text:
ປະທານປະເທດ ຈືອງເຕີ໋ນຊາງ ອນຮັບຫົວໜ້າຫ້ອງການກະຊວງວິທະຍາສາດ ແລະ ສິລະປະລັດHessen, ເຢຍລະມັນ
ທ່ານປະທານປະເທດເຈືອງເຕີ໋ນຊາງຕ້ອນຮັບຫົວໜ້າ
ຫ້ອງການກະຊວງວິທະຍາສາດແລະສິລະປະລັດHessen
(ພາບ: TTXVN)
ຕອນບ່າຍວັນທີ 08/10, ຢູ່ສຳນັກງານປະທານປະເທດ, ທ່ານປະທານປະເທດ ຫວຽດນາມ ເຈືອງເຕີ໋ນຊາງ ໄດ້ໃຫ້ການຕ້ອນຮັບທ່ານນາງ Karin Muller, ຫົວໜ້າຫ້ອງການກະຊວງວິທະຍາສາດ ແລະ ສິລະປະລັດ Hessen, ແຫ່ງສາທາລະນະລັດ ສະພະພັນ ເຢຍລະມັນ ເຊິ່ງພວມ ຢ້ຽມຢາມ ແລະ ເຮັດວຽກຢູ່ ຫວຽດນາມ ເພື່ອແນໃສ່ຊຸກຍູ້ການຮ່ວມມືດ້ານການສຶກສາ. ຕີລາຄາສູງບັນດາຜົນງານທີ່ບັນລຸໄດ້ໃນການຮ່ວມມືດ້ານການສຶກສາລະຫວ່າງລັດ Hessen ແລະ ຫວຽດນາມ, ທ່ານປະທານປະເທດ ເຈືອງເຕີນຊາງ ຢືນຢັນວ່າ: ລັດຖະບານ ຫວຽດນາມ ຍາມໃດກໍສ້າງເງື່ອນໄຂເພື່ອໃຫ້ມະຫາວິທະຍາໄລ ຫວຽດນາມ - ເຢຍລະມັນ ພັດທະນາ ແລະ ດຶງດູດບໍ່ພຽງແຕ່ນັກສຶກສາຂອງ ຫວຽດນາມ ເທົ່ານັ້ນ, ຫາກຍັງດຶງດູດນັກສຶກສາບັນດາປະເທດອື່ນໆອີກດ້ວຍ ເພື່ອແນໃສ່ສ້າງໂຮງຮຽນແຫ່ງນີ້ໃຫ້ບັນລຸລະດັບພາກພື້ນ. ທ່ານປະທານປະເທດ ເຈືອງເຕີ໋ນຊາງ ຢືນຢັນວ່າ: ຜົນສຳເລັດຂອງຮູບແບບນີ້ກໍແມ່ນຂົວເຊື່ອມຕໍ່ລະຫວ່າງ ເຢຍລະມັນ ແລະ ພາກພື້ນ ອາຊຽນ. ທ່ານປະທານປະເທດ ກໍໃຫ້ຮູ້ວ່າ ຈະສະເໜີກະຊວງສຶກສາ ແລະ ບຳລຸງສ້າງ ຫວຽດນາມ ສົມທົບຢ່າງແໜ້ນແຟ້ນກັບຄູ່ຮ່ວມມື ເຢຍລະມັນ ເພື່ອແລກປ່ຽນ, ປຶກສາຫາລື, ຊອກຫາມາດຕະການແກ້ໄຂບາງຂໍ້ຕິດຂັດໃນວິວັດການຜົນຂະຫຍາຍປະຕິບັດໂຄງການກໍ່ສ້າງບັນດາມະຫາວິທະຍາໄລດີເດັ່ນເວົ້າລວມ ແລະ ມະຫາວິທະຍາໄລ ຫວຽດນາມ - ເຢຍລະມັນ ເວົ້າສະເພາະ, ເພື່ອແນໃສ່ເພີ່ມທະວີຄຸນນະພາບການບຳລຸງສ້າງ ແລະ ຮູບແບບການຄຸ້ມຄອງໃຫ້ດີກວ່າ. ທ່ານປະທານປະເທດ ປາດຖະໜາວ່າ ກະຊວງວິທະຍາສາດ ແລະ ສິລະປະລັດ Hessen ສຶບຕໍ່ຮັກສາ ແລະ ເພີ່ມທະວີການຮ່ວມມືໃນຂົງເຂດການສຶກສາ ແລະ ບຳລຸງສ້າງກັບ ຫວຽດນາມ ຍິ່ງກ່ວາອີກ.
(ແຫຼ່ງຄັດຈາກ VOV)


c: text/html

text:
ລະມາມ ຄະນະພັກຮາກຖານບ້ານໂພນສຳເລັດບັ້ນດຳເນີນຊີວິດການເມືອງປັບປຸງປົວແປງພັກ
#ຂ່າວ-ພາບ:ດາວສະຫວັນ ໄຊລາສອນ
ຕອນບ່າຍຂອງວັນທີ 15 ທັນວາ 2017 ຜ່ານມາ, ຄະນະພັກຮາກຖານບ້ານໂພນໄດ້ສຳເລັດກອງປະຊຸມບັ້ນດຳເນີນຊີວິດ ການເມຶອງປັບປຸງປົວແປວພັກ ທົ່ວໜ່ວຍພັກ ພາຍຫຼັງດຳເນີນເປັນເວລາ 3 ວັນ ເຊິ່ງເລີ່ມຕັ້ງແຕ່ວັນທີ 13 ທັນວາຜ່ານມາ ໂດຍໃຫ້ ກຽດເຂົ້າຮ່ວມຂອງສະຫາຍ ໄຊຍະຫວັດ ກ້ອນຄຳໝັ້ນ ຄະນະປະຈຳພັກ ເມືອງລະມາມ,ມີບັນດາຄະນະໜ່ວຍ 4 ໜ່ວຍພັກທີ່ຂຶ້ນກັບ ພ້ອມດ້ວຍສະມາຊິກພັກສຳຮອງ,ສົມບູນເຂົ້າຮ່ວມຢ່າງພ້ອມພຽງ.
ສະຫາຍ ນ.ວົງໃສ ຈູມທູມມະລາ ກຳມະການພັກເມືອງ ເລຂາຄະນະພັກຮາກຖານບ້ານ-ນາຍບ້ານໆໂພນກໍ່ໄດ້ລາຍງານ ຜົນສຳເລັດບັ້ນດຳເນີນຊີວິດການເມືອງ ປັບປຸງປົວແປງພັກ ຂອງຄະນະພັກຮາກຖານບ້ານໂພນ ເຊິ່ງສະມາຊິກພັກພະນັກງານແມ່ນ ໄດ້ເອົາໃຈໃສ່ເຊື່ອມຊຶມ,ຮັບຮູ້ ແລະເຂົ້າໃຈເອກະສານເດັດດຽວປັບປຸງປົວແປງພັກໃຫ້ມີຄວາມປອດໃສ,ເຂັ້ມແຂງ,ໜັກແໜ້ນ ແລະ ບົດສະຫຼຸບຕີລາຄາການຊີ້ນຳໆພາ ຂອງຄະນະພັກຮາກຖານໃນການຈັດຕັ້ງປະຕິບັດ ມະຕິກອງປະຊຸມໃຫຍ່ຄັ້ງທີ II ຂອງຄະນະພັກ ຮາກຖານບ້ານ 3 ປີຜ່ານມາ, ແກ້ໄຂດ້ານອ່ອນ, ຂໍ້ຄົງຄ້າງ, ສິ່ງທ້າທາຍໃນໄລຍະຜ່ານມາ ເພື່ອເສີມຂະຫຍາຍຈຸດດີພ້ອມກັນຊອກຫາ ວິທີແກ້ໄຂຈຸດອ່ອນ ແລະ ຂໍ້ຄົງຄ້າງ ເພື່ອພ້ອມກັບແກ້ໄຂປະກົດການຫຍໍ້ທໍ້ຕ່າງໆທີ່ອາດຈະເກີດຂຶ້ນພາຍໃນພັກໃຫ້ຫຼຸດໜ້ອຍຖອຍລົງ ເທື່ອລະກ້າວ.ຈາກນັ້ນບັນດາສະມາຊິກພັກໄດ້ພ້ອມກັນປະກອບຄຳເຫັນ, ຕຳນິສົ່ງຂ່າວເຊິ່ງກັນແລະກັນດ້ວຍຄວາມຈິງໃຈເພື່ອຕີລາຄາ ດ້ານດີ-ດ້ານອ່ອນ,ບົດຮຽນທີ່ຖອດຖອນໄດ້ໃນສະເພາະໜ້າແລະຍາວນານ, ພ້ອມທັງທາບທາມລົງຄະແນນສຽງຄວາມໄວ້ວາງໃຈພາຍ ໃນພັກ. ຜ່ານການດຳເນີນປັບປຸງປົວແປງພັກຂອງຄະນະພັກຮາກຖານບ້ານໂພນແມ່ນດຳເນີນໄປດ້ວຍບັນຍາກາກດຟົດຟື້ນ, ມີຄວາມ ເປັນເອກະພາບສູງ, ສາມາດບັນລຸຕາມຈຸດປະສົງ ແລະ ເປົ້າໝາຍທີ່ວາງໄວ້, ເຊິ່ງເປັນໝາກຜົນລວມແຫ່ງການສ້າງຄວາມສາມັກຄີເປັນ ເອກະພາບຂອງບັນດາຄະນະພັກ, ສະມາຊິກພັກ, ທຸກສະຫາຍໄດ້ເສີມຂະກຍາຍລະບອບປະຊາທິປະໄຕຢ່າງກ້ວາງຂວາງ ແລະ ມີນໍ້າໃຈ ຮັບຜິດຊອບສູງຕໍ່ໜ້າທີ່ວຽກງານ, ພ້ອມນັ້ນກໍ່ໄດ້ວາງທິດທາງແຜນການໃນຕໍ່ໜ້າໂດຍຈະສືບຕໍ່ໃນການຊີ້ນຳໆພາສະມາຊິກພັກ, ພະນັກ ງານ-ຄູອາຈານທັງໝົດຢູ່ພາຍໃນບ້ານສູ້ຊົນຈັດຕັ້ງປະຕິບັດບັນດາແນວທາງນະໂຍບາຍຂອງພັກ ລະບຽບກົດໝາຍຂອງລັດ, ແຜນພັດ ທະນາເສດຖະກິດ-ສັງຄົມໃຫ້ປະກົດຜົນເປັນຈິງເທື່ອລະກ້າວ.
ໂອກາດນີ້, ສະຫາຍ ໄຊຍະຫວັດ ກ້ອນຄຳໝັ້ນ ຮອງເລຂາພັກເມືອງກໍ່ໄດ້ໂອ້ລົມຕໍ່ບັ້ນດຳເນີນຊີວິດການເມືອງປັບປຸງ ປົວແປງພັກຄັ້ງນີ້ ຊຶ່ງກ່ອນອື່ນທ່ານກໍ່ໄດ້ສະແດງຄວາມຍ້ອງຍໍຊົມເຊີຍຕໍ່ຜົນສຳເລັດຂອງບັ້ນດຳເນີນຊີວິດການເມືອງປັບປຸງປົວແປງພັກ ຄັ້ງນີ້ເຊີ່ງສະແດງອອກໃຫ້ເຫັນບັນດາສະຫາຍສາມະຊິກພັກແມ່ນມີຄວາມຮັບຜິດຊອບສູງສາມາດບັນລຸຕາມຈຸດປະສົງ ແລະ ລະດັບ ຄາດໝາຍທີ່ວາງໄວ້,ພ້ອມນີ້ກໍ່ໄດ້ຮຽກຮ້ອງໃຫ້ບັນດາຄະນະພັກ,ສະມາຊິກພັກທຸກສະຫາຍຈົ່ງພ້ອມກັນເອົາໃຈໃສ່ບຸກບືນ ຈັດຕັ້ງປະຕິ ບັດໜ້າທີ່ວຽກງານທີ່ຕົນເອງຮັບຜິດຊອບໃຫ້ມີຜົນສຳເລັດເປັນຢ່າງດີ.

robotstxt: allowed

filter: keep


text:
ວກ.ອອນໄລ - ໃນການເດີນທາງທຸລະກິດໜຶ່ງວັນ, ທ່ານນາຍົກລັດຖະມົນຕີ ຫງວຽນຊວັນຝຸກ ໄດ້ປະຕິບັດ 15 ກິດຈະການທີ່ສຳຄັນ, ໃນນັ້ນມີບົດປາໄສທີ່ການປະຊຸມສົນທະນາລະດັບສູງ ສະມັດຊາໃຫຍ່ສະຫະປະຊາຊາດຄັ້ງທີ 73 ແລະ ການພົບປະສອງຝ່າຍກັບປະມຸກແຫ່ງລັດແລະຜູ້ນຳຂອງ 5 ປະເທດ. ໂຄງການເຮັດວຽກຂອງທ່ານນາຍົກລັດຖະມົນຕີນັ້ນ ມີຄວາມຮີບດ່ວນ ມີປະສິດທິຜົນທີ່ສຸດ ແລະ ສະແດງໃຫ້ເຫັນເຖິງຄຳໝັ້ນສັນຍາຂອງຫວຽດນາມ ຈະເປັນສະມາຊິກທີ່ຕັ້ງໜ້າ ມີຄວາມຮັບຜິດຊອບຂອງປະຊາຄົມສາກົນຢູ່ສະເໝີ.
ວກ. - ວັນທີ 6 ກໍລະກົດ 2018, ຢູ່ທີ່ນະຄອນ ໂຮ່ຈີມິນ ໄດ້ມີກອງປະຊຸມສຳມະນາວິທະຍາສາດຄັ້ງທີ 14 ລະຫວ່າງພັກກອມມູນິດຫວຽດນາມ ແລະພັກກອມມູນິດຈີນ ພາຍໃຕ້ຫົວຂໍ້ “ບົດຮຽນແຫ່ງການປ່ຽນແປງໃໝ່ຢູ່ຫວຽດນາມ ແລະການເປີດປະຕູປະຕິຮູບຢູ່ຈີນ". ສະຫາຍ ຫວໍວັນເຖືອງ, ກຳມະການກົມການເມືອງ, ເລຂາທິການສູນກາງພັກ, ຫົວໜ້າຄະນະໂຄສະນາອົບຮົມສູນກາງ, ຫົວໜ້າຄະນະຜູ້ແທນຫວຽດນາມ ໄດ້ອ່ານບົດລາຍງານແນະນຳການສຳມະນາ. ວາລະສານກອມມູນິດຂໍຖືເປັນກຽດແນະນຳເນື້ອໃນຂອງບົດລາຍງານດັ່ງກ່າວ.
ວກ. - ຫວຽດນາມຖືກປະເມີນວ່າເປັນປະເທດທີ່ຮັ່ງມີທາງດ້ານຊີວະພາບ ດ້ວຍທຶນທາງທຳມະຊາດທີ່ອຸດົມສົມບູນ, ປະກອບສ່ວນທີ່ສຳຄັນເຂົ້າໃນການພັດທະນາແລະຄວາມມັ່ງຄັ່ງຂອງປະເທດ. ສັງເກດຈາກສະພາບເສດຖະກິດ-ສັງຄົມຂອງໂລກ ແລະ ສະພາບແວດລ້ອມແລະຊັບພະຍາກອນຊີວະນາໆພັນໃນປະຈຸບັນຂອງຫວຽດນາມ, ການກໍ່ສ້າງພັດທະນາບັນດາຕົວແບບ “ເສຖະກິດສີຂຽວ” ອີງໃສ່ຄວາມຫຼາກຫຼາຍດ້ານຊີວະພາບ ເພື່ອປະກອບສ່ວນປະຕິບັດໂຄງການການເມືອງ, ແນວທາງ, ຍຸດທະສາດ ແລະນະໂຍບາຍຂອງພັກແລະລັດຫວຽດນາມ ຢ່າງມີປະສິດທິຜົນ.
ວກ.ອອນໄລ - ກອງປະຊຸມໃຫຍ່ຄັ້ງທີ XII ຂອງພັກກອມມູນິດຫວຽດນາມ ໄດ້ກຳນົດເປົ້າໝາຍກໍ່ສ້າງວັດທະນະທຳໃຫ້ກາຍເປັນພື້ນຖານຈິດໃຈອັນໝັ້ນຄົງຂອງສັງຄົມຢ່າງແທ້ຈິງ, ເປັນກຳລັງແຮງພາຍໃນທີ່ສຳຄັນຮັບປະກັນການພັດທະນາແບບຍືນຍົງ ແລະ ປົກປັກຮັກສາປະເທດຊາດຢ່າງໝັ້ນຄົງ. ໃນການປະຕິບັດເປົ້າໝາຍດັ່ງກ່າວ, ການພັດທະນາອຸດສາຫະກຳວັດທະນະທຳ ໄປຄຽງຄູ່ກັບການກໍ່ສ້າງ, ປັບປຸງບູລະນະຕະຫຼາດບໍລິການແລະຜະລິດຕະພັນວັດທະນະທຳ ເປັນໜຶ່ງໃນບັນດາໜ້າທີ່ອັນພື້ນຖານ.
ວກ. – 30 ກວ່າປີທີ່ຜ່ານມາ, ພັກກອມມູນິດຫວຽດນາມໄດ້ລິເລີ່ມແລະນຳພາການຈັດຕັ້ງປະຕິບັດກິດຈະການປ່ຽນແປງໃໝ່ປະເທດຊາດ ຊຶ່ງເປັນໜຶ່ງໃນບັນດາໄລຍະທາງແຫ່ງການປະດິດສ້າງ, ສວຍໃຊ້ໂອກາດ, ເອົາຊະນະຄວາມທ້າທາຍ, ບັນລຸຜົນສຳເລັດທີ່ຍິ່ງໃຫຍ່ ມີຄວາມສຳຄັນທາງປະຫວັດສາດ. ຕະຫຼອດໄລຍະການເຄື່ອນໄຫວນັ້ນ, ພັກກອມມູນິດຫວຽດນາມໄດ້ເອົາໃຈໃສ່ຢ່າງເປັນປະຈຳເຖິງການສັງເກດຮັບຮູ້ສະພາບການສາກົນ ທາງດ້ານການເຄື່ອນໄຫວກໍ່ຄືທ່າອຽງການພັດທະນາຂອງມັນ, ຊ່ວຍໃຫ້ບັນດາທິດທາງແລະແນວທາງການຕ່າງປະເທດຂອງພັກເປັນໄປຕາມບາດກ້າວຂອງມະນຸດຊາດ, ໃຊ້ປະໂຫຍດຈາກກຳລັງແຮງຂອງຊາດແລະກຳລັງແຮງຂອງຍຸກສະໄໝໄດ້, ປະກອບສ່ວນສຳຄັນເຂົ້າໃນການນຳເອົາປະເທດກ້າວຂຶ້ນຢ່າງໜັກແໜ້ນຕາມທິດທາງສັງຄົມນິຍົມ.


text:
ຮອງນາຍົກ ຕ້ອນຮັບຄະນະລັດຖະມົນຕີກະຊວງກະສິກຳ ສປ ຈີນ
ໃນວັນທີ 24 ມັງກອນ 2018, ທີ່ຫ້ອງຮັບແຂກຊັ້ນ 4 ກະຊວງການເງິນ, ທ່ານ ສົມດີ ດວງດີ ຮອງນາຍົກລັດຖະມົນຕີ ລັດຖະມົນຕີກະຊວງການເງິນ ໄດ້ໃຫ້ກຽດຕ້ອນຮັບການເຂົ້າຢ້ຽມຂໍ່ານັບຂອງທ່ານ ອູຊີງຫຼົງ ຮອງລັດຖະມົນຕີກະຊວງກະສິກຳ ສປ ຈີນ, ພ້ອມດ້ວຍຄະນະເນື່ອງໃນໂອກາດເດີນທາງມາເຄື່ອນໄຫວຢ້ຽມຢາມ ແລະ ເຮັດວຽກຢູ່ສປປ ລາວ ລະຫວ່າງວັນທີ 22-25 ມັງກອນ 2018.
ໂອກາດນີ້, ທ່ານ ສົມດີ ດວງດີ ໄດ້ຮັບຟັງການລາຍງານຫຍໍ້ກ່ຽວກັບຈຸດປະສົງ ແລະ ຜົນການພົບປະກັນ ລະຫວ່າງກະຊວງກະສິກຳ ແລະ ປ່າໄມ້ ສປປ ລາວ ແລະ ກະຊວງກະສິກຳ ສປ ຈີນ, ທີ່ເປັນການສືບຕໍ່ຈັດຕັ້ງຜັນຂະຫຍາຍຜົນສຳເລັດຂອງການຢ້ຽມຢາມທາງລັດຖະກິດ ສປປ ລາວຂອງທ່ານ ສີ ຈີ້ນຜີງ ເລຂາທິການໃຫຍ່ ປະທານປະເທດ ສປ ຈີນ ໃນວັນລະຫວ່າງວັນທີ 13-14 ພະຈິກ 2017 ທີ່ຜ່ານມາໃຫ້ປະກົກຜົນເປັນຈິງ, ອັນເປັນການປະກອບ ສ່ວນເສີມຂະຫຍາຍການຮ່ວມມືຂອງສອງພັກ-ສອງລັດຖະບານ ແລະ ປະຊາຊົນສອງຊາດລາວ-ຈີນ, ຄຽງຄູ່ກັນນີ້, ຍັງເປັນການທົບທວນຄືນການຮ່ວມມືດ້ານກະສິກຳໃນໄລຍະຜ່ານມາ, ການສຳຫລວດກວດກາສະພາບການລົງທຶນຂອງບັນ ດາທຸລະກິດ ສປ ຈີນ, ສະພາບການພັດທະນາກະສິກໍາຢູ່ຊົນນະບົດ, ພ້ອມທັງເປັນປຶກສາຫາລືສ້າງແຜນການຮ່ວມມືໃນຕໍ່ໜ້າໂດຍສະເພາະການຮ່ວມມືໃນການຟື້ນຟູປ່າໄມ້, ການອະນຸລັກ ແລະ ການຄຸ້ມຄອງປ່າໄມ້ແບບຍືນຍົງ.
ໃນໂອກາດດຽວກັນທ່ານ ຮອງນາຍົກລັດຖະມົນຕີ ລັດຖະມົນຕີກະຊວງການເງິນ ທ່ານ ສົມດີ ດວງດີ ກໍ່ໄດ້ຕີລາຄາສູງຕໍ່ຜົນຂອງການຮ່ວມມືດັ່ງກ່າວອັນຈະເປັນການປະກອນສ່ວນສຳຄັນເຂົ້າໃນການປົກປັກຮັກສາປ່າໄມ້ຂອງ ສປປ ລາວ ກໍ່ຄືສອງຊາດ, ສອງປະຊາຊົນລາວ-ຈີນໃຫ້ນັບແໜ້ນແຟ້ນ, ພ້ອມດຽວກັນນີ້, ທ່ານ ຮອງລັດຖະມົນຕີກະຊວງກະສິກຳ ສປ ຈີນ ກໍ່ໄດ້ສະແດງຄວາມຂອບໃຈຕໍ່ທ່ານ ຮອງນາຍົກລັດຖະມົນຕີທີ່ໄດ້ໃຫ້ກຽດຕ້ອນຮັບຢ່າງອົບອຸ່ນ, ພ້ອມທັງ, ສະແດງຄວາມຂອບໃຈມາຍັງພັກ-ລັດຖະບານ ກໍ່ຄືປະຊາຊົນລາວທີ່ໄດ້ໃຫ້ການຮ່ວມມື, ການຊ່ວຍເຫລືອ, ການອຳນວຍຄວາມສະດວກໃນໄລຍະເຄື່ອນໄຫວຽກງານ ທີ່ເປັນປະກອບສ່ວນອັນສຳຄັນເຂົ້າໃນຂົງເຂດປ່າໄມ້ຂອງສອງປະ ເທດໃຫ້ໄດ້ຮັບການພັດທະນາແບບຍືນຍົງ ເພື່ອນໍາເອົາປະໂຫຍດສູງສຸດມາໃຫ້ປະຊາຊົນສອງຊາດ ລາວ-ຈີນ.
ພາຍຫລັງສຳເລັດການເຂົ້າຢ້ຽມຂໍ່ານັບທ່ານ ອູຊີງຫຼົງ ຮອງລັດຖະມົນຕີກະຊວງກະສິກຳ ສປ ຈີນ ຍັງໄດ້ມອບຂອງທີ່ລະນຶກໃຫ້ທ່ານ ຮອງນາຍົກລັດຖະມົນຕີ ລັດຖະມົນຕີກະຊວງການເງິນ, ຂະນະດຽວກັນທ່ານ ຮອງນາຍົກ ລັດຖະມົນຕີ ກໍ່ໄດ້ມອບຂອງທີ່ລະນຶກໃຫ້ທ່ານ ຮອງລັດຖະມົນຕີກະຊວງກະສິກຳ ສປ ຈີນ ເປັນຮູບພະທາດຫລວງວຽງຈັນທີ່ເປັນສັນຍາລັກຂອງສປປ ລາວ.


text:
ທ່ານຮອງນາຍົກລັດຖະມົນຕີ ເຈືອງຮ່ວາບີງ
ຕ້ອນຮັບທ່ານຮອງນາຍົກລັດຖະມົນຕີ ສິງກະໂປ ຊຽວຈູງສຽນ
ພາບ:infonet.vn
ໃນຂອບເຂດການຢ້ຽມຢາມຫວຽດນາມຢ່າງເປັນທາງການແຕ່ວັນທີ 12-14/9, ທ່ານຮອງນາຍົກລັດຖະມົນຕີ, ລັດຖະມົນຕີປະສານງານການປ້ອງກັນຄວາມສະຫງົບແຫ່ງຊາດ ສິງກະໂປ ຊຽວຈູງສຽນໄດ້ເຈລະຈາກັບທ່ານຮອງນາຍົກລັດຖະມົນຕີ ເຈືອງຮ່ວາບີງ ໃນຕອນບ່າຍວັນທີ 12/9. ສອງຝ່າຍໄດ້ເຫັນດີເພີ່ມທະວີການຮ່ວມມືສອງຝ່າຍໃນຂົງເຂດປ້ອງກັນຊາດປ້ອງກັນຄວາມສະຫງົບ, ສືບຕໍ່ສົມທົບກັນຢ່າງແຫນ້ນແຟ້ນ, ຫນູນຊ່ວຍເຊິ່ງກັນ ແລະກັນ ພ້ອມກັນຂຸດຄົ້ນບັນດາທ່າໄດ້ປຽບ ໂດຍສັນຍາຂ້າມປາຊີຟີກ ນຳມາໃຫ້ ເມື່ອນຳເຂົ້າຜັນຂະຫຍາຍ ແລະ ເພີ່ມທະວີການຮ່ວມມືໃນບັນດາຂົງເຂດຄື: ສານ, ຕຸລາການ, ກົດໝາຍ, ການສຶກສາບຳລຸງສ້າງ, ວັດທະນະທຳ ແລະ ການທອ່ງທ່ຽວ. ຮອງນາຍົກລັດຖະມົນຕີ ທັງສອງທ່ານເຫັນດີ ສືບຕໍ່ສົມທົບກັນ ແລະ ສະຫນັບສະຫນູນເຊິ່ງກັນ ແລະກັນ ທີ່ບັນດາເວທີປາໄສພາກພື້ນ ແລະ ສາກົນ, ເປັນຕົ້ນໃນ ອາຊຽນ ແລະ ສປຊ. ສອງຝ່າຍເຫັນດີ ຊຸກຍູ້ການເພີ່ມທະວີຄວາມສາມັກຄີ ແລະ ຮັກສາບົດບາດໃຈກາງຂອງອາຊຽນ ໃນໂຄງປະກອບຄວາມໝັ້ນຄົງຂອງພາກພື້ນ, ຢືນຢັນຫລັກໝັ້ນລວມຂອງ ອາຊຽນ ໃນການແກ້ໄຂບັນດາຄວາມຂັດແຍ້ງກັນຢູ່ພາກພື້ນ, ເນັ້ນຫນັກເຖິງຄວາມສຳຄັນຂອງການຮັກສາສັນຕິພາບ, ສະຖຽນລະພາບ, ຄວາມໝັ້ນຄົງ ຄວາມປອດໄພຢູ່ທະເລຕາເວັນອອກ, ເຫັນດີຊຸກຍູ້ການແກ້ໄຂຄວາມຂັດແຍ້ງກັນຢູ່ທະເລຕາເວັນອອກໂດຍສັນຕິວິທີ.
(ແຫຼ່ງຄັດຈາກ VOV)


text:
(vovworld) - ພາຍໃຕ້ຫົວຂໍ້ວ່າ: “ເພື່ອນມິດເພື່ອສັນຕິພາບ - ຄູ່ຮ່ວມມືເພື່ອຄວາມ ວັດທະນາຖາວອນ”, ກອງປະຊຸມສຸດຍອດ ຂອງເວທີປາໄສການຮ່ວມມື ອາຊີ - ເອີລົບ ຫລື ASEM 9 ຖືກໄຂຂຶ້ນຢ່າງເປັນທາງການໃນວັນທີ 5/11 ຢູ່ ນະຄອນຫລວງວຽງຈັນ. ທ່ານນາຍົກລັດຖະມົນຕີ ຫວຽດນາມ Nguyen Tan Dung ພ້ອມກັບປະມຸກລັດ 50 ທ່ານ ແລະ ບັນດາການນຳລັດຖະບານປະເທດສະມາຊິກ ASEM ໄດ້ເຂົ້າຮ່ວມກອງປະຊຸມສຳຄັນນີ້.
ເວທີປາໄສດຳເນີນໄປໃນສະພາບໂລກພວມປະເຊີນຫນ້າກັບຄວາມຫຍຸ້ງຍາກ ແລະ ສິ່ງທ້າທາຍຫລາຍຢ່າງ, ພິເສດ ວິກິດການເສດຖະກິດໂລກແກ່ຍາວ, ສະນັ້ນ ທີ່ກອງປະຊຸມສຸດຍອດ ASEM 9, ບັນດາການນຳຈະສຸມໃສ່ປຶກສາຫາລືກ່ຽວກັບການຟື້ນຕົວເສດຖະກິດ, ຫັນປ່ຽນຮູບການການເຕີບໂຕ, ສົມທົບນະໂຍບາຍໃນບັນດາບັນຫາເສດຖະກິດ ການເງິນ ຢູ່ ສອງພາກພື້ນ. ໃນຂອບເຂດກອງປະຊຸມ, ASEM 9 ຈະຮັບສາມປະເທດເປັນສະມາຊິກໃຫມ່ ນັ້ນຄື: ບັງກະລາເທດ, ນອກແວ ແລະ ສະວິດ, ຍົກຍອດຈຳນວນສະມາຊິກຂອງ ASEM ຂຶ້ນເຖິງ 51 ປະເທດ. ນີ້ເປັນຄັ້ງທຳອິດ ບັນດາປະເທດຢູ່ນອກ ສະຫະພາບເອີລົບ ເຂົ້າຮ່ວມ ASEM , ສ້າງເປັນກົນໄກຮ່ວມມື ອາຊີ ເອີລົບນັບມື້ນັບເລິກເຊິ່ງ ແລະ ກວ້າງຂວາງ, ໝັ້ນຄົງ, ສືບຕໍ່ຢືນຢັນບົດບາດທີ່ຕັ້ງ ແລະ ຍົກສູງຄວາມສາມາດບົ່ມຊ້ອນການຮ່ວມມືຂອງເວທີປາໄສ.
ຊື່ງແມ່ນຫນຶ່ງໃນ 26 ປະເທດສະມາຊິກສ້າງຕັ້ງຂອງ ASEM, ໃນ 16 ປີຜ່ານມາ, ຫວຽດນາມ ໄດ້ມີການປະກອບສ່ວນສຳຄັນໃນ 3 ເສົາຄ້ຳຮ່ວມມືຂອງ ASEM ນັ້ນແມ່ນການເຈລະຈາດ້ານການເມືອງ, ການຮ່ວມມືເສດຖະກິດ ແລະ ການຮ່ວມມືໃນບັນດາຂົງເຂດອື່ນ, ໃນນັ້ນ ປະກອບສ່ວນພົ້ນເດັ່ນສຸດ ແລະ ເປັນຂີດໝາຍໃນໄລຍະທາງພັດທະນາຂອງ ASEM ນັ້ນແມ່ນ ຫວຽດນາມ ຈັດຕັ້ງກອງປະຊຸມຂັ້ນສູງ ASEM 5 (ປີ 2004) ສຳເລັດຜົນ. ຫວຽດນາມ ກໍເປັນເຈົ້າພາບກອງປະຊຸມຂັ້ນລັດຖະມົນຕີຂອງ ASEM ເປັນຫລາຍຄັ້ງ, ສະເຫນີ ແລະ ພ້ອມກັບບັນດາປະເທດສະມາຊິກຮັບຮອງເອົາເອກະສານ ແລະ ຂໍ້ຕົກລົງສຳຄັນຫລາຍສະບັບທີ່ມີລັກສະນະກຳນົດທິດໃນວິວັດທະນາການຮ່ວມມື ASEM . ມາຮອດປະຈຸບັນ, ຫວຽດນາມ ໄດ້ສະເຫນີຂໍ້ລິເລີ່ມ 16 ຂໍ້ ແລະ ຮ່ວມສ້າງຂໍ້ລິເລີ່ມອື່ນ ສີບຂໍ້ກ່ຽວກັບການເພີ່ມທະວີການຮ່ວມມື ASEM ໃນຂົງເຂດວັດທະນະທຳ, ການສຶກສາ, ສາທາລະນະສຸກ, ຄົມມະນາຄົມຂົນສົ່ງ, ຄວາມໝັ້ນຄົງດ້ານພະລັງງານ, ແບ່ງປັນບົດຮຽນໃນການເພີ່ມວຽກເຮັດງານທຳ ແລະ ຮັບປະກັນຊີວິດສັງຄົມ. ທີ່ກອງປະຊຸມຂັ້ນລັດຖະມົນຕີ ASEM ກ່ຽວກັບແຮງງານ ແລະ ວຽກເຮັດງານທຳຄັ້ງທີ 4 ດຳເນີນໄປຢູ່ຮ່າໂນ້ຍຫວ່າງແລ້ວນີ້, ທ່ານນາງ ຟ້າມທິຫາຍຈ່ວຽນ ລັດຖະມົນຕີກະຊວງແຮງງານ ທະຫານເສຍອົງຄະ ແລະ ສັງຄົມ
“ລັດຖະບານ ຫວຽດນາມ ພວມຜັນຂະຫຍາຍແຜນຮ່າງສ້າງວຽກເຮັດງານທຳຄື: ສ້າງໂຄງການວຽກເຮັດງານທຳແຫ່ງຊາດ, ໂຄງການສອນວິຊາຊີບໃຫ້ແກ່ຊາວຫນຸ່ມ, ໂຄງການແກ້ໄຂວຽກເຮັດງານທຳຕິດພັນກັບການລົບລ້າງຄວາມອຶດຫິວຫລຸດຜ່ອນຄວາມທຸກຍາກ. ຫວຽດນາມ ກໍເລີ່ມຕົ້ນຜັນຂະຫຍາຍການປະກັນວ່າງງານ ແລະ ເພີ່ມທະວີກຳລັງຄວາມສາມາດໃຫ້ແກ່ລະບົບບໍລິການວຽກເຮັດ”
ໃນຂອບເຂດການຮ່ວມມື ASEM , ຫວຽດນາມພ້ອມກັບບັນດາປະເທດສະມາຊິກຮອບຮອງເອົາເອກະສານ ແລະ ຂໍ້ຕົກລົງສຳຄັນມີລັກສະນະກຳນົດທິດໃນວິວັດທະນາການຮ່ວມມື ASEM ຄື: ຖະແຫລງການຮ່າໂນ້ຍກ່ຽວກັບການພົວພັນຄູ່ຮ່ວມມືເສດຖະກິດ ASEM ຢ່າງແຫນ້ນແຟ້ນກວ່າ” ແລະ ຖະແຫລງການ ASEM ກ່ຽວກັບການເຈລະຈາລະຫວ່າງບັນດາພື້ນຖານວັດທະນະທຳ, ຄວາມສິວິໄລ”. ເວທີປາໄສ ASEM ມີທີ່ຕັ້ງນັບມື້ນັບສຳຄັນສຳລັບຫວຽດນາມ ໃນວິວັດທະນາການພັດທະນາເສດຖະກິດສັງຄົມ. ຄູ່ເຈລະຈາທັງໝົດຊື່ງຫວຽດນາມໄດ້ສ້າງຕັ້ງການພົວພັນຄູ່ຮ່ວມມືຍຸດທະສາດ ແລະ ຄູ່ເຈລະຈາຮອບດ້ານ ລ້ວນແຕ່ແມ່ນບັນດາສະມາຊິກ ASEM . ASEM ກໍແມ່ນພາກພື້ນລົງທຶນໂດຍກົງ ແລະ ສະຫນອງການຊ່ວຍເຫລືອພັດທະນາຫລາຍສຸດໃຫ້ແກ່ຫວຽດນາມ. ສະນັ້ນ ເລື່ອງເຂົ້າຮ່ວມຢ່າງຕັ້ງຫນ້າ ແລະ ເປັນເຈົ້າການໃນ ASEM ບໍ່ພຽງແຕ່ປະກອບສ່ວນຍົກສູງທີ່ຕັ້ງບົດບາດໃນເວທີສາກົນຂອງປະເທດຊາດເທົ່ານັ້ນ ຫາກຍັງສ້າງເງື່ອນໄຂສະດວກເພື່ອໃຫ້ ຫວຽດນາມຊຸກຍູ້ ແລະ ເພີ່ມພູນຄູນສ້າງບັນດາການພົວພັນສອງຝ່າຍກັບບັນດາຄູ່ຮ່ວມມືຢູ່ສອງທະວີບ, ຫນູນຊ່ວຍຢ່າງຕັ້ງຫນ້າໃຫ້ແກ່ການຜັນຂະຫຍາຍນະໂຍບາຍການຕ່າງປະເທດຂອງພັກ ແລະ ລັດຫວຽດນາມ. ບົນຈິດໃຈນັ້ນ ຄະນະຜູ້ແທນ ຫວຽດນາມ ໂດຍທ່ານນາຍົກລັດຖະມົນຕີ Nguyen Tan Dung ນຳຫນ້າເຂົ້າຮ່ວມກອງປະຊຸມສຸດຍອດ ASEM 9 ຈັດຂຶ້ນຢູ່ ສປປລາວ ຈະສືບຕໍ່ສະແດງໃຫ້ເຫັນບົດບາດສະມາຊິກຕັ້ງຫນ້າ ແລະ ມີຄວາມຮັບຜິດຊອບໃນບັນດາເວທີປາໄສຫລາຍຝ່າຍໃຫຍ່ສຸດຊຶ່ງ ຫວຽດນາມເຂົ້າຮ່ວມດ້ວຍຖານະເປັນສະມາຊິກສ້າງຕັ້ງ ASEM . ຫວຽດນາມກໍຈະສືບຕໍ່ມານະພະຍາຍາມພ້ອມກັບບັນດາປະເທດສະມາຊິກສະເຫນີຂໍ້ລິເລີ່ມເພື່ອປະກອບສ່ວນຢ່າງແທດຈິງໃຫ້ແກ່ຜົນສຳເລັດຂອງກອງປະຊຸມ, ຍົກສູງ ທີ່ຕັ້ງ ບົດບາດ ຂອງອາຊຽນ ແລະ ປະກອບສ່ວນຊຸກຍູ້ການພົວພັນຄູ່ຮ່ວມມື ອາຊີ ເອີລົບນັບມື້ນັບພັດທະນາ, ມີຊີວິດຊີວາ, ແທດຈິງ ແລະ ມີປະສິດທິຜົນກວ່າ.


text:
ອົງການ Australia – Asia Program To combat Trafficking In Persons (AAPTIP) ໄດ້ເຂົ້າມາອວຍພອນ ຄະນະນຳ ອົງການໄອຍະການປະຊາຊົນສູງສຸດ
ໃນຕອນເຊົ້າວັນທີ່ 23 ທັນວາ 2015 ທ່ານ ນາງ ວາດສະໜາ ອິນທະວົງ ວິຊາການດ້ານການກວດກາຕິດຕາມ ແລະ ການປະເມີນຜົນ ຂອງອົງການ ພ້ອມດ້ວຍພະນັກງານ ໄດ້ເຂົ້າມາອວຍພອນຄະນະພັກຄະນະນຳອົງການໄອຍະການປະຊາຊົນສູງສຸດ ພ້ອມທັງຄະນະພັກຄະນະນຳຫ້ອງການ ແລະ ພະນັກງານຈຳນວນໜື່ງເຂົ້າຮ່ວມອ່ານຕໍ່ >>>
ອົງການໄອຍະການປະຊາຊົນສູງສຸດໂຄສະນາ-ປາຖະກະຖາວັນສະຖາປະນາ ສປປ ລາວ ຄົບຮອບ 40 ປີ ແລະ ວັນຄ້າຍວັນເກີດປະທານ ທ່ານ ໄກສອນ ພົມວິຫານ ຄົບຮອບ 95 ປີ
ໃນຕອນເຊົ້າຂອງວັນທີ 04 ທັນວາ 2015, ຢູ່ທີ່ອົງການໄອຍະການປະຊາຊົນສູງສຸດໄດເປີດພິທີປາຖະກະຖາຂື້ນເພື່ອລະນຶກເຖິງມູນເຊື້ອຄວາມໝາຍຄວາມສຳຄັນຂອງວັນສະຖາປະນາສປປລາວວັນຊາດ 2 ທັນວາຄົບຮອບ 40 ປີ (02/12/1975 -02/12/2015)>ແລະ ວັນຄ້າຍວັນເກີດຂອງປະທານທ່ານໄກສອນພົມວິຫານຄົບຮອບປີ (13/12/1920 -13/12/2015)ໂດຍພາຍໃຕ້ການເປັນປະທານຂອງທ່ານຄຳສານສຸວົງກຳມະການສູນກາງພັກເລຂາຄະນະພັກອົງການໄອຍະການປະຊາຊົນສູງສຸດຫົວໜ້າອົງການໄອຍະການປະຊາຊົນສູງສຸດໄດ້ໃຫ້ກຽດເຜີຍແຜ່ການເຂົ້າຮ່ວມ ຟັງລວມມີ ຄະນະພັກຄະນະນຳອົງການໄອຍະການປະຊາຊົນສູງສຸດ ບັນດາຫົວໜ້າຮອງຫົວໜ້າກົມ ຫ້ອງການອົງການໄອຍະການພາກກາງສະຖາບັນຄົ້ນຄ້ວາ ຝຶກອົບຮົມພ້ອມດ້ວຍພະນັກງານທັງໝົດ ເຂົ້າຮ່ວມອ່ານຕໍ່ >>>
ຄະນະຜູ້ແທນສະພາທະນາຄວາມ ສສ. ຫວຽດນາມໄດ້ມາຢ້ຽມຢາມອົງການໄອຍະການປະຊາຊົນສູງສຸດ
ໃນວັນທີ ພະຈິກ 2015 ຄະນະຜູ້ແທນສະຫະພັນທະນາຍຄວາມ ສສ ຫວຽດນາມ ນຳ ໂດຍ ສະຫາຍ ໂດ ຫງ໋ອກ ທິງ(Do Ngoc Thinh)ຮອງປະທານສະຫະພັນທະນາຍຄວາມ ພ້ອມດ້ວຍຄະນະຜູ່ແທນ 07 ທ່ານ ໄດ້ເດີນທາງມາຢ້ຽມຢາມອົງການໄອຍະການປະຊາຊົນສູງສຸດ ຊຶ່ງໄດ້ຮັບການຕ້ອນຮັບໂດຍ ທ່ານ ໄຊຊະນະ ໂຄດພູທອນ ຮອງຫົວໜ້າອົງການໄອຍະການປະຊາຊົນສູງສຸດ ພ້ອມດ້ວຍການນຳຂັ້ນກົມຫ້ອງການຈຳນວນໜື່ງອ່ານຕໍ່ >>>
3 ອົງການຈັດຕັ້ງມະຫາຊົນ ຂອງອົງການໄອຍະການປະຊາຊົນສູງສຸດ ໄປທັດສະນະສຶກສາ ແລະ ຢ້ຽມຊົມຫໍພະພິດຕະພັນ ທ່ານ ໄກສອນ ພົມວິຫານ ແລະ ຫໍພະພິດຕະພັນທ່ານ ສຸພານຸວົງ
ທ່ານ ບຸນທັນ ບຸນທະວິໄລ ຄະນະພັກປະທານສະຫະພັນກຳມະບານອົງການໄອຍະການປະ ຊາຊົນສູງສຸດ ພ້ອມດ້ວຍພະນັກງານຈາກ 3 ອົງການມະຫາຊົນແມ່ຍິງຊາວໜຸ່ມກຳມະບານຈຳນວນ 30 ກວ່າສະຫາຍໄປທັດສະນະສຶກສາ ແລະ ຢ້ຽມຊົມຫໍພິພິຕະພັນໄກສອນ ພົມວິຫານ ແລະ ຫໍພິພິ ຕະພັນ ທ່ານສຸພານຸວົງ ໃນຕອນ ເຊົ້າວັນທີ 18 ພະຈິກ2015.ອ່ານຕໍ່ >>>
ລາວ-ຫວຽດນາມສືບຕໍ່ກອງປະຊຸມຄັ້ງທີ IV ຂອງ ໄອຍະການປະຊາຊົນບັນດາແຂວງທີ່ມີຊາຍແດນຮ່ວມກັນ
ໂດຍຕອບສະໜອງຕາມຄຳເຊີນຂອງ ທ່ານ ຄຳສານ ສຸວົງ ກຳມະການສູນກາງພັກ, ຫົວໜ້າອົງການໄອຍະການປະຊາຊົນສູງສຸດ ແຫ່ງ ສປປ ລາວ. ທ່ານ ຫງວຽນຮ່ວາ ບິ່ງ ກຳມະການສູນກາງພັກ, ຫົວໜ້າອົງການໄອຍະການປະຊາຊົນສູງສຸດ ແຫ່ງ ສສ ຫວຽດນາມ ພ້ອມດ້ວຍຄະນະໄດ້ເດີນທາງມາຢ້ຽມຢາມ ແລະ ເຂົ້າຮ່ວມ ກອງປະຊຸມອົງການໄອຍະການປະຊາຊົນ ບັນດາແຂວງທີ່ມີຊາຍແດນຮ່ວມກັນ ລາວ-ຫວຽດນາມ ຄັ້ງທີລະຫວ່າງວັນທີ 16-17 ຕຸລາ 2015 ທີ່ແຂວງຫລວງພະບາງເມືອງມໍລະດົກໂລກຂອງລາວ. ໂດຍພາຍໃຕ້ການເປັນປະທານຮ່ວມຂອງ ທ່ານ ຄຳສານ ສຸວົງ ກຳມະການສູນກາງພັກ, ຫົວໜ້າອົງການໄອຍະການປະຊາຊົນສູງສຸດ ແຫ່ງ ສປປ ລາວ ແລະ ທ່ານ ຫງວຽນຮ່ວາ ບິ່ງ ກຳມະການສູນກາງພັກ, ຫົວໜ້າອົງການໄອຍະການປະຊາຊົນສູງສຸດ ແຫ່ງ ສສ ຫວຽດນາມ, ເຂົ້າຮ່ວມມີ ທ່ານ ຄຳຂັນ ຈັນທະວີສຸກ ເລຂາພັກແຂວງ, ເຈົ້າແຂວງຫລວງພະບາງ, ຫົວ >>
ອົງການໄອຍະການປະຊາຊົນສູງສຸດຈັດສຳມະນາກ່ຽວກັບ ການຈັດຕັ້ງປະຕິບັດກົດໝາຍ ວ່າດ້ວຍການສົ່ງຜູ້ຮ້າຍຂ້າມແດນ
ໃນລະຫວ່າງວັນທີ 7-9 ກັນຍາ 2015ນີ້, ອົງການໄອຍະການປະຊາຊົນສູງສຸດ ໄດ້ຈັດໃຫ້ມີຊຸດສຳມະນາ ກ່ຽວກັບການຈັດຕັ້ງປະບັດກົດໝາຍ ວ່າດ້ວຍການສົ່ງຜູ້ຮ້າຍຂ້າມແດນຂຶ້ນທີ່ຫ້ອງປະຊຸມ ແຂວງບໍລິຄຳໄຊ ເປັນກຽດເຂົ້າຮ່ວມຂອງ ທ່ານ ໄຊຊະນະ ໂຄດພູທອນ ຮອງຫົວາອົງການໄອຍະການປະຊາຊົນສູງສຸດ. ບັນດາທ່ານຜູ້ຕາງໜ້າຈາກອົງການໄອຍະການປະຊາຊົນສູງສຸດ, ອົງການໄອຍະການພາກກາງ, ອົງການໄອຍະການປະຊາຊົນ ນະຄອນຫລວງວຽງຈັນ, ກະຊວງປ້ອງກັນຄວາມສະຫງົບ, ສານປະຊາຊົນພາກກາງ, ປກສ ນະຄອນຫລວງວຽງຈັນ, ອົງການໄອຍະການປະຊາຊົນ ແຂວງບໍລິຄຳໄຊ, ຄຳມ່ວນ ແລະ ສະຫັວນນະເຂດ ເຂົ້າຮ່ວມ 50 ກວ່າຄົນ.ອ່ານຕໍ່ >>>
ກິດຈະກຳແຂ່ງຂັນກິລາ ເພື່ອສະເຫຼີມສະຫຼອງວັນລັດຖະທຳມະນູນ ຄົບຮອບ 24 ປີ
ຈັດກິດຈະກຳແຂ່ງຂັນກິລາ ເພື່ອສະເຫຼີມສະຫຼອງວັນລັດຖະທຳມະນູນ ຄົບຮອບ 24 ປີ ປະກອບມີ ສະພາແຫ່ງຊາດ, ກະຊວງຍຸຕິທຳ, ສານປະຊາຊົນສູງສຸດ ແລະ ອົງການໄອຍະການປະຊາຊົນສູງສຸດ. ສຳລັບປີ 2015 ກະຊວງຍຸຕິທຳໄດ້ກຽດເປັນເຈົ້າພາບຈັດການແຂ່ງຂັນກິລາ 4 ພາກສ່ວນຂຶ້ນ ແລະ ດຳເນີນໄປເປັນເວລາ 3 ວັນຄື: 19 ສິງຫາ 2015 ໄດ້ສໍາເລັດຢ່າງຈົບງາມ.ອ່ານຕໍ່ >>>
ຫ້ອງການອົງການໄອຍະການປະຊາຊົນ ເຂດ III ເມືອງຫົງສາ ເປີດນຳໃຊ້ຢ່າງ ເປັນທາງການພາຍຫລັງໄດ້ມີພິທີ ມອບ-ຮັບ ໃນວັນທີ 27 ກໍລະກົດ 2015
ໂຄງການກໍ່ສ້າງຫ້ອງການອົງການໄອຍະການປະຊາຊົນ ເຂດເມືອງຫົງສາ ແຂວງໄຊຍະບູລີ ໄດ້ເລີ່ມລົງມືມາແຕ່ ວັນທີ 30 ມີຖຸນາ 2012 ເປັນຕົ້ນມາ ແລະ ມາຮອດວັນທີ 28 ເມສາ 2015 ແມ່ນໄດ້ສຳເລັດ 100% ໃນມູນຄ່າການກໍ່ສ້າງທັງໜົດ 2,928 ຕື້ກ່ວາກີບ(ສອງຕຶ້ເກົ້າຮ້ອຍຊາວແປດລ້ານກ່ວາກີບ).ອ່ານຕໍ່ >>>


text:
Brexit: ວົງການນັກການເງິນມີຄວາມເປັນຫ່ວງຕໍ່ຄວາມສ່ຽງຈາກການເຄື່ອນຍ້າຍແຫຼ່ງທຶນພາຍຫລັງ ອັງກິດ ຖອນຕົວອອກຈາກ
(VOVWORLD) - ການເຄື່ອນຍ້າຍແຫຼ່ງທຶນພາຍຫລັງ ອັງກິດ ຖອນຕົວອອກຈາກສະຫະພາບ ເອີຣົບ (ອີຢູ) ຫຼື ເອີ້ນວ່າ Brexit, ພວມກາຍເປັນຄວາມເປັນຫ່ວງໃຫຍ່ທີ່ສຸດສຳລັບວົງການນັກການເງິນຢູ່ສູນການເງິນ ລອນດອນ.
ນອກຈາກຄວາມເປັນຫ່ວງກ່ຽວກັບບັນຫາວຽກເຮັດງານທຳ, ການລົງທຶນ ແລະ ເກັບພາສີແລ້ວ, ວົງການນັກການເງິນ ອັງກິດ ກໍ່ພວມຕັ້ງຄຳຖາມວ່າ ພາຍຫລັງ Brexit ບັນດາທະນາຄານຈະຕັ້ງຊັບສິນ ແລະ ແຫຼ່ງທຶນການເງິນຂອງເຂົາເຈົ້າຢູ່ໃສ? ບັນດານັກຊ່ຽວຊານຖືວ່າ: ຄວາມເປັນຫ່ວງນີ້ຂອງສູນການເງິນ ລອນດອນ ແມ່ນສິ່ງທີ່ເຂົ້າໃຈງ່າຍ ເມື່ອເຂົາເຈົ້າຢາກໃຫ້ຮູບແບບແຫຼ່ງທຶນບັນລຸປະສິດທິຜົນສູງສຸດ. ປັດຈຸບັນ, ຂະແໜງການເງິນ ອັງກິດ ຍັງຄົງມີຄວາມເປັນຫ່ວງກ່ຽວກັບຄວາມສ່ຽງ Brexit ຈະແບ່ງແຍກບັນດາຕະຫລາດການເງິນ ເອີຣົບ, ບັງຄັບບັນດາທະນາຄານຕ້ອງແບ່ງທຶນອອກເປັນຈຳນວນນ້ອຍຍ້ອຍ ຊຶ່ງກ່ອນນີ້ ເຂົາເຈົ້າໄດ້ເຕົ້າໂຮມຢູ່ ລອນດອນ ແນໃສ່ສ້າງປະສິດທິຜົນກ່ຽວກັບຂອບຂະໜາດແຫຼ່ງທຶນ.


text:
ລັດຖະບານ ຫວຽນາມ ຈະສືບຕໍ່ສົມທົບກັນຢ່າງແໜ້ນແຟ້ນກັບສະຫະປະຊາຊາດ
ທ່ານນາຍົກລັດຖະມົນຕີ ຫງວຽນຊວນຟຸກ
ໃຫ້ການຕ້ອນຮັບທ່ານ Kamal Malhotra
(ພາບ: TTXVN)
ຕອນບ່າຍວັນທີ 23/01 ຢູ່ສຳນັກງານລັດຖະບານ, ທ່ານນາຍົກລັດຖະມົນຕີ ຫງວຽນຊວນຟຸກ ໃຫ້ການຕ້ອນຮັບທ່ານ Kamal Malhotra ຫົວໜ້າຜູ້ຕາງໜ້າໂຄງການພັດທະນາຂອງສະຫະປະຊາຊາດປະຈຳ ຫວຽດນາມ. ທ່ານນາຍົກລັດຖະມົນຕີ ອວຍພອນທ່ານ Kamal Malhotra ຮັບໜ້າທີ່ຢູ່ ຫວຽດນາມ, ພ້ອມທັງຢືນຢັນວ່າ: ລັດຖະບານ ຫວຽດນາມ ໃນທຸກສະໄໝລ້ວນແຕ່ສົມທົບກັນຢ່າງແໜ້ນແຟ້ນກັບສະຫະປະຊາຊາດ. ທ່ານນາຍົກລັດຖະມົນຕີ ປາດຖະໜາວ່າ ດ້ວຍບົດຮຽນຂອງຕົນ, ທ່ານ Kamal Malhotra ຈະປະກອບສ່ວນຢ່າງຕັ້ງໜ້າຊຸກຍູ້ການພົວພັນຮ່ວມມືລະຫວ່າງ ຫວຽດນາມ ແລະ ສະຫະປະຊາຊາດຂຶ້ນສູ່ລະດັບສູງໃໝ່, ຍົກອອກບັນດາຄຳເຫັນໃຫ້ຄຳປຶກສານະໂຍບາຍກ່ຽວກັບການພັດທະນາເສດຖະກິດ - ສັງຄົມຂອງ ຫວຽດນາມ ຄື: ເຮັດແນວໃດ ເພື່ອຫຼີກລ້ຽງໄດ້ລະດັບລາຍຮັບປານກາງ. ທ່ານນາຍົກລັດຖະມົນຕີເນັ້ນໜັກວ່າ ຫວຽດນາມ ໄດ້ສຳເລັດ ບັນດາຈຸດໝາຍພັດທະນາສະຫັດສະວັດ (MDGs) ຂອງ ສະຫະປະຊາຊາດ, ຫວຽດນາມ ຍາມໃດກໍ່ປາດຖະໜາຢາກສືບຕໍ່ສົມທົບກັນຢ່າງແໜ້ນແຟ້ນກັບໂຄງການພັດທະນາຂອງສະຫະປະຊາຊາດ (UNDP), ບັນດາອົງການຂອງສະຫະປະຊາຊາດ ເພື່ອຮັບຟັງຄຳຄິດຄຳເຫັນ, ໃຫ້ຄຳປຶກສາ. ທ່ານນາຍົກລັດຖະມົນຕີ ປາດຖະໜາ ແລະ ເຊື່ອໝັ້ນວ່າ ທ່ານ Kamal Malhotra ຈຳສຳເລັດໜ້າທີ່ຮັກບຜິດຊອບໃນອາຍຸການຂອງຕົນ.
ສ່ວນທ່ານ Kamal Malhotra ກໍ່ຢືນຢັນວ່າ: ໃນຖານະເປັນຜູ້ປະສານງານປະຈຳ ແລະ ຫົວໜ້າຜູ້ຕາງໜ້າໂຄງການພັດທະນາຂອງສະຫະປະຊາຊາດປະຈຳ ຫວຽດນາມ, ທ່ານຈະຕັ້ງໜ້າປະກອບສ່ວນ ແລະ ສົມທົບກັບບັນດາອົງການຂອງ ຫວຽດນາມ ແລະ ສະຫະປະຊາຊາດເປັນຢ່າງດີ ໃນການເພີ່ມທະວີການພົວພັນລະຫວ່າງສະຫະປະຊາຊາດ ແລະ ຫວຽດນາມ, ຜັນຂະຫຍາຍບັນດາການເຄື່ອນໄຫວຮ່ວມມື ແລະ ພັດທະນາປະເທດຊາດ, ປະຕິບັດບັນດາຈຸດໝາຍພັດທະນາເສດຖະກິດ - ສັງຄົມ ແລະ ບັນດາຈຸດໝາຍພັດທະນາແບບຍືນຍົງໃຫ້ສຳເລັດຜົນຢ່າງຈົບງາມ.
(ແຫຼ່ງຄັດຈາກVOV)


text:
ຕຳຫຼວດ ຫວຽດນາມ ແລະ ລາວ ເພີ່ມທະວີການຮ່ວມມື, ຕໍ່ສູ້ປ້ອງກັນ, ຕ້ານອາດຊະຍາກຳ
ທ່ານລັດຖະມົນຕີກະຊວງຕຳຫຼວດ ຫວຽດນາມ ໂຕເລີມ ແລະ ທ່ານລັດຖະມົນຕີກະຊວງປ້ອງກັນຄວາມສະຫງົບລາວ ສົມແກ້ວ ສີລາວົງ ໄດ້ເປັນປະທານຮ່ວມການເຈລະຈາລະຫວ່າງຄະນະຜູ້ແທນຂັ້ນສູງ 2 ປະເທດ.
ກອງປະຊຸມລະຫວ່າງກະຊວງຕຳຫຼວດ ຫວຽດນາມ ແລະ ກະຊວງປ້ອງກັນຄວາມສະຫງົບ ລາວ
ວັນທີ 27 ມັງກອນ, ຢູ່ນະຄອນຫຼວງ ວຽງຈັນ, ປະເທດລາວ, ທ່ານ ບຸນຍັງ ວໍລະຈິດ, ເລຂາທິການໃຫຍ່, ປະທານປະເທດ ສປປ ລາວ ໄດ້ໃຫ້ການຕ້ອນຮັບຄະນະຜູ້ແທນຂັ້ນສູງກະຊວງຕຳຫຼວດ ຫວຽດນາມ ໂດຍ ພົນໂທ ໂຕເລີມ, ລັດຖະມົນຕີກະຊວງຕຳຫຼວດ ຫວຽດນາມ, ນຳໜ້າພວມມີການຢ້ຽມຢາມ ແລະ ເຮັດວຽກຢູ່ ລາວ. ທີ່ການຕ້ອນຮັບ, ທ່ານ ບຸນຍັງ ວໍລະຈິດ, ເລຂາທິການໃຫຍ່, ປະທານປະເທດ ສປປ ລາວ ຫວັງວ່າ ໄລຍະຈະມາເຖິງ, ກຳລັງຕຳຫຼວດ 2 ປະເທດສືບຕໍ່ຍູ້ແຮງການຮ່ວມມືໃນການຕໍ່ສູ້ປ້ອງກັນ, ຕ້ານອາຊະຍາກຳທຸກປະເພດ, ພິເສດແມ່ນອາຊະຍາກຳທີ່ມີການຈັດຕັ້ງ, ອາດຊະຍາກຳຂ້າມຊາດ, ອາດຊະຍາກຳຢາເສບຕິດ, ອາຊະຍາກຳນຳໃຊ້ເຕັກໂນໂລຢີສູງ…
ແລະກໍ່ໃນວັນດຽວກັນ, ທ່ານລັດຖະມົນຕີກະຊວງຕຳຫຼວດ ຫວຽດນາມ ໂຕເລີມ ແລະ ທ່ານລັດຖະມົນຕີກະຊວງປ້ອງກັນຄວາມສະຫງົບລາວ ສົມແກ້ວ ສີລາວົງ ໄດ້ເປັນປະທານຮ່ວມການເຈລະຈາລະຫວ່າງຄະນະຜູ້ແທນຂັ້ນສູງ 2 ປະເທດ. 2 ຝ່າຍເຫັນດີເປັນເອກະສັນໃນໄລຍະຈະມາເຖິງຈະຮັກສາການພົບປະລະຫວ່າງການນຳ 2 ກະຊວງ; ສົມທົບກັນ, ຊ່ວຍເຫຼືອກັນໃນການຮັບປະກັນຄວາມສະຫງົບ, ຄວາມເປັນລະບຽບຮຽບຮ້ອຍຢູ່ແຕ່ລະປະເທດ; ເດັດດ່ຽວຕໍ່ສູ້ບໍ່ປະໃຫ້ບັນດາອິດທິກຳລັງທີ່ເປັນປໍລະປັກເສກສັນປັ້ນແຕ່ງ, ມ້າງເພທຳລາຍສາຍພົວພັນມິດຕະພາບ, ທີ່ເປັນມູນເຊື້ອອັນດີງາມລະຫວ່າງ 2 ປະເທດ…
(ແຫຼ່ງຄັດຈາກ VOV)


text:
ທ່ານປະທານາທິບໍດີ ຟີລິບປິນ Rodrigo Duterte
ຕອນຄຳ່ວັນທີ 18/10, ປະທານາທິບໍດີ ຟີລິບປິນ Rodrigo Duterte ໄດ້ເດີນທາງໄປ ປັກກິງ ເລີ່ມຕົ້ນການຢ້ຽມຢາມ ຈີນ ເປັນເວລາ 4 ວັນ. ກ່າວຄວາມເຫັນຕໍ່ວົງການນັກຂ່າວ, ກ່ອນທີ່ທ່ານ Duterte ມາຢ້ຽມຢາມ ຈີນ, ທ່ານລັດຖະມົນຕີການຕ່າງປະເທດ ຈີນ ຫວາງອິ້ ເນັ້ນໜັກວ່າ, ນີ້ແມ່ນການຢ້ຽມຢາມທີ່ມີລັກສະນະປະຫວັດສາດ, ແລະຈະກາຍເປັນຈຸດເລີ່ມຕົ້ນ ເພື່ອໃຫ້ການພົວພັນດ້ານການທູດສອງຝ່າຍກັບຄືນສູ່ການເຈລະຈາ. ການຢ້ຽມຢາມຂອງປະທານາທິບໍດີ ຟີລິບປິນ ດຳເນີນໄປໃນສະພາບທີ່ສາຍພົວພັນລະຫວ່າງ ຈີນ - ຟີລິບປິນ ຊົ່ວຮ້າຍລົງ, ພາຍຫຼັງ ເຫດຮ້ອງຟ້ອງລະຫວ່າງ ຟີລິບປິນ ແລະ ຈີນ ທີ່ກ່ຽວຂ້ອງເຖິງການຂັດແຍ້ງກັນບົນທະເລ.
ຕາມແຜນການແລ້ວ, ປະທານາທິບໍດີ Duterte ຈະມີການພົບປະກັບທ່ານປະທານປະເທດ ຈີນ ສືຈິນຜິງ, ທ່ານນາຍົກລັດຖະມົນຕີ ຈີນຫຼີເຄີຊຽງ ແລະ ທ່ານປະທານສະພາແຫ່ງຊາດ ຈີນ ຈາງຕີຈຽງ. ກ່າວຄວາມເຫັນກ່ອນການຢ້ຽມຢາມ ຈີນ, ປະທານາທິບໍດີ Duterte ໃຫ້ຮູ້ວ່າ, ທ່ານຄາດວ່າຈະແລກປ່ຽນທັດສະນະກ່ຽວກັບບັນຫາປັບປຸງການພົວພັນສອງຝ່າຍ, ຊຸກຍູ້ດ້ານການຄ້າ ແລະ ການລົງທຶນ, ກຳນົດບັນດາຂົງເຂດຮ່ວມມືລະຫວ່າງສອງປະເທດ.
(ແຫຼ່ງຄັດຈາກ VOV)


text:
by somchan
ໃນວັນທີ 15 ມັງກອນ 2018 ກະຊວງປ້ອງກັນ ຄວາມສະຫງົບໄດ້ຈັດກອງປະຊຸມທົບທວນ ຄວາມພ້ອມໃນການເປັນເຈົ້າພາບຈັດກອງປະຊຸມ ຮ່ວມມືສອງຝ່າຍລະຫວ່າງ ກະຊວງ ປກສ ສປປລາວ ກັບກະຊວງພາຍໃນແຫ່ງ ຣາຊະອານາ ຈັກກຳປູເຈຍ ປະຈຳປີ 2018 ໃນລະຫວ່າງ ວັນທີ 15-18 ມັງກອນ 2018 ນີ້. (more…)
by somchan
ກະຊວງປ້ອງກັນຄວາມສະຫງົບໄດ້ປະກາດເລື່ອນຊັ້ນ ຂັ້ນນາຍພົນ ແລະ ຂັ້ນ ພັນເອກ ໃຫ້ນາຍຕຳຫຼວດ ຂັ້ນສູງຂອງກຳລັງປ້ອງກັນຄວາມສະຫງົບ ໃນວັນທີ 12 ມັງກອນ 2017ນີ້. ໂດຍການເຂົ້າຮ່ວມເປັນກຽດ ຂອງພົນຕີ ສົມແກ້ວ ສີລາວົງ ເລຂາທິການສູນກາງ ພັກ ລັດຖະມົນຕີກະຊວງປ້ອງກັນຄວາມສະຫງົບ, ມີບັນດາຮອງລັດຖະມົນຕີ, ຫົວໜ້າກົມໃຫຍ່, ກົມກອງອ້ອມຂ້າງກະຊວງ, ຫົວໜ້າກອງບັນຊາ ການ ປກສ ແຂວງ ແລະ ປກສ ເມືອງ (more…)
by somchan
ກອງປະຊຸມສະຫຼຸບວຽກງານປ້ອງກັນຄວາມສະຫງົບ ທົ່ວປະເທດປະຈຳປີ2017ໄດ້ອັດລົງດ້ວຍຜົນສຳເລັດ ໃນວັນທີ 12 ມັງກອນ 2018 ພາຍຫຼັງທີ່ດຳເນີນມາ ເປັນເວລາ 2 ວັນ, ໂດຍການເປັນປະທານ ຂອງພົຕ ສົມແກ້ວ ສີລາວົງ ເລຂາທິການສູນກາງພັກ ລັດຖະມົນຕີກະຊວງປ້ອງກັນຄວາມສະຫງົບ, ມີຄະນະພັກ-ຄະນະນຳ ກະຊວງ, ກົມໃຫຍ່, ກົມກອງອ້ອມຂ້າງ ປກສ ນະຄອນຫຼວງວຽງຈັນ, (more…)
by somchan
ຕາມການລາຍງານຂອງເຈົ້າໜ້າທີ່ພະແນກຕຳຫຼວດ ສະກັດກັ້ນ ແລະ ຕ້ານຢາເສບຕິດ ປກສ ແຂວງ ຈຳປາສັກໃຫ້ຮູ້ວ່າ: ໃນວັນທີ 3 ມັງກອນ 2018 ເຈົ້າໜ້າທີ່ຕຳຫຼວດ ແຂວງຈຳປາສັກ ແກ້ໄຂ ກຸ່ມຄົນບໍ່ດີເຄື່ອນໄຫວລັກລອບຄ້າຂາຍຢາເສບຕິດ ຢູ່ເຂດບ້ານຫ້ວຍໄຜ ເມືອງໂຂງ ແຂວງຈຳປາສັກ ສາມາດກັກຕົວຜູ້ກະທຳຜິດໄດ້ 4 ຄົນ ພ້ອມຂອງກາງຢາບ້າຈຳນວນ 25 ມັດ (more…)


text:
ໜັງສືພິມມາເລເຊຍຕີລາຄາຫວຽດນາມມີຫຼາຍກາລະໂອກາດຕື່ມອີກເພື່ອເຕີບໂຕ ກັບ APEC
(VOVWORLD)-ໜັງສືພິມ The Malay Mail ຂອງມາເລເຊຍ ຫາກໍ່ລົງພິມບົດຂຽນທີ່ມີຫົວຂໍ້ວ່າ "ຫວຽດນາມ ມີຫຼາຍກາລະໂອກາດຕື່ມອີກເພື່ອເຕີບໂຕ ກັບ APEC".
ຕາມບົດໜັງສືພິມ, ລວມຍອດຜະລິດຕະພັນພາຍໃນປະເທດ (GDP) ຂອງຫວຽດນາມປະຈຸບັນ ບັນລຸກວ່າ 200 ຕື້ USD ແລະ ຄ່າແຮງງານຢູ່ຫວຽດນາມຖືກກວ່າເມື່ອທຽບໃສ່ຈີນ ແລະ ບາງປະເທດສະມາຊິກອາຊຽນ. ສິ່ງນີ້ໄດ້ຊ່ວຍໃຫ້ຫວຽດນາມບໍ່ພຽງແຕ່ເພີມແຫຼ່ງເງິນລົງທຶນໂດຍກົງຈາກຕ່າງປະເທດ (FDI) ເທົ່ານັ້ນ ຫາກຍັງໄດ້ເປີດກວ້າງການສົ່ງອອກອີກດ້ວຍ. ປີ 2017, ລວມຍອດຜະລິດຕະພັນພາຍໃນປະເທດ (GDP) ຂອງຫວຽດນາມ ຄາດຄະເນວ່າຈະບັນລຸລະດັບເຕີບໂຕ 6,8%. ບົດໜັງສືພິມໄດ້ສະຫຼຸບວ່າ ການເຕີບໂຕຂອງເສດຖະກິດຫວຽດນາມຕິດພັນຢ່າງກົມກຽວກັບການພັດທະນາວັດທະນະທຳ, ຄວາມກ້າວໜ້າ ແລະ ຍຸດຕິທຳສັງຄົມ ແລະ ການຮັກສາສະພາບແວດລ້ອມ.


text:
ວາລະປະຊຸມປະຈຳເດືອນ 4ໂດຍພາຍໃຕ້ການເປັນປະທານຂອງ
ທ່ານນາຍົກລັດຖະມົນຕີ ຫງວຽນຊວນຟຸກ
(ພາບ: nhandan.com.vn)
ໂດຍສືບຕໍ່ວາລະປະຊຸມປະຈຳເດືອນ 4, ຕອນເຊົ້າວັນທີ 05/05, ໂດຍພາຍໃຕ້ການເປັນປະທານຂອງທ່ານນາຍົກລັດຖະມົນຕີ ຫງວຽນຊວນຟຸກ, ລັດຖະບານໃຫ້ຄຳເຫັນໃສ່ຮ່າງມະຕິຂອງລັດຖະບານກ່ຽວກັບການພັດທະນາວິສາຫະກິດ ຫວຽດນາມ. ຈຸດໝາຍຂອງມະຕິແມ່ນສູ້ຊົນຮອດປີ 2020 ທົ່ວປະເທດມີວິສາຫະກິດປະມານ 1 ລ້ານແຫ່ງເຄື່ອນໄຫວໃນພື້ນຖານເສດຖະກິດ. ຮ່າງມະຕິກໍ່ຊີ້ແຈ້ງບາງຫຼັກການຄື: ວິສາຫະກິດທັງໝົດບໍ່ຈຳແນກຂອບຂະໜາດ, ຮູບການ, ພາກສ່ວນເສດຖະກິດລ້ວນແຕ່ສະເໝີພາບໃນການສຳຜັດບັນດາແຫຼ່ງກຳລັງຄື: ທຶນ, ຊັບພະຍາກອນ, ທີ່ດິນ, ການຕະຫລາດ…ແລະ ໂອກາດດຳເນີນທຸລະກິດ; ຖືວິສາຫະກິດແມ່ນເປົ້າໝາຍຮັບໃຊ້.
ກ່າວຄຳເຫັນທີ່ວາລະປະຊຸມ ທ່ານນາຍົກລັດຖະມົນຕີ ຫງວຽນຊວນຟຸກ ເນັ້ນໜັກວ່າ: ມະຕິຂອງລັດຖະບານຈະສືບຕໍ່ປົກປ້ອງສິດດຳເນີນທຸລະກິດຂອງວິສາຫະກິດຕາມຂໍ້ກຳນົດຂອງກົດໝາຍ ແລະ ພິເສດແມ່ນລົບລ້າງບັນດາຮົ້ວກີດຂວາງທີ່ບໍ່ຈຳເປັນ. ທ່ານນາຍົກລັດຖະມົນຕີ ຫງວຽນຊວນຟຸກ ຊີ້ນຳແຜນຮ່າງ ຈະກໍ່ສ້າງຕາມທິດບໍ່ມີຄວາມຈຳແນກລະຫວ່າງບັນດາພາກສ່ວນວິສາຫະກິດ:ວິສາຫະກິດ FDI, ວິສາຫະກິດແຫ່ງລັດ ຫຼື ວິສາຫະກິດເອກະຊົນ. ສະຫຼຸບວາລະປະຊຸມ, ທ່ານນາຍົກລັດຖະມົນຕີ ຫງວຽນຊວນຟຸກ ມອບໃຫ້ຫ້ອງວ່າການລັດຖະບານສົມທົບກັບກະຊວງແຜນການ ແລະ ການລົງທຶນ, ຫ້ອງການການຄ້າ ແລະ ອຸດສາຫະກຳ ຫວຽດນາມ (VCCI) ສຳເລັດຮ່າງມະຕິ, ຍື່ນສະເໜີຕໍ່ນາຍົກລັດຖະມົນຕີເຊັນປະກາດໃຊ້ໂດຍໄວ. ມະຕິຕ້ອງສະແດງໃຫ້ເຫັນຢ່າງຈະແຈ້ງສານຂອງລັດຖະບານຈະແກ້ໄຂບັນດາຄວາມຫຍຸ້ງຍາກຕິດຂັດ, ສ້າງເງື່ອນໄຂສະດວກທີ່ສຸດໃຫ້ແກ່ວິສາຫະກິດພັດທະນາ. ທ່ານນາຍົກລັດຖະມົນຕີ ຢືນຢັນວ່າ: ພັກ, ລັດ, ລັດຖະບານ ຖືວິສາຫະກິດເອກະຊົນແມ່ນກຳລັງໜູນຍົກສູງກຳລັງແກ່ງແຍ້ງ ແລະ ລັກສະນະເປັນເຈົ້າຂອງພື້ນຖານເສດຖະກິດ.
(ແຫຼ່ງຄັດຈາກ VOV)


text:
ການໂອ້ລົມສົນທະນາ ແລະ ສາຍຮູບເງົາກ່ຽວກັບທະເລຕາເວັນອອກຢູ່ ຝະລັ່ງ
(VOVWORLD) - ການໂອ້ລົມສົນທະນາກ່ຽວກັບສະພາບການຢູ່ທະເລຕາເວັນອອກ ແລະ ສາຍຮູບເງົາກ່ຽວກັບທະເລຕາເວັນອອກຂອງຜູ້ກຳກັບການສະແດງຮູບເງົາ Marc Petitjean ໂດຍ Foyer ຫວຽດນາມ ສົມທົບກັບບາງສະມາຄົມ, ຄະນະ ແລະ ນັກຂ່າວຢູ່ ຝະລັ່ງ ຈັດຕັ້ງໃນວັນທີ 19 ພຶດສະພາ
ຢູ່ສຳນັກງານຂອງອົງການ Foyer ຫວຽດນາມ (ເຮືອນ ຫວຽດນາມ) ຢູ່ Paris ຝະລັ່ງ. ນະທີ່ນີ້, ບັນດາຜູ້ແທນໄດ້ເຂົ້າຮ່ວມປຶກສາຫາລື ແລະ ເຕື້ອງເຖິງສະພາບການປະຈຸບັນ, ການຂັດແຍ້ງກັນຢູ່ທະເລຕາເວັນອອກ, ບັນດາຜົນພາຍຫລັງຂອງພຶດຕິກຳຕົວຈິງ ແລະ ນິຕິທຳຈາກບັນດາການເຄື່ອນໄຫວກໍ່ສ້າງຂອງ ຈີນ, ຜົນກະທົບ ແລະ ຜົນສັກສິດຂອງຄຳຕັດສິນໃນວັນທີ 12 ກໍລະກົດ ຂອງສານອະນຸຍາໂຕຕຸລາການສາກົນ (PCA), ກົດລະບຽບຂອງບັນດາເກາະຂຶ້ນກັບໝູ່ເກາະ ຮ່ວາງຊາ ແລະ ເຈື່ອງຊາ ແລະ ບົດບາດຂອງບັນດາປະເທດໃຫຍ່ໃນແງ່ຫວັງແກ້ໄຂການຂັດແຍ້ງກັນຢູ່ທະເລຕາເວັນອອກ. ບັນດານັກບັນລະຍາຍ ແລະ ຫລາຍຄຳເຫັນ ທີ່ການສຳມະນາກໍ່ຖືວ່າ ສະພາບການຂັດແຍ້ງກັນຢູ່ທະເລຕາເວັນອອກ ມີຜົນກະທົບ ແລະ ມີສ່ວນກ່ຽວຂ້ອງ ບໍ່ພຽງແຕ່ເຖິງບັນດາປະເທດໃນພາກພື້ນເທົ່ານັ້ນ ຫາກຍັງສຳລັບຫລາຍປະເທດອື່ນໆອີກດ້ວຍ, ພິເສດແມ່ນບັນດາປະເທດມະຫາອຳນາດທະເລ.


text:
ເຊື່ອມຕໍ່ການສະຫນອງ-ຄວາມຕ້ອງການຜະລິດຕະພັນກະເສດປອດສານພິດແລະປອດໄພ
(VOVWORLD) -ໃນຂອບເຂດງານຕະຫລາດນັດຜະລິດຕະພັນກະເສດປອດສານພິດແລະປອດໄພ ດຳເນີນແຕ່ວັນທີ 19 ຫາວັນທີ 23 ສິງຫາ,
ຕອນບ່າຍວັນທີ 19 ສິງຫາ, ຄະນະກຳມະການປະຊາຊົນ ນະຄອນ ເກີນເທີ ໄດ້ສົມທົບກັບສະມາຄົມວິສາຫະກິດສິນຄ້າ ຫວຽດນາມ ມີຄຸນນະພາບສູງ, ສະຖາບັນເສດຖະກິດ ສັງຄົມ ເກີນເທີ ໄດ້ຈັດຕັ້ງ ກອງປະຊຸມສຳມະນາ “ເຊື່ອມຕໍ່ການສະຫນອງ ຄວາມຕ້ອງການ ຜະລິດຕະພັນກະເສດ ແລະ ປອດໄພ ປີ 2017”. ເຂົ້າຮ່ວມກອງປະຊຸມສຳມະນາ, ມີຜູ້ແທນ 150 ຄົນ, ໃນນັ້ນ ມີ10 ບໍລິສັດຈຳຫນ່າຍ, ຮ້ານຊັບພະສິນຄ້າຢູ່ພາຍໃນ ແລະ ຕ່າງປະເທດ ພ້ອມກັບບັນດາສະຫະກອນ, ວິສາຫະກິດເຂດຕາເວັນຕົກພາກໃຕ້. ກ່າວຄຳເຫັນທີ່ກອງປະຊຸມສຳມະນາ, ທ່ານນາງ ຫວູກີມແຫ້ງ, ປະທານສະມາຄົມວິສາຫະກິດສິນຄ້າຫວຽດນາມ ມີຄຸນນະພາບສູງ ໃຫ້ຮູ້ວ່າ:
“ພວກຂ້າພະເຈົ້າພວມພະຍາຍາມຈົນສຸດຄວາມສາມາດຂອງຕົນເພື່ອເຊື່ອມຕໍ່ວິສາຫະກິດສິນຄ້າຫວຽດນາມ ມີຄຸນນະພາບສູງ ດ້ວຍຫລາຍລະບົບຈຳຫນ່າຍ. ໃນປີ 2017, ພວກຂ້າພະເຈົ້າຍູ້ແຮງລາຍການບັນດາຕະຫລາດນັດຜະລິດຕະພັນກະເສດປອດສານພິດ. ຫວັງວ່າ ດ້ວຍຄວາມມານະພະຍາຍາມຈັດຕັ້ງການເຄື່ອນໄຫວຕ່າງໆນັ້ນ, ພວກເຈົາຈະສ້າງຫລາຍກາລະໂອກາດໃຫ້ແກ່ບັນດານັກຜະລິດຊອກໄດ້ລູກຄ້າຂອງຕົນ.”


text:
າຍົກລັດຖະມົນຕີ ຫງວຽນຊວນຟຸກ ຕ້ອນຮັບ ລັດຖະມົນຕີການຕ່າງປະເທດລາວ
ການພົວພັນ 2 ປະເທດໄດ້ຮັບການເພີ່ມທະວີ, ປັບປຸງ, ເພີ່ມພູນຄູນສ້າງຢ່າງບໍ່ຢຸດຢັ້ງ ໂດຍຜ່ານຫລາຍລຸ້ນຄົນ, ດ້ວຍເຫື່ອແຮງ ແລະ ເລືອດເນື້ອ.
ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ໃຫ້ການຕ້ອນຮັບ
ທ່ານລັດຖະມົນຕີການຕ່າງປະເທດ ລາວ ສະເຫລີມໄຊ ກົມມະສິດ
ຕອນບ່າຍວັນທີ 06 ທັນວາ, ທີ່ສຳນັກງານລັດຖະບານ ຫວຽດນາມ, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ໃຫ້ການຕ້ອນຮັບທ່ານລັດຖະມົນຕີການຕ່າງປະເທດ ລາວ ສະເຫລີມໄຊ ກົມມະສິດ ແລະ ຄະນະຜູ້ແທນຂັ້ນສູງກະຊວງການຕ່າງປະເທດ ລາວ ມາເຂົ້າຮ່ວມກອງປະຊຸມປຶກສາຫາລືຂັ້ນລັດຖະມົນຕີການຕ່າງປະເທດປະຈຳປີ ແລະ ພົວພັນແລກປ່ຽນລະຫວ່າງ 2 ກະຊວງການຕ່າງປະເທດ ຫວຽດນາມ - ລາວ. ທ່ານນາຍົກລັດຖະມົນຕີ ຫງວຽນຊວນຟຸກ ເນັັ້ນໜັກວ່າ: ການພົວພັນ 2 ປະເທດໄດ້ຮັບການເພີ່ມທະວີ, ປັບປຸງ, ເພີ່ມພູນຄູນສ້າງຢ່າງບໍ່ຢຸດຢັ້ງ ໂດຍຜ່ານຫລາຍລຸ້ນຄົນ, ດ້ວຍເຫື່ອແຮງ ແລະ ເລືອດເນື້ອ. ຄວາມຮັບຜິດຊອບຂອງລຸ້ນໜຸ່ມ 2 ປະເທດແມ່ນສືບທອດ, ຮັກສາ, ເສີມຂະຫຍາຍການພົວພັນທີ່ເປັນມູນເຊື້ອ, ຄວາມສາມັກຄີແບບພິເສດລະຫວ່າງ ຫວຽດນາມ ແລະ ລາວ ກ່ວາອີກ. ທ່ານນາຍົກລັດຖະມົນຕີຢືນຢັນວ່າ: ພັກ ແລະ ລັດ, ປະຊາຊົນ ຫວຽດນາມ ຍາມໃດກໍໍ່ຖືຜົນສຳເລັດຂອງ ລາວ ແມ່ນຜົນສຳເລັດຂອງ ຫວຽດນາມ. ໃນການພົວພັນ 2 ປະເທດ ບົດບາດຂອງກະຊວງການຕ່າງປະເທດແມ່ນສຳຄັນ, ທ່ານນາຍົກລັດຖະມົນຕີ ສະເໜີກະຊວງການຕ່າງປະເທດ 2 ປະເທດຄວນມີການຮ່ວມມືຢ່າງມີປະສິດທິຜົນໃນໄລຍະຈະມາເຖິງກ່ວາອີກ.
ທ່ານນາຍົກລັດຖະມົນຕີເນັ້ນໜັກຄືນເລື່ອງ ຫວຽດນາມ ໃຫ້ ລາວ ນຳໃຊ້ທ່າກ່ຳປັ່ນຢູ່ ຫວຽດນາມ ແລະ ໃຫ້ຮູ້ວ່າ: ໃນອາຍຸການນີ້ ຈະຊຸກຍູ້ໂຄງການກໍ່ສ້າງທາງຄວາມໄວສູງ ຮ່າໂນ້ຍ - ວຽງຈັນ, ຊຸກຍູ້ການພົວພັນແລກປ່ຽນ 2 ປະເທດໃນຫລາຍຂົງເຂດ. ພ້ອມກັນນັ້ນ 2 ຝ່າຍຄວນຊຸກຍູ້ການຮ່ວມມືໃນຂົງເຂດການສຶກສາ, ໃນນັ້ນ ມີການກໍ່ສ້າງນັກສຶກສາ ລາວ ຢູ່ ຫວຽດນາມ.
(ແຫຼ່ງຄັດຈາກ VOV)


text:
ຫວຽດນາມ ເຂົ້າຮ່ວມຮັກສາສັນຕິພາບ ສະຫະປະຊາຊາດ ທີ່ ຊູດັງໃຕ້
ນັກການທູດສັນຕິພາບ ຢູ່ ຊູດັງໃຕ້
ຫຼັງຈາກໃຊ້ເວລາບິນເຖິງ 13 ຊົ່ງໂມງ ແລະ 2 ຊົ່ວໂມງ ເພື່ອເຕີມ ເຊື້ອເພີງ, ເຮືອບິນຂົນສົ່ງ C17 Globemaster ສັງກັດ ກອງທັບ ອາກາດ ລາຊະວົງ ອົສຕຣາລີ (RAAF) ໄດ້ລົງສູ່ສະໜາມບິນສາ ກົນ ຢູ່ນະຄອນຫຼວງ ຢູບາ ແຫ່ງປະເທດ ສ ຊູດັງ ດ້ວຍຄວາມ ປອດໄພ ພ້ອມກັບ ພະນັກງານ, ທ່ານໝໍ, ລັດຖະກອນ ໂຮງໝໍ ເຄື່ອນທີ່ ພາກສະໜາມ ຂັ້ນ 2, ເລກ 1 ພ້ອມກັບອຸປະກອນດ້ານ ສາທາລະນະສຸກ ກວ່າ 30 ໂຕນ. ສ່ວນຈຳນວນພົນທີ່ຍັງເຫຼືອ ຈະມາທີ່ນີ້ ໃນອີກ 2 ທິດຕໍ່ມາ. ກຳລັງນີ້ ຂອງ ຫວຽດນາມ ຈະ ປ່ຽນແທນ ໜ່ວຍສາທາລະນະສຸກ ຂອງ ລາຊະອານາຈັກ ອັງກິດ ຂອງ ສປຊ ປະຈຳການຢູ່ ແບນຕີວ. ນີ້ແມ່ນ ເຫດການມີຄວາມ ໝາຍ ປະຫວັດສາດ ໃນ ຂະບວນວິວັດແຫ່ງການເຂົ້າຮ່ວມ ບັນດາ ການເຄື່ອນໄຫວຮັກ ສາສັນຕິພາບ ສປຊ ຂອງ ຫວຽດນາມ.
ກ່ອນນັ້ນ, ໃນຕອນເຊົ້າວັນທີ 1 ຕຸລາ, ທີ່ສະໜາມບິນ ເຕິນເຊີນ ເຍິດ, ນະຄອນ ໂຮ່ຈີມິນ, ກະຊວງປ້ອງກັນປະເທດ ຫວຽດນາມ ໄດ້ຈັດພິທີອອກທັບ ໂຮງໝໍເຄື່ອນທີ່ ພາກສະໜາມ ຂັ້ນ 2, ເລກ 1 ສັງກັດ ກົມຮັກສາສັນຕິພາບ ຫວຽດນາມ ເດີນທາງປະຕິບັດ ໜ້າທີ່ຮັກສາ ສັນຕິພາບ ສປຊ ທີ່ ຮັກສາສັນຕິພາບ ສປຊ ຢູ່ ຊູດັງໃຕ້.
ໃນພິທີດັ່ງກ່າວ, ຕາງໜ້າຄະນະພັກການທະຫານສູນກາງ, ກະ ຊວງ ປ້ອງກັນປະເທດ, ພົນໂທ ຫງວຽນຈີ໋ວິ້ງ ໄດ້ຢືນຢັນວ່າ: ການທີ່ ຫວຽດນາມ ເຂົ້າຮ່ວມ ບັນດາການເຄື່ອນໄຫວ ຮັກສາ ສັນຕິພາບ ແມ່ນບາດກ້າວກະໂດດຂັ້ນ ແນໃສ່ປະຕິບັດ ແນວທາງ ການຕ່າງປະເທດ ຂອງ ປະເທດຊາດ, ພ້ອມກັນນັ້ນ ເປັນຂີດໝາຍແຫ່ງການປ່ຽນແປງ ກ່ຽວກັບດ້ານຈຳນວນ ທັງ ຄຸນນະພາບ ໃນ ການເຄື່ອນໄຫວ ຮ່ວມມື ຫຼາຍຝ່າຍ ເວົ້າລວມ ແລະ ເວົ້າສະເພາະ ແມ່ນ ໃນວຽກງານປ້ອງກັນຊາດ ປ້ອງກັນ ຄວາມສະຫງົບ.
ພົນໂທ ຫງວຽນຈີ໋ວິ້ງ ໄດ້ເນັ້ນໜັກວ່າ ເລື່ອງກອງທະຫານ ເຂົ້າຮ່ວມ ເຄື່ອນໄຫວ ຮັກສາສັນຕິພາບ ສປຊ ຍິ່ງສະແດງ ໃຫ້ເຫັນ ບົດບາດ ຂອງ ກອງທັບປະຊາຊົນ ຫວຽດນາມ ໃນພາລະກິດ ການປະຕິວັດ ຂອງຊາດ ແລະ ປະຕິບັດ ພັນທະສາກົນ.
ກ່າວປາໄສທີ່ພິທີ, ຮອງຜູ້ບັນຊາການສູ້ຮົບ ກຳລັງທະຫານ ປະ ສົມ ອົສຕຣາລີ, ພົນຈັດຕະວາ Gregory Bilton ໄດ້ເນັ້ນໜັກ ວ່າ: “ການຜັນຂະຫຍາຍກຳລັງຮັກສາ ສັນຕິພາບ ຂັ້ນກົມກອງ ທຳອິດ ຂອງ ຫວຽດນາມ ທີ່ຄະນະຜູ້ແທນໜຶ່ງ ຂອງ ສປຊ ແມ່ນ ຂີດໝາຍ ອັນສຳຄັນ. ການເຄື່ອນໄຫວ ຂົນສົ່ງ ທາງອາກາດ ແລະ ບັນດາການຊ່ວຍໜູນອື່ນໆ ຂອງ ອົສຕຣາລີ ໃຫ້ແກ່ການ ຜັນຂະຫຍາຍນີ້ ສະແດງໃຫ້ເຫັນ ຄວາມໝັ້ນໝາຍລວມ ຂອງ ສອງປະເທດ ຕໍ່ ສປຊ, ຄວາມສະຫງົບທົ່ວໂລກ ກໍຄືສາຍພົວ ພັນສອງ ຝ່າຍ ທີ່ເຂັ້ມແຂງ”.
ນັບແຕ່ບັນດາສະມາຊິກ ທີ່ມີອາຍຸໜຸ່ມທີສຸດ ເຖິງບັນດາຜູ້ທີ່ມີ ປະສົບການ ໃນຊີວິດການເປັນຢູ່ ແລະ ໃນດ້ານວິຊາອາຊີບ ເປັນ ເວລາຫຼາຍປີ, ພະນັກງານ, ນັກຮົບ ຂອງໂຮງໝໍ ເຄື່ອນທີ່ ພາກ ສະໜາມ ຂັ້ນ 2, ເລກ 1 ຂອງກຳລັງຮັກສາສັນຕິພາບ ຫວຽດ ນາມ ຕ່າງກໍຳນົດຢ່າງແນ່ວແນ່ ຄວາມຮັບຜິດຊອບ ແລະ ພາລະ ໜ້າທີ່ ຂອງຜູ້ເປັນນັກຮົບ ກອງທັບປະຊາຊົນ ຫວຽດນາມ, ເປັນ ທະຫານລຸງໂຮ່, ຕັດສິນໃຈ ສຳເລັດໜ້າທີ່ ໄດ້ມອບໝາຍ ເມື່ອ ເຂົ້າຮ່ວມກຳລັງຮັກສາສັນຕິພາບ ສປຊ.
ສັ່ງລາ ຄອບຄົວ ແລະ ລູກສາວນ້ອຍ ອາຍຸ 3 ປີ ເພື່ອ ອອກເດີນ ທາງ ປະຕິບັດໜ້າທີ່, ຮ້ອຍເອກ ຫງວຽນກວາງເຕື່ອງ (ອາຍຸ 31 ປີ, ບ້ານເກີດຢູ່ ແຂວງ ແທງຮວາ), ປະຕິບັດໜ້າທີ່ ຢູ່ພະແນກ ສຸກເສີນ ໂຮງໝໍ ເສນາຮັກ 175, ຮັບໜ້າທີ່ ທີ່ກົມກອງ ສຸກເສີນ ທາງອາກາດ, ໂຮງໝໍເຄື່ອນທີ່ພາກສະໜາມ ໄດ້ກ່າວວ່າ: “ໃນ ເງື່ອນໄຂ ສື່ຂ່າວຄືປັດຈຸບັນ, ທຸກຄົນໃນຄອບຄົວ ຕ່າງກໍຮູ້ ຊູດັງ ໃຕ້ ແມ່ນປະເທດໜຶ່ງ ທີ່ ຍັງປະສົບກັບຄວາມຫຍຸ້ງຍາກ ແລະ ບໍ່ ສະຫງົບນາໆ ປະການ. ບັນດາຜູ້ເປັນທະຫານ ຄື ພວກຂ້າພະ ເຈົ້າ ຕ້ອງມີຄວາມຮັບຜິດຊອບ ປະກອບສ່ວນ ຊ່ວຍໃຫ້ ບັນດາ ເຂດດິນທີ່ຂາດຄວາມປອດໄພ ຈະມີ ຄວາມປອດໄພ ຍິ່ງ ຂຶ້ນ”.
ໂຮງໝໍເຄື່ອນທີ່ ພາກສະໜາມ ມາດຕະຖານສະຫະປະຊາຊາດ
ເພື່ອຜັນຂະຫຍາຍ “ແຜນການລວມ ກ່ຽວກັບການທີ່ ຫວຽດນາມ ເຂົ້າຮ່ວມເຄື່ອນໄຫວຮັກສາສັນຕິພາບ ສປຊ” ແລະ “ແຜນການ ຂອງ ກະຊວງປ້ອງກັນປະເທດ ກ່ຽວກັບການເຂົ້າຮ່ວມ ເຄື່ອນ ໄຫວ ຮັກສາສັນຕິພາບ ສປຊ ໄລຍະ 2014-2020 ແລະ ຊຸມປີ ຕໍ່ໜ້າ”, ກະຊວງປ້ອງກັນປະເທດຫວຽດນາມ ໄດ້ຕັດສິນໃຈ ສ້າງ ຕັ້ງ ສູນຮັກສາສັນຕິພາບ ຫວຽດນາມ ແຕ່ ເດືອນທັນວາ 2013 ເພື່ອ ເຮັດໃຫ້ແນວທາງ, ແຜນນະໂຍບາຍ ຂອງພັກ, ລັດ ກ່ຽວ ກັບ ການເຂົ້າຮ່ວມ ບັນດາການເຄື່ອນໄຫວຮັກສາສັນຕິພາບ ສປຊ ປະກົດຜົນເປັນຈິງ.
ເປັນເວລາເກືອບໜຶ່ງປີ, ໃນວັນທີ 25 ພະຈິກ 2014, ໂຮງໝໍ ເຄື່ອນທີ່ ພາກສະໜາມ ຂັ້ນ 2 ດ້ວຍຈຳນວນພົນແມ່ນ 70 ຄົນ, ໄດ້ຮັບການສ້າງຕັ້ງຂຶ້ນ ເພື່ອກະກຽມພ້ອມ ເຂົ້າຮ່ວມບັນດາ ການເຄື່ອນໄຫວຮັກສາສັນຕິພາບ ສປຊ ດ້ານມະນຸດສະທຳ.
ໃນມາດຕະຖານຂອງ ສປຊ, ກຳລັງຄວາມສາມາດ ຂອງ ໂຮງໝໍ ເຄື່ອນທີ່ ພາກສະໜາມ ຂັ້ນ 2 ໜຶ່ງ ຕ້ອງຮັບປະກັນຄວາມສາ ມາດ ກວດ ແລະ ປິ່ນປົວໃຫ້ຄົນເຈັບ ຫຼາຍສຸດ 40 ຄົນ/ວັນ; ຄວາມສາມາດ ຟື້ນຟູສຸຂະພາບສຸກເສີນ ແລະ ຂົນສົ່ງ ທາງອາ ກາດ ແລະ ທາງ ບົກ ບັນດາຄົນເຈັບໜັກ ເຖິງ ໂຮງໝໍ ຂັ້ນສູງ ກວ່າ; ປະຕິບັດການ ຜ່າຕັດ (ມີການໃສ່ຢາສະຫຼົບ) ແຕ່ 3-4 ລາຍຕໍ່ວັນ. ນອກຈາກນັ້ນ, ໂຮງໝໍ ກໍຕ້ອງບັນລຸມາດຕະຖານ ກ່ຽວກັບຄວາມສາມາດ ຮັບຄົນເຈັບ 20 ຄົນ ມາປິ່ນປົວ ນອນຢູ່ ໂຮງໝໍ ໃນ 7 ວັນ; ມື້ໜຶ່ງ ສາມາດປະຕິບັດ ການສ່ອງລັງສີ 10 ລາຍ, ປິ່ນປົວແຂ້ວ ປາກ ແລະ ວິເຄາະບົ່ງມະຕິໂດຍພື້ນຖານ 20 ລາຍ; ມີ 2 ກົມກອງ ເຄື່ອນໄຫວນອກ ກໍລະນີສຸກເສີນ; ຮັບ ປະກັນມີອຸປະກອນດ້ານ ສາທາລະນະສຸກ, ຢາປິ່ນປົວ ໃຫ້ພຽງພໍ ໃນທຸກສະຖານະການ...
ຈາກຄວາມຮຽກຮ້ອງຕ້ອງການຢ່າງສູງ ຂອງ ສປຊ, ນັບແຕ່ເມື່ອ ໂຮງໝໍ ເຄື່ອນທີ່ ພາກສະໜາມ ຂັ້ນ 2, ເລກ 1 ຫາກໍໄດ້ຮັບການ ສ້າງ ຕັ້ງ ຂຶ້ນມາ ບໍ່ດົນ, ກົມຮັກສາສັນຕິພາບ ຫວຽດນາມ ໄດ້ປະ ສານສົມທົບ ກັບ ບັນດາກົມກອງ ທີ່ກ່ຽວຂ້ອງ ສ້າງແຜນງານ ແລະ ຈັດຕັ້ງ ການ ຝຶກອົບຮົບຕາມໂຄງການ “ຜັນຂະຫຍາຍ ຄວາມຈຳເປັນ ຂອງ ສປຊ”. ເນື້ອໃນຝຶກອົບຮົມລວມມີ: “ຄວາມ ຮູ້ໂດຍພື້ນຖານ ກ່ຽວກັບຮັກສາສັນຕິພາບ ສປຊ; ຄວາມຮູ້ ກ່ຽວ ກັບ ສະຖານະການ ຢູ່ບ່ອນ ໂຮງໝໍ ພາກສະໜາມ ຜັນຂະ ຫຍາຍ; ບັນດາ ທັກສະເພື່ອ ການຄົງຕົວ ໃນເງື່ອນໄຂ ສິ່ງແວດ ລ້ອມ ຂອງ ອາຟຣິກກາ, ວິທີ ນຳໃຊ້ເຄື່ອງຕິດຕໍ່ ແລະ ລະບົບ ຕິດຕໍ່ສື່ຂ່າວ ຂອງ ຄະນະຜູ້ແທນ, ຮັບຮູ້ລະເບີດ-ລູກບອມ-ອຸປະກອນ ລະເບີດ, ກົດໝາຍມະນຸດສະທຳ ຕາມສົນທິສັນຍາ ສາກົນ, ຕ້ານການລ່ວງເກີນຄວາມຕັນຫາທາງເພດ... ຍິ່ງໄປ ກ່ວາ ນັ້ນ, ບັນດາສະມາຊິກ ຂອງ ໂຮງໝໍເຄື່ອນທີ່ ພາກສະໜາມ ຂັ້ນ 2 ຕ້ອງໄດ້ຜ່ານ ບັນດາຊຸດຝຶກ ອົບຮົມ ກ່ຽວກັບມວຍ, ຮ້ອງເພງ ພື້ນເມືອງ, ການເຄື່ອນໄຫວ ແລະ ບຳລຸງຮັກສາ ບັນດາປະເພດ ເຄື່ອງຈັກກະຈາຍໄຟຟ້າ, ລົດບັນທຸກ, ເຄື່ອງກັ່ນຕອງນຳ້...
ບັນດາສະມາຊິກໂຮງໝໍ ເຄື່ອນທີ່ ພາກສະໜາມ ຂັ້ນ 2 ກ່ອນ ທີ່ອອກເດີນທາງ ຕ້ອງໄດ້ຜ່ານການຝຶກແອບຕົວຈິງເຊ່ັນ: ຝຶກ ແອບນຳໃຊ້ ເຄື່ອງ ອຸປະກອນ, ຝຶກແອບບົນພື້ນທີ່ ທີ່ສອດຄ່ອງ ກັບຈຸດພິເສດ ຂອງ ສິ່ງແວດລ້ອມຕົວຈິງ, ຝຶກແອບກູ້ຊີບ ທາງ ອາກາດ, ປິ່ນປົວ ບາດແຜ ໃນຊ່ວງເວລາດຽວກັນ, ຈັດແກ້ໂລກ ລະບາດ ຕິດເຊື້ອ ແຜ່ກວ້າງ... ຕາມຂັ້ນຕອນບັນ ລຸມາດຕະຖານ ຂອງ ສປຊ.
ເພື່ອຮັບຮູ້ບັນດາຄວາມມານະພະຍາຍາມ ຂອງ ກຳລັງຮັກສາ ສັນຕິພາບ ຫວຽດນາມ, ວັນທີ 26 ກັນຍາ, ທີ່ນິວຢອກ, ສ ອາເມ ລິການ, ຫຼັງຈາກພິທີລົງນາມໃນບົດບັນທຶກຊ່ວຍຈຳ ວ່າດ້ວຍ ເລື່ອງ ຫວຽດນາມ ແຕ່ງຕັ້ງ ໂຮງໝໍ ເຄື່ອນທີ່ ພາກສະໜາມ ໄປ ຍັງ ຊູດັງ ໃຕ້, ທ່ານ Atul Khare ຮອງເລຂາທິການໃຫຍ່ ສປຊ ໄດ້ສະ ແດງຄວາມຍິນດີ ແລະ ເຊື່ອໝັ້ນວ່າ ຫວຽດນາມ ຈະ ປະກອບສ່ວນ ໂຮງໝໍທີ່ມີປະສິດທິພາບ, ມີປະສິດທິຜົນ ແລະ ເລິກເຊິ່ງ ກວ້າງຂວາງຍິ່ງຂຶ້ນ ເຂົ້າໃນການເຄື່ອນໄຫວ ຮັກສາ ສັນຕິພາບ ຂອງ ສປຊ.
ບົດ: VNP ສັງລວມ - ພາບ: VNA, ສະຖານທູດ ອົສຕາລີ ແລະ ເອກະສານ


text:
ປະທານປະເທດ ເຈືອງເຕີ໋ນຊາງ ພົບປະສັງສັນກັບອະດີດນັກໂທດປະຕິວັດຖືກຈັບຂັງ
ທ່ານປະທານປະເທດ ເຈືອງເຕີ໋ນຊາງ ພົບປະກັບຄະນະ
ຜູ້ແທນສະມາຄົມບັນດານັກຮົບປະຕິວັດຖືດສັດຕູຈັບຂັງ
(ພາບ: TTXVN)
ໃນຕອນເຊົ້າວັນທີ 02/12, ຢູ່ສຳນັກງານປະທານປະເທດ, ທ່ານປະທານປະເທດ ຫວຽດນາມ ເຈືອງເຕີ໋ນຊາງ ມີການພົບປະສັງສັນກັບຄະນະຜູ້ແທນສະມາຄົມບັນດານັກຮົບປະຕິວັດຖືດສັດຕູຈັບຂັງ ເນື່ອງໃນໂອກາດກັບມານະຄອນຫລວງ ຮ່າໂນ້ຍ ເຂົ້າຮ່ວມກອງປະຊຸມຄະນະຕິດຕໍ່ສື່ສານທົ່ວປະເທດນັກຮົບປະຕິວັດຖືກສັດຕູຈັບຂັງ ແລະ ຢ້ຽມຢາມບາງປູຊະນີຍະຖານປະຫວັດສາດປະຕິວັດ. ກ່າວຄຳເຫັນທີ່ການພົບປະ, ທ່ານປະທານປະເທດ ເຈືອງເຕີ໋ນຊາງ ຢືນຢັນວ່າ: ຄຸນງາມຄວາມດີອັນໃຫຍ່ຫລວງຂອງນັກຮົບປະຕິວັດຮັກຊາດ ໄດ້ປະກອບສ່ວນເຂົ້າໃນຜົນສຳເລັດລວມຂອງປະເທດຊາດ. ທ່ານປະທານປະເທດ ເຈືອງເຕີ໋ນຊາງ ປາດຖະໜາວ່າ:
“ຂ້າພະເຈົ້າຫວັງອີກຄັ້ງໜຶ່ງວ່າ ບັນດາສະຫາຍປະກອບກຳລັງ ເພື່ອປົກປັກຮັກສາພັກ, ກໍ່ສ້າງພັກ. ສ່ວນອັນໃດ ພັກຄວນປ່ຽນໃໝ່ ຈຶ່ງປ່ຽນໃໝ່, ສ່ວນອັນໃດຖືກແລ້ວ, ມີລັກສະນະຫລັກຖານ, ຫລັກການ ແມ່ນຕ້ອງປົກປັກຮັກສາ”
ທ່ານປະທານປະເທດສະເໜີຄະນະຕິດຕໍ່ສື່ສານອະດີດນັກໂທດກປະຕິວັດສົມທົບກັບບັນດາກະຊວງ, ຂະແໜງການເປັນເສນາທິການ ເພື່ອແນໃສ່ແກ້ໄຂການຕິດຂັດ ແລະ ນຳສະເໜີກົນໄກນະໂຍບາຍໃໝ່ທີ່ເໝາສົມ ເພື່ອປະຕິບັດນະໂຍບາຍຕອບບຸນແທນຄຸນເປັນຢ່າງດີ. ທ່ານປະທານປະເທດ ເຊື່ອໝັ້ນວ່າ ບັນດາອະດີດນັກໂທດປະຕິວັດສືບຕໍ່ເສີມຂະຫຍາຍມູນເຊື້ອສະຫງ່າລາສີ, ໂດຍອີງຕາມຄວາມສາມາດຂອງຕົນ ສືບຕໍ່ປະກອບສ່ວນໃຫ້ສັງຄົມ.
(ແຫຼ່ງຄັດຈາກ VOV)


text:
ງານພົບປະເຈລະຈາຂັ້ນສູງລະຫວ່າງກະຊວງຕຳຫລວດຫວຽດນາມແລະກະຊວງຕຳຫລວດຈີນ
ງານພົບປະເຈລະຈາຂັ້ນສູງລະຫວ່າງກະຊວງ
ຕຳຫລວດຫວຽດນາມ ແລະ ກະຊວງຕຳຫລວດຈີນ
ຕອນບ່າຍວັນທີ 25/09, ຢູ່ຮ່າໂນ້ຍ, ທ່ານລັດຖະມົນຕີກະຊວງຕຳຫລວດ ຫວຽດນາມ ໂຕເລີມ ໄດ້ພົບປະເຈລະຈາກັບທ່ານລັດຖະມົນຕີກະຊວງຕຳຫລວດ ຈີນ ກົວເຊິງກວນ ທີ່ພວມຢູ່ຢ້ຽມຢາມ ຫວຽດນາມ ຢ່າງເປັນທາງການ. ທ່ານລັດຖະມົນຕີ ໂຕເລີມ ຊີ້ແຈ້ງວ່າ: ໃນໄລຍະຜ່ານມາ, ການພົວພັນຄູ່ຮ່ວມມືຍຸດທະສາດຮອບດ້ານລະຫວ່າງ ຫວຽດນາມ - ຈີນ ພັດທະນາໃນທຸກຂົງເຂດ. ສ່ວນທ່ານລັດຖະມົນຕີ ກົວເຊິງກວນ ສະແດງຄວາມປິຕິຊົມຊື່ນເມື່ອເຫັນວ່າໄລຍະຜ່ານມາ ການພົວພັນຮ່ວມມືລະຫວ່າງ 2 ປະເທດເວົ້າລວມ ແລະ ລະຫວ່າງກະຊວງຕຳຫລວດ ຫວຽດນາມ - ກະຊວງຕຳຫລວດ ຈີນ ເວົ້າສະເພາະໄດ້ຮັບການເປີດກ້ວາງ, ພັດທະນາ, ບັນລຸໄດ້ໝາກຜົນແທ້ຈິງຫລາຍຢ່າງໃນບັນດາຂົງເຂດຮ່ວມມືຢ່າງບໍ່ຢຸດຢັ້ງ. ລັດຖະມົນຕີທັງ 2 ທ່ານສະແດງຄວາມປາດຖະໜາວ່າ ການພົວພັນຮ່ວມມືລະຫວ່າງ 2 ກະຊວງໃນໄລຍະຈະມາເຖິງຈະພັດທະນາຢ່າງແຮງກ່ວາ, ປະກອບສ່ວນເພີ່ມທະວີນ້ຳໃຈມິດຕະພາບ, ການຮ່ວມມືຮອບດ້ານລະຫວ່າງ 2 ປະເທດ.
ແລະໃນຕອນບ່າຍວັນດຽວກັນ, ທ່ານລັດຖະມົນຕີ ໂຕເລີມ ແລະ ທ່ານລັດຖຸະມົນຕີກະຊວງຕຳຫລວດ ຈີນ ກົວເຊິງກວນ ເປັນປະທານຮ່ວມກອງປະຊຸມຮ່ວມມື, ປ້ອງກັນຕ້ານອາດຊະຍາກຳຄັ້ງທີ 5 ລະຫວ່າງກະຊວງຕຳຫລວດ ຫວຽດນາມ ແລະ ກະຊວງຕຳຫລວດ ຈີນ.
(ແຫຼ່ງຄັດຈາກ VOV)


text:
ສະຫາຍ ຫງວຽນຝູຈ້ອງ, ເລຂາທິການໃຫຍ່ ພັກກອມມູນິດຫວຽດນາມ. (ພາບ: TTXVN)
ວັນທີ 9 ທັນວາ 2016, ກົມການເມືອງຄະນະບໍລິຫານງານສູນກາງ ພັກກອມມູນິດຫວຽດນາມ ໄດ້ຈັດຕັ້ງກອງປະຊຸມພະນັກງານທົ່ວປະເທດອອນໄລ ເພື່ອເຜີຍແຜ່, ຊາບຊຶມມະຕິກອງປະຊຸມສູນກາງພັກ ຄັ້ງທີ 4 ສະໄໝທີ XII ກ່ຽວກັບ “ເພີ່ມທະວີການກໍ່ສ້າງພັກ, ປັບປຸງພັກ; ກີດກັ້ນ, ຍູ້ຖອຍຄວາມເສື່ອມໂຊມທາງດ້ານແນວຄິດການເມືອງ, ຄຸນສົມບັດສິນທຳ, ແບບແຜນດຳລົງຊີວິດ, ບັນດາປະກົດການ “ຜັນປ່ຽນດ້ວຍຕົນເອງ”, “ປ່ຽນແປງດ້ວຍຕົນເອງ” ຢູ່ພາຍໃນ” ແລະ ແຜນການຈັດຕັ້ງປະຕິບັດມະຕິ. ສະຫາຍ ຫງວຽນຝູຈ້ອງ, ເລຂາທິການໃຫຍ່ ຄະນະບໍລິຫານງານສູນກາງ ພັກກອມມູນິດຫວຽດນາມ ໄດ້ມາຮ່ວມ ແລະ ກ່າວປາໄສຊີ້ນຳກອງປະຊຸມ. ວາລະສານກອມມູນິດອອນໄລຂໍເປັນກຽດແນະນຳເນື້ອໃນບົດປາໄສທີ່ສຳຄັນ ຂອງສະຫາຍເລຂາທິການໃຫຍ່.
ກອງປະຊຸມຄັ້ງທີ 4 ຄະນະບໍລິຫານງານສູນກາງພັກ ສະໄໝທີ XII ໄດ້ປຶກສາພິຈາລະນາ ແລະ ເປັນເອກະພາບປະກາດໃຊ້ມະຕິກ່ຽວກັບ“ເພີ່ມທະວີການກໍ່ສ້າງພັກ, ປັບປຸງພັກ; ກີດກັ້ນ, ຍູ້ຖອຍຄວາມເສື່ອມໂຊມທາງດ້ານແນວຄິດການເມືອງ, ຄຸນສົມບັດສິນທຳ, ແບບແຜນດຳລົງຊີວິດ, ບັນດາປະກົດການ “ຜັນປ່ຽນດ້ວຍຕົນເອງ”, “ປ່ຽນແປງດ້ວຍຕົນເອງ” ຢູ່ພາຍໃນ”. ມະຕິສະບັບນີ້ມີຄວາມສຳຄັນທີ່ສຸດ, ມັນເຕື້ອງເຖິງບັນຫາໜຶ່ງທີ່ທັງເປັນພື້ນຖານ, ທັງຮີບດ່ວນ ຊຶ່ງພະນັກງານ, ສະມາຊິພັກ ແລະ ປະຊາຊົນສ່ວນຫຼາຍ ໄດ້ເອົາໃຈໃສ່ແລະຊົມເຊີຍເປັນພິເສດ. ເພື່ອຜັນຂະຫຍາຍປະຕິບັດມະຕິ, ກົມການເມືອງໄດ້ວາງແຜນການຈັດຕັ້ງປະຕິບັດ ດ້ວຍບັນດາເນື້ອໃນລະອຽດ. ມື້ນີ້, ກົມການເມືອງຈັດຕັ້ງກອງປະຊຸມພະນັກງານທົ່ວປະເທດອອນໄລ ເພື່ອເຜີຍແຜ່, ຊາບຊຶມຈຸດປະສົງ, ຄວາມໝາຍ, ຄວາມສຳຄັນ, ບັນດາເນື້ອໃນຫຼັກ ຂອງມະຕິ ແລະ ແຜນການຈັດຕັ້ງປະຕິບັດ, ສ້າງຄວາມເປັນເອກະພາບສູງ ກ່ຽວກັບຄວາມຮັບຮູ້ ເພື່ອໃຫ້ບັນດາສະຫາຍພະນັກງານການນຳຫຼັກແຫຼ່ງ ແຕ່ສູນກາງຮອດຮາກຖານ ຊີ້ນຳການຜັນຂະຫຍາຍມະຕິຢູ່ທ້ອງຖິ່ນ, ກົມກອງ, ສຳນັກງານອົງການຂອງຕົນ ຢ່າງມີປະສິດທິຜົນ. ການມາຮ່ວມຢ່າງຄົບໜ້າຄົບຕາຂອງບັນດາສະຫາຍໃນກົມການເມືອງ, ຄະນະເລຂາທິການ, ບັນດາສະຫາຍກຳມະການຄະນະບໍລິຫານງານສູນກາງ, ບັນດາສະຫາຍການນຳຫຼັກແຫຼ່ງຂອງກະຊວງ, ຄະນະ, ຂະແໜງການ, ອົງຄະນະມະຫາຊົນ ຢູ່ສູນກາງ ແລະ ບັນດາແຂວງ, ນະຄອນ ໃນທົ່ວປະເທດ ໄດ້ໃຫ້ເຫັນເຖິງຄວາມສຳຄັນຂອງກອງປະຊຸມນີ້ ແລະ ສະແດງໃຫ້ເຫັນເຖິງຈິດໃຈເຂັ້ມງວດ, ຄວາມຕັດສິນໃຈສູງ ຂອງທົ່ວພັກ.
ຕາງໜ້າກົມການເມືອງ, ຂ້າພະເຈົ້າຂໍສະແດງຄວາມຊົມເຊີຍຢ່າງສຸດໃຈ ຕໍ່ບັນດາສະຫາຍທຸກຄົນທີ່ມາຮ່ວມຢູ່ບັນດາຫົວຂອດການປະຊຸມອອນໄລ ໃນທົ່ວປະເທດ, ຂໍອວຍພອນໃຫ້ບັນດາສະຫາຍຈົ່ງມີສຸຂະພາບເຂັ້ມແຂງ, ຮັບຮູ້ມະຕິຢ່າງເລິກເຊິ່ງ ແລະ ປະຕິບັດມະຕິຢ່າງມີປະສິທິຜົນ. ກ່ອນເມື່ອທີ່ບັນດາສະຫາຍຮັບຟັງລາຍງານເຜີຍແຜ່, ຊາບຊຶມບັນດາເນື້ອໃນຂອງມະຕິ ແລະ ແຜນການຈັດຕັ້ງປະຕິບັດ, ຂ້າພະເຈົ້າຢາກໃຫ້ບັນດາສະຫາຍເອົາໃຈໃສ່ເຖິງບັນຫາລວມຈຳນວນໜຶ່ງ ດັ່ງລຸ່ມນີ້:
ທີໜຶ່ງ, ໃນຂະບວນການຮ່ຳຮຽນ, ຄົ້ນຄວ້າມະຕິ, ບັນດາສະຫາຍຄວນຮັບຮູ້ຢ່າງຄົບຖ້ວນວ່າ, ການກໍ່ສ້າງພັກຍາມໃດກໍ່ຕ້ອງໄປຄຽງຄູ່ກັບການປະປຸງພັກ, ຫຼືເວົ້າຢ່າງອື່ນ, ການປ່ຽນແປງໃໝ່, ປັບປຸງພັກແມ່ນພາກສ່ວນທີ່ບໍ່ອາດຈະແຍກອອກຈາກວຽກງານກໍ່ສ້າງພັກໄດ້. ນີ້ແມ່ນຄວາມຮຽກຮ້ອງຕ້ອງການພາວະວິໄສ, ທຳມະຊາດ, ແມ່ນວຽກງານເປັນປະຈຳ ຂອງທຸກພັກປະຕິວັດທີ່ແທ້ຈິງ, ໃນທຸກໄລຍະ. ໃນຕະຫຼອດວິວັດການພັດທະນາ ແລະ ເຕີບໃຫຍ່ເຂັ້ມແຂງ, ພັກຍາມໃດກໍ່ຕໍ່ສູ້ດ້ວຍຕົນເອງ, ປັບປຸງດ້ວຍຕົນເອງ, ກຳຈັດຄວາມຫຍໍ້ທໍ້, ຜ່ານຜ່າຄວາມຜິດພາດ ຂໍ້ຂາດຕົກບົກພ່ອງ ເພື່ອແນໃສ່ເຮັດໃຫ້ຖັນແຖວຂອງຕົນສະອາດປອດໃສ ຢ່າງບໍ່ຢຸດຢັ້ງ. ບາງຄັ້ງ, ພວກເຮົາຕ້ອງ “ຕຳໜິຕົນເອງ”, “ປິດປະຕູ” ເພື່ອປັບປຸງ ດັດແກ້ພັກ. ພວກເຮົາຍັງຈື່ຈຳໄດ້, ເດືອນກໍລະກົດ 1939, ໃນສະໄໝທີ່ພັກຍັງເຄື່ອນໄຫວປິດລັບ, ໃນນິພົນ “ຕຳໜິຕົນເອງ”, ສະຫາຍເລຂາທິການໃຫຍ່ ຫງວຽນວັນກື່ ໄດ້ໃຫ້ທັດສະນະວ່າ, ສຳລັບພັກການເມືອງໜຶ່ງ, ການມີຂໍ້ຂາດຕົກບົກພ່ອງ, ມີຄວາມຜິດພາດນັ້ນ ມັນເປັນເລື່ອງທີ່ບໍ່ອາດຈະຫຼົບຫຼີກໄດ້. ສິ່ງສຳຄັນແມ່ນຕ້ອງຮູ້ຕຳໜິຕົນເອງ, ເປີດເຜີຍ, ກ້າກັ່ນ, ຊື່ສັດ ໃນການຊີ້ແຈ້ງຄວາມຜິດພາດຂອງຕົນ ແລະ ຫາທິດນຳ ວິທີການແກ້ໄຂ... ເພື່ອເພີ່ມທະວີອິດທິພົນ ແລະ ຜົນສະທ້ອນຂອງພັກ, ເຮັດໃຫ້ພັກເປັນເອກະພາບ ແລະ ໄດ້ຮັບການປັບປຸງ, ເພື່ອຂະຫຍາຍຂະບວນການຢ່າງບໍ່ຢຸດຢັ້ງ ແລະ ນຳເອົາການປະຕິວັດໄປສູ່ໄຊຊະນະ.
ບັນຫາຕໍ່ສູ້ຕ້ານນິໄສ ຄວາມຊິນເຄີຍບໍ່ດີ, ກໍ່ສ້າງຄຸນສົມບັດປະຕິວັດໃນຖັນແຖວພະນັກງານ, ສະມາຊິກພັກ ໄດ້ຮັບຄວາມເອົາໃຈໃສ່ເປັນພິເສດ ຂອງທ່ານປະທານໂຮ່ຈີມິນ. ປີ 1927, ເພິ່ນຂຽນປຶ້ມ “ເສັ້ນທາງປະຕິວັດ”, ໃນນັ້ນໄດ້ຊີ້ແຈ້ງຄວາມຮຽກຮ້ອງກ່ຽວກັບຄຸນລັກສະນະຂອງນັກປະຕິວັດ. ປີ 1969, ເພິ່ນຂຽນປຶ້ມ “ຍົກສູງຄຸນສົມບັດປະຕິວັດ, ກວາດລ້າງລັດທິເອກະຊົນ”. ເພິ່ນໃຫ້ທັດສະນະວ່າ, ພັກໜຶ່ງທີ່ບໍ່ຮູ້ເຫັນຈຸດອ່ອນ, ຂໍ້ຂາດຕົກບົກພ່ອງຂອງຕົນ ແລະ ບໍ່ຕັດສິນໃຈແກ້ໄຂຂໍ້ຂາດຕົກບົກພ່ອງຢ່າງເດັດດ່ຽວ ກໍຈະເປັນ "ພັກທີ່ເສຍຕົວ”. ນັບສະເພາະແຕ່ເມື່ອດຳເນີນການປ່ຽນແປງໃໝ່ມາເຖິງດຽວນີ້, ພັກໄດ້ມີຫຼາຍມະຕິ, ຄຳສັ່ງ, ຫຼາຍການຂົນຂວາຍກໍ່ສ້າງ, ປັບປຸງພັກ. ດ້ວຍຈິດໃຈເບິ່ງໂດຍກົງໃສ່ຄວາມຈິງ, ເວົ້າແຈ້ງຄວາມຈິງ, ບາງເທື່ອພັກໄດ້ຍອມຮັບຄວາມຜິດພາດ ຂໍ້ຂາດຕົກບົກພ່ອງ, ເວົ້າແຈ້ງຄວາມຫຍໍ້ທໍ້ ຈຸດອ່ອນຢູ່ໃນພັກ. ສິ່ງດັ່ງກ່າວສະແດງໃຫ້ເຫັນເຖິງຫຼັກໝັ້ນກ້າແກ່ນ, ຄວາມຖ່ອມຈຽມ, ລັກສະນະແຂງແຮງສົດໃສ ຂອງພັກປະຕິວັດທີ່ແທ້ຈິງ.
ປະຈຸບັນນີ້, ໃນເງື່ອນໄຂໃໝ່, ຕໍ່ໜ້າຄວາມຮຽກຮ້ອງຕ້ອງການປະຕິວັດທີ່ໃຫຍ່ໂຕ, ຍັງມີຄວາມຫຍຸ້ງຍາກ ສັບສົນໃໝ່ຫຼາຍຢ່າງ, ດັ່ງນັ້ນ ຍິ່ງກວ່າເວລາໃດໝົດ, ພວກເຮົາຍິ່ງຕ້ອງເສີມຂະຫຍາຍມູນເຊື້ອວິລະຊົນ ແລະ ທາດແທ້ທີ່ດີງາມຂອງພັກ, ເດັດດ່ຽວຕໍ່ສູ້ຕ້ານບັນດາປະກົດການເສື່ອມໂຊມ, ຫຍໍ້ທໍ້, ເອົາໃຈໃສ່ກໍ່ສ້າງພັກ ໃຫ້ນັບມື້ນັບສະອາດປອດໃສ ໝັ້ນຄົງເຂັ້ມແຂງ, ໃກ້ຊິດຕິດແໜ້ນກັບປະຊາຊົນ, ມີກຳລັງພຽງພໍເພື່ອນຳພາປະເທດໃຫ້ຈະເລີນພັດທະນາ. ພວກເຮົາບໍ່ຢ້ານການເວົ້າຄວາມຈິງກ່ຽວກັບຂໍ້ຂາດຕົກບົກພ່ອງ ຄວາມຫຍໍ້ທໍ້ຂອງຕົນ; ພ້ອມກັນນັ້ນກໍບໍ່ອະນຸຍາດໃຫ້ຜູ້ອື່ນສວຍໃຊ້ການຕໍ່ສູ້ແກ້ໄຂຜ່ານຜ່າຄວາມຫຍໍ້ທໍ້ ຂໍ້ຂາດຕົກບົກພ່ອງ ເພື່ອໃສ່ຮ້າຍປ້າຍສີ, ກໍ່ກວນຕໍ່ຕ້ານພັກ, ຕ້ານການປະຕິວັດຂອງປະຊາຊົນ.
ທີສອງ, ຕ້ອງກຳແໜ້ນບັນດາເນື້ອໃນພື້ນຖານ, ແນວຄິດຫຼັກ ຂອງມະຕິກອງປະຊຸມສູນກາງພັກຄັ້ງທີ 4 ສະໄໝທີ XII ເພື່ອສຸມໃສ່ຊີ້ນຳ, ຜັນຂະຫຍາຍປະຕິບັດມະຕິຢ່າງມີປະສິດທິຜົນ. ຈຸດໃໝ່ໃນມະຕິສະບັບນີ້ແມ່ນ ໄດ້ຊີ້ບອກຢ່າງເປັນລະບົບ ບັນດາປະກົດການຂອງຄວາມເສື່ອມໄຊມທາງດ້ານແນວຄິດການເມືອງ, ຄຸນສົມບັດສິນທຳ, ແບບແຜນດຳລົງຊີວິດ, ການ “ຜັນປ່ຽນດ້ວຍຕົນເອງ”, “ປ່ຽນແປງດ້ວຍຕົນເອງ” ຢູ່ພາຍໃນ, ເນັ້ນເຖິງລັກສະນະເປັນອັນຕະລາຍ ແລະ ຜົນກະທົບທີ່ຄາດກະບໍ່ໄດ້ ຂອງມັນ. ພ້ອມກັນກັບການຫັນເປັນລະອຽດຕໍ່ບັນດາໜ້າທີ່, ວິທີແກ້ກ່ຽວກັບການກໍ່ສ້າງພັກ ທີ່ກອງປະຊຸມໃຫຍ່ຄັ້ງທີ XII ຂອງພັກໄດ້ວາງອອກມາ, ມະຕິກອງປະຊຸມສູນກາງພັກຄັ້ງທີ 4 ສະໄໝທີ XII ໄດ້ນຳສະເໜີ 4 ກຸ່ມວິທີແກ້ໄຂ ເພື່ອສືບຕໍ່ປະຕິບັດມະຕິກອງປະຊຸມສູນກາງພັກຄັ້ງທີ 4 ສະໄໝທີ XI, ໃນນັ້ນ ສຸມໃສ່ການຕໍ່ສູ້ກີດກັ້ນ, ຍູ້ຖອຍຄວາມເສື່ອມໂຊມທາງດ້ານແນວຄິດການເມືອງ, ຄຸນສົມບັດສິນທຳ, ແບບແຜນດຳລົງຊີວິດ, ບັນດາປະກັດການ “ຜັນປ່ຽນດ້ວຍຕົນເອງ”, “ປ່ຽນແປງດ້ວຍຕົນເອງ” ຢູ່ພາຍໃນ. ມະຕິຍັງເນັ້ນໜັກເຖິງເນື້ອໃນໃໝ່ຄື ກໍ່ສ້າງພັກທາງດ້ານຄຸນສົມບັດສິນທຳຕິດກັບການປະຕິບັດຄຳສັ່ງສະບັບເລກທີ 05-CT/TW, ວັນທີ 15 ພຶດສະພາ 2016, ຂອງກົມການເມືອງ, ກ່ຽວກັບການຍູ້ແຮງການຮ່ຳຮຽນ ແລະ ເຮັດຕາມແນວຄິດ, ຄຸນສົມບັດ, ແບບແຜນໂຮ່ຈີມິນ.
ຕ້ອງຮູ້ເຫັນແຈ້ງວ່າ, ການຕໍ່ສູ້, ກີດກັ້ນ, ຍູ້ຖອຍຄວາມເສື່ອມໂຊມທາງດ້ານແນວຄິດການເມືອງ, ຄຸນສົມບັດສິນທຳ, ແບບແຜນດຳລົງຊີວິດ, ບັນດາປະກົດການ “ຜັນປ່ຽນດ້ວຍຕົນເອງ”, “ປ່ຽນແປງດ້ວຍຕົນເອງ” ຢູ່ພາຍໃນ ແມ່ນການຕໍ່ສູ້ທີ່ເຕັມໄປດ້ວຍອຸປະສັກ ຄວາມຫຍຸ້ງຍາກ, ແຕ່ບໍ່ອາດຈະບໍ່ປະຕິບັດໄດ້, ຍ້ອມວ່າ ມັນພົວພັນເຖິງຊະຕາກຳຂອງພັກ ແລະ ລະບອບການປົກຄອງຂອງປະເທດຫວຽດນາມ. ທັດສະນະຊີ້ນຳຂອງພັກແມ່ນ ເດັດດ່ຽວ, ຕັ້ງໝັ້ນປະຕິບັດ, ຍາກຫຼາຍກໍ່ຕ້ອງປະຕິບັດ, ປະຕິບັດດ້ວຍຄວາມຕັດສິນໃຈການເມືອງສູງ, ຄວາມມານະພະຍາຍາມສູງ, ດຳເນີນຢ່າງເປັນປະຈຳ ຕໍ່ເມື່ອງ ຢູ່ທຸກຂັ້ນ, ທຸກຂະແໜງການ, ຄົບຊຸດ ຢູ່ທັງສູນກາງ ແລະ ທ້ອງຖິ່ນ. ພະນັກງານ, ສະມາຊິກພັກແຕ່ລະຄົນ ຕ້ອງຮັບຮູ້ຢ່າງເລິກເຊິ່ງເຖິງຄວາມຮັບຜິດຊອບຂອງຕົນຕໍ່ກັບພັກ ແລະ ປະເທດຊາດ ເພື່ອປະຕິບັດມະຕິຢ່າງເຂັ້ມງວດ ແລະ ມີປະສິດທິຜົນ, ຫຼີກລ່ຽງສະພາບການເມີນເສີຍ, ຢືນຢູ່ນອກ ໂດຍບໍ່ເອົາໃຈໃສ່, ຫຼືມີແນວຄິດພຽງແຕ່ລໍຖ້າ ພິພາກສາຄົນອື່ນ.
ທີສາມ, ການປະຕິບັດມະຕິກອງປະຊຸມສູນກາງພັກຄັ້ງທີ 4 ສະໄໝທີ XII ຕ້ອງໄດ້ຜັນຂະຫຍາຍຢ່າງຄົບຊຸດ ກັບບັນດາມະຕິອື່ນຂອງສູນກາງພັກ, ຂອງສະພາແຫ່ງຊາດ ແລະ ຂອງລັດຖະບານ ເພື່ອຍູ້ແຮງການພັດທະນາເສດຖະກິດ - ສັງຄົມ, ປົກປັກຮັກສາປະເທດຊາດ - ຄວາມສະຫງົບ, ເປີດກວ້າງການພົວພັນຕ່າງປະເທດ, ຮັກສາສະຖຽນລະພາບ; ສ້າງຄວາມເຊື່ອຖືພາຍໃນພັກ ແລະ ໃນປະຊາຊົນ. ບໍ່ແມ່ນ “ປິດປະຕູ” ເພື່ອກໍ່ສ້າງ, ປັບປຸງພັກ.
ອົງຄະນະພັກ, ການຈັດຕັ້ງພັກ ແລະ ຜູ້ນຳໜ້າຂັ້ນຕ່າງໆ ຕ້ອງສາມັກຄີກັນຢ່າງແທ້ຈິງ, ເບິ່ງໂດຍກົງໃສ່ຄວາມຈິງ, ເວົ້າແຈ້ງຄວາມຈິງ, ຕີລາຄາຖືກກັບຄວາມຈິງ, ໂດຍສະເພາະແມ່ນຕ້ອງມີວິທີແກ້ໄຂທີ່ແຂງແຮງ, ມີການກະທຳລະອຽດຕົວຈິງ ເພື່ອເຮັດໃຫ້ສະພາບການຫັນປ່ຽນຢ່າງຈະແຈ້ງ; ສົມທົບຢ່າງກົມກຽວລະຫວ່າງ “ກໍ່ສ້າງ” ແລະ “ຕ້ານ”; ສຸມໃສ່ແກ້ໄຂບັນດາກໍລະນີ ເຫດການຮ້ອນເຄືອງທີ່ໄດ້ຊີ້ອອກມາ ໃຫ້ແລ້ວຢ່າງຂາດຕົວ. ຕ້ອງເຊີດຊູກົດລະບຽບ ວິໄນຂອງພັກ, ກົດໝາຍຂອງລັດ, ສົມທົບກັບການຕິດຕາມກວດກາ, ກວດກາ, ກວດການ ແລະ ແກ້ໄຂຂໍ້ຜິດພາດ ລະເມີດວິໄນ; ເອົາໃຈໃສ່ເປັນສຳຄັນເຖິງການເສີມຂະຫຍາຍບົດບາດຂອງໜັງສືພິມ ສື່ມວນຊົນ ແລະ ຫາງສຽງສັງຄົມ ໃນຂະບວນວິວັດການປະຕິບັດມະຕິ. ສົມທົບວຽກງານອົບຮົມສຶກສາການເມືອງແນວຄິດ, ຕິຊົມຕົນເອງແລະຕິຊົມ ກັບການກໍ່ສ້າງແລະປະຕິບັດບັນດາກົນໄກ, ນະໂຍບາຍ; ກວດກາ, ຕິດຕາມກວດກາ, ລະບຽບວິໄນຂອງພັກ; ເສີມຂະຫຍາຍບົດບາດຂອງປະຊາຊົນ ແລະ ແນວໂຮມປະເທດຊາດ, ບັນດາອົງຄະນະການເມືອງ - ສັງຄົມ.
ໃນແຜນການປະຕິບັດມະຕິ, ກົມການເມືອງໄດ້ມອບໜ້າທີ່ໃຫ້ບັນດາສະຫາຍກຳມະການກົມການເມືອງ, ຄະນະເລຂາທິການ, ກຳມະການຄະນະບໍລິຫານງານສູນກາງ, ເລຂາຄະນະພັກຂັ້ນຕ່າງໆ; ເລຂະຄະນະກຳມະການພັກ, ຄະນະກຳກັບວຽກງານພັກ, ຫົວໜ້າບັນດາສຳນັກງານອົງການ ກົມກອງ ຕ້ອງເຜີຍແຜ່ຊາບຊືມມະຕິໂດຍກົງ ຢູ່ຂະແໜງການ, ທ້ອງຖິ່ນ, ສຳນັກງານອົງການ, ກົມກອງ. ຊີ້ແຈ້ງບັນດາໜ້າທີ່, ວິທີແກ້ໄຂທີ່ອາດຈະປະຕິບັດໃນທັນທີທັນໃດພາຍຫຼັງກອງປະຊຸມ ເພື່ອດຳເນີນການຊາບຊຶມຢ່າງຮີບດ່ວນ ແລະ ຈັດຕັ້ງປະຕິບັດຢ່າງເຂັ້ມງວດ ໂດຍບໍ່ຕ້ອງລໍຖ້າ. ສຳລັບບັນດາໜ້າທີ່ທີ່ຕ້ອງມີການແນະນຳ, ຕ້ອງລໍຖ້າການກໍ່ສ້າງກົນໄກຕາມລຳດັບດຳເນີນງານ ແມ່ນຕ້ອງແບ່ງງານໃຫ້ບັນດາອົງການ, ກົມກອງທີ່ລະອຽດ ເພື່ອຜັນຂະຫຍາຍໂດຍໄວ ແລະ ຄົບຊຸດ, ບໍ່ໃຫ້ຊັກຊ້າ.
ຈິດໃຈຂອງມະຕິແມ່ນຕ້ອງການກະທຳ, ກະທຳຢ່າງແທດຈິງ, ມີປະສິດທິຜົນ; ຫຼີກລ່ຽງການເວົ້າຫຼາຍແຕ່ເຮັດໜ້ອຍ ຫຼື ພຽງແຕ່ເວົ້າແຕ່ບໍ່ເຮັດ.
ທີສີ່, ຕ້ອງເພີ່ມທະວີການຊຸກຍູ້, ກວດກາ. ບັນດາອົງຄະນະພັກ, ອົງການຈັດຕັ້ງພັກ ແຕ່ສູນກາງຮອດຮາກຖານ ຕ້ອງກຳແໜ້ນສະພາບການ, ກວດກາ, ຕິດຕາມກວດກາ, ຕີລາຄາການປະຕິບັດມະຕິຢູ່ທ້ອງຖິ່ນ, ສຳນັກງານອົງການ, ກົມກອງຕົນ ຢ່າງເປັນປະຈຳ. ດຳເນີນຕາມລາຍຄາບການສະຫລຸບບົດຮຽນເບື້ອງຕົ້ນ ແລະ ມີຮູບການຍ້ອງຍໍຊົມເຊີຍຢ່າງທັນການ ຕໍ່ບັນດາອົງການຈັດຕັ້ງ, ບຸກຄົນທີ່ເຮັດດີມີຜົນງານ ແລະ ປະຕິບັດວິໄນຕໍ່ຜູ້ທີ່ເຮັດບໍ່ດີ. ຫຼີກລ່ຽງສະພາບການເຮັດແບບ “ຫົວຊ້າງຫາງໜູ”, ເມື່ອຈັດຕັ້ງການເຜີຍແຜ່ຊາບຊຶມ, ຜັນຂະຫຍາຍມະຕິ ໄດ້ຕີຄ້ອງຮ້ອງປ່າວກຶກກ້ອງ ແຕ່ເມື່ອປະຕິບັດພັດເຮັດແບບໃຫ້ມັນແລ້ວ, ບໍ່ມີໝູ່ຄະນະ, ບຸກຄົນໃດຮັບຜິດຊອບ.
ຫວຽດນາມພວມມີຊີວິດໃນວັນເວລາຟົດຟື້ນແຫ່ງການຜັນຂະຫຍາຍ ປະຕິບັດມະຕິກອງປະຊຸມໃຫຍ່ຄັ້ງທີ XII ຂອງພັກ. ທົ່ວທັງລະບົບການເມືອງພວມລົງມືປະຕິບັດງານ, ພວມເຄື່ອນເໜັງຕາມທິດຕັ້ງໜ້າ: ພັກປະກາດໃຊ້ ແລະ ຊີ້ນຳປະຕິບັດຫຼາຍມະຕິທີ່ສຳຄັນ ຢ່າງມີປະສິດທິຜົນ; ລັດຖະບານພວມເດັດດ່ຽວຂຸ້ນຂ້ຽວປະຕິບັດບັນດາມະຕິ, ແຜນນະໂຍບາຍຂອງພັກ; ສະພາແຫ່ງຊາດພວມມີການປ່ຽນແປງໃໝ່ຢ່າງແຂງແຮງ, ໄດ້ຮັບຄວາມຊົມເຊີຍຂອງຜູ້ປ່ອນບັດ ແລະ ປະຊາຊົນ. ກອງປະຊຸມສູນກາງຄັ້ງທີ 4 ຂອງພັກ ໄດ້ປຶກສາພິຈາລະນາ ແລະ ຕັດສິນຕົກລົງ ແຜນນະໂຍບາຍໃຫຍ່ ສຳຄັນຈຳນວນໜຶ່ງ ທີ່ມີຄວາມໝາຍຍຸດທະສາດ ແລະ ຮີບດ່ວນ ກ່ຽວກັບການຫັນປ່ຽນຕົວແບບເສດຖະກິດ, ພັດທະນາການຜະລິດຢ່າງແຂງແຮງ; ເພີ່ມທະວີການເຊື່ອມໂຍງເຂົ້າກັບສາກົນ; ກໍ່ສ້າງພັກໃຫ້ນັບມື້ນັບສະອາດປອດໃສ, ໝັ້ນຄົນເຂັ້ມແຂງ. ການຕັດສິນໃຈນະໂຍບາຍ ແລະ ວຽກງານຈຳນວນໜຶ່ງຂອງພວກເຮົາໃນເວລາທີ່ຜ່ານມາມໍ່ນີ້ ໄດ້ຮັບຄວາມຊົມເຊີຍຂອງປະຊາຊົນໃນທົ່ວປະເທດ ແລະ ປະຊາຊົນມີຄວາມຕ້ອງການ, ມີຄວາມຄາດຫວັງວ່າຈະເຮັດດີກວ່ານັ້ນອີກ.
ເພື່ອປະຕິບັດຢ່າງມີປະສິດທິຜົນ ມະຕິກອງປະຊຸມສູນກາງພັກຄັ້ງທີ 4 ກ່ຽວກັບເພີ່ມທະວີການກໍ່ສ້າງ, ປັບປຸງພັກ ແມ່ນຄວາຮັບຮູ້ຕ້ອງຮອບຄອບຖີ່ຖ້ວນ, ແນວຄິດຕ້ອງລຸລ່ວງ, ຄວາມຕັດສິນໃຈຕ້ອງກ້າແກ່ນ ແລະ ວິທີການຕ້ອງຖືກຕ້ອງ. ກົມການເມືອງເຊື່ອວ່າ, ດ້ວຍຄວາມຕັດສິນໃຈສູງທີ່ສຸດຂອງທົ່ວພັກ, ຄວາມເຫັນດີເຫັນພ້ອມ ສະໜັບສະໜູນຢ່າງແຂງແຮງຂອງທົ່ວປວງຊົນ, ການລົງມືປະຕິບັດງານຂອງທົ່ວທັງລະບົບການເມືອງ, ຈະເຮັດໃຫ້ສະພາບການປ່ຽນແປງໄດ້ຢ່າງແນ່ນອນ ເພື່ອຕອບສະໜອງຄວາມຄາດຫວັງຂອງປະຊາຊົນຕໍ່ກັບພັກ; ເພື່ອກໍ່ສ້າງພັກກອມມູນິດຫວຽດນາມໃຫ້ນັບມື້ນັບສະອາດປອດໃສ, ໝັ້ນຄົງເຂັ້ມແຂງ, “ມີຄຸນສົມບັດສິນທຳ, ອະລິຍະທຳ” ທີ່ແທ້ຈິງ./.
ໂດຍ ຫງວຽນຝູຈ້ອງ
ເລຂາທິການໃຫຍ່ຄະນະບໍລິຫານງານສູນກາງ
ພັກກອມມູນິດຫວຽດນາມ
----------------------------------
* ຫົວຂໍ້ໂດຍວາລະສານກອມມູນິດເປັນຜູ້ແຕ່ງ
- ບົດນີ້ໄດ້ລົງພິມໃນວາລະສານກອມມູນິດ ສະບັບເລກທີ 891 (ເດືອນມັງກອນ 2017)


text:
ຮ່ວມມືພັດທະນາຫວຽດນາມ, ອາຊຽນ-ອິນເດຍ: ສະພາບຕົວຈິງ ແລະ ແງ່ຫວັງ
ກອງປະຊຸມສຳມະນາຮ່ວມມືພັດທະນາຫວຽດນາມ,
ອາຊຽນ - ອິນເດຍ:ສະພາບຕົວຈິງແລະແງ່ຫວັງ
(ພາບ: TTXVN)
ຮ່ວມມືພັດທະນາຫວຽດນາມ, ອາຊຽນ - ອິນເດຍ: ສະພາບຕົວຈິງແລະແງ່ຫວັງ, ນີ້ແມ່ນຫົວຂໍ້ຂອງກອງປະຊຸມສຳມະນາ ໂດຍສະຖາບັນການເມືອງແຫ່ງຊາດໂຮ່ຈິມິນ ຈັດຕັ້ງໃນລະຫວ່າງວັນທີ 29 – 30/09, ຢູ່ຮ່າໂນ້ຍ. ກອງປະຊຸມສຳມະນາເພື່ອມຸ່ງໄປເຖິງການເພີ່ມທະວີຄວາມເຂົ້າອົກເຂົ້າໃຈເຊິ່ງກັນ ແລະ ກັນ, ຊຸກຍູ້ການຮ່ວມມື, ນຳມາເຊິ່ງຄວາມວັດທະນາຖາວອນລວມໃຫ້ຫວຽດນາມ, ອາຊຽນ ແລະ ອິນເດຍ… ທີ່ວາລະດຳເນີນການປຶກສາຫາລື, ບັນດາຄຳເຫັນທີ່ໄດ້ຍົກອອກມາ ຄາດຄະເນກ່ຽວກັບແງ່ຫວັງຂອງການພົວພັນຮ່ວມມືພັດທະນາລະຫວ່າງຫວຽດນາມ, ອາຊຽນ ແລະ ອິນເດຍ ໃນທຸກຂົງເຂດແຕກຕ່າງກັນ, ຄາດຄະເນການຕີລາຄາບັນດາປັດໃຈສົ່ງຜົນສະທ້ອນຢ່າງຕັ້ງໜ້າ ຫຼື ຖືກກຳນົດ, ຕັດສິນໃຈ, ບັນດາປັດໃຈສົ່ງຜົນສະທ້ອນຢ່າງຫຍໍ້ທໍ້ ອາດຈະກາຍເປັນຮົ້ວກີດຂວາງສຳລັບການພົວພັນຮ່ວມມືລະຫວ່າງ 2 ຝ່າຍ. ບັນດາຂໍ້ລິເລີ່ມ, ມາດຕະການເພື່ອແກ້ໄຂຂໍ້ຈຳກັດ, ຫຍຸ້ງຍາກ, ອ່ອນດ້ອຍ, ເພີ່ມທະວີບັນດາປັດໃຈທີ່ມີລັກສະນະພື້ນຖານ… ເພື່ອແນໃສ່ເປີດກວ້າງ, ເພີ່ມທະວີປະສິດທິຜົນການຮ່ວມມືລະຫວ່າງຫວຽດນາມ, ອາຊຽນ ແລະ ອິນເດຍ ເຊິ່ງໄດ້ຍົກອອກມາທີ່ກອງປະຊຸມສຳມະນາ ດ້ວຍຄວາມຫວັງຮັກສາສະພາບແວດລ້ອມສັນຕິພາບ, ການພັດທະນາຢ່າງວັດທະນາຖາວອນ, ປະກອບສ່ວນເຂົ້າໃນພາລະກິດສັນຕິພາບ, ການພັດທະນາຂອງພາກພື້ນ ແລະ ໃນໂລກ.
(ແຫຼ່ງຄັດຈາກ VOV)


text:
ສັນຍາການຄ້າເສລີລະຫວ່າງຫວຽດນາມ ແລະ ອີຢູ ຈະໄດ້ນຳໃຊ້ໃນປີ 2018
(ພາບປະກອບ)
ຕອນເຊົ້າວັນທີ 07/12, ຢູ່ຮ່າໂນ້ຍ, ຄະນະຜູ້ຕາງໜ້າສະຫະພາບເອີລົບ (ອີຢູ) ປະຈຳຫວຽດນາມ ໄດ້ຈັດການປະຊຸມຂ່າວ ກ່ຽວກັບບັນດາໝາກຜົນສຳຄັນໃນການຢ້ຽມຢາມຂອງທ່ານນາຍົກລັດຖະມົນຕີ ຫງວຽນເຕີນຢຸງ ເຖິງຄະນະກຳມະການເອີລົບ, ໃນນັ້ນມີເລືອງສິ້ນສຸດການເຈລະຈາສັນຍາການຄ້າເສລີອີຢູ - ຫວຽດນາມ (EVFTA). ທ່ານເອກອັກຄະລັດຖະທູດ, ຫົວໜ້າຄະນະຜູ້ຕາງໜ້າອີຢູ ປະຈຳຫວຽດນາມ Bruno Angelet ໄດ້ຊີ້ອອກ 3 ບັນຫາສຳຄັນທີ່ສຸດໃນສັນຍາ EVFTA, ນັ້ນແມ່ນ: ບັນຫາດ້ານເສດຖະກິດການຄ້າ, ປັບປຸງດ້ານລະບອບນະໂຍບາຍ, ອຳນາດນິຕິບັນຍັດ ແລະ ຄວາມສະຫງົບໃນພາກພື້ນ. EVFTA ຈະມີວິວັດການຮັບຮອງເອົາກ່ອນທີ່ຈະມີຜົນບັງຄັບໃຊ້ຢ່າງເປັນທາງການ, ຄາດຄະເນວ່າໃນປີ 2018. ທ່ານ Bruno Angelet ໃຫ້ຮູ້ວ່າ.
“ພວກຂ້າພະເຈົ້າມີບັນດາໂຄງການຮ່ວມມືສະເພາະສຳລັບຫວຽດນາມ. ໃນນັ້ນ, ໜູນຊ່ວຍດ້ານການຄ້າ ແລະ ການລົງທຶນ ແມ່ນໂຄງການ MUTRAP ຊ່ວຍຍົກສູງກຳລັງຄວາມສາມາດໃຫ້ແກ່ຫວຽດນາມ ໃນການເຄື່ອນໄຫວດ້ານການຄ້າສາກົນ, ການສົ່ງອອກຜະລິດຕະພັນຂອງຕົນ. ພ້ອມກັນນັ້ນແມ່ນໂຄງການໜູນຊ່ວຍບັນດາປະເທດສະມາຊິກອາຊຽນ ປະຕິບັດປະຊາຄົມເສດຖະກິດອາຊຽນ ເປັນຢ່າງດີ, ໃນນັ້ນມີເນື້ອໃນໜູນຊ່ວຍສະເພາະໃຫ້ແກ່ຫວຽດນາມ. ກ່ຽວກັບຂົງເຂດການເງິນພາກລັດ ກໍຄືບັນຫາພາສີ, ອີຢູ ໜູນຊ່ວຍຫວຽດນາມ ຍົກສູງກຳລັງຄວາມສາມາດດ້ານການເງິນພາກລັດ, ຮັບປະກັນຄວາມດຸ່ນດ່ຽງໃນປີການເງິນ”.
(ແຫຼ່ງຄັດຈາກ VOV)


text:
ທ່ານນາຍົກລັດຖະມົນຕີຫງວຽນຊວນຟຸກຢ້ຽມຢາມເຢຍລະມັນ,ໂຮນລັງແລະເຂົ້າຮ່ວມກອງປະຊຸມ G20
ທ່ານນາຍົກລັດຖະມົນຕີ ຫງວຽນຊວນຟຸກຈະເຂົ້າຮ່ວມກອງປະຊຸມສຸດຍອດ G20 ຢູ່ ນະຄອນ Hamburg
ທ່ານນາຍົກລັດຖະມົນຕີ ຫງວຽນຊວນຟຸກ
ໂດຍໄດ້ຮັບຄຳເຊີນຂອງທ່ານນາງ Angela Merkel, ນາຍົກລັດຖະມົນຕີ ເຢຍລະມັນ ແລະ ທ່ານ Mark Rutte ນາຍົກລັດຖະມົນຕີ ໂຮນລັງ, ທ່ານນາຍົກລັດຖະມົນຕີ ຫງວຽນຊວນຟຸກ ແລະ ພັນລະຍາ ຈະໄປຢ້ຽມຢາມ ສ. ເຢຍລະມັນ ແລະ ເຂົ້າຮ່ວມກອງປະຊຸມສຸດຍອດ G20 ຢູ່ ນະຄອນ Hamburg ປະເທດ ເຢຍລະມັນ ແຕ່ວັນທີ 5-8 ກໍລະກົດ ແລະ ຢ້ຽມຢາມ ໂຮນລັງ ແຕ່ວັນທີ 9-11 ກໍລະກົດ.
(ແຫຼ່ງຄັດຈາກ VOV)


text:
ປະທານສະພາແຫ່ງຊາດຕ້ອນຮັບເອກອັກຄະລັດຖະທູດບາງປະເທດ ແລະ ຫົວໜ້າຄະນະປະຕິບັດງານສະຫະພາບເອີລົບ
ທ່ານ Bruno Angelet ແລະ ທ່ານນາງ ຫງວຽນທິກິມເງິນ
(ພາບ: ປົດປ່ອຍໄຊງ່ອນ ອອນໄລ)
ຕອນເຊົ້າວັນທີ 17/6, ໃນການຕ້ອນຮັບເອກອັກຄະລັດຖະທູດ, ຫົວໜ້າຄະນະປະຕິບັດງານສະຫະພາບເອີລົບ ທ່ານ Bruno Angelet, ທ່ານນາງປະທານສະພາແຫ່ງຊາດ ຫງວຽນທິກິມເງິນ ຕີລາຄາສູງທັດສະນະແລະ ບົດບາດສາກົນຂອງ EU, ຊົມເຊີຍ EUປະກອບສ່ວນຢ່າງຕັ້ງໜ້າເຂົ້າໃນການຮັກສາສັນຕິພາບ, ສະຖຽນລະພາບ, ຊຸກຍູ້ການຮ່ວມມື ແລະ ພັດທະນາຢູ່ພາກພື້ນ ອາຊີ - ປາຊີຟິກ ແລະ ອາຊີຕາເວັນອອກສ່ຽງໃຕ້, ຮັບປະກັນຄວາມສະຫງົບ, ຄວາມປອດໄພ, ຄວາມເສລີໃນການເດີນເຮືອ ແລະ ການບິນຕາມສົນທິສັນຍາກ່ຽວກັບກົດໝາຍວ່າດ້ວຍທະເລ ຂອງ ສປຊ (UNCLOS). ພິເສດ, ລັດຖະສະພາ ເອີລົບ ມີບົດບາດສຳຄັນໃນການເພີ່ມທະວີການຮ່ວມມືຫຼາຍດ້ານລະຫວ່າງຫວຽດນາມ - ອີຢູ.
ສ່ວນທ່ານ Bruno Angelet, ເອກອັກຄະລັດຖະທູດ, ຫົວໜ້າຄະນະປະຕິບັດງານສະຫະພາບເອີລົບ ຢັ້ງຢືນວ່າ: ໃນຖານະຕຳແໜ່ງຂອງຕົນ, ທ່ານ Bruno Angelet ຈະຊຸກຍູ້ ອີຢູ ປັບປຸງລະບຽບການສຸດທ້າຍໃຫ້ສຳເລັດເພື່ອໃຫ້ສັນຍາແມ່ຄູ່ຮ່ວມມື ແລະ ຮ່ວມມືຮອບດ້ານ (PCA) ມີຜົນສັກສິດ, ພ້ອມກັບ ຫວຽດນາມ ກວດກາດ້ານນິຕິກຳ ແລະ ຍູ້ໄວວິວັດການໃຫ້ສັດຕະຍາບັນສັນຍາການຄ້າເສລີ ຫວຽດນາມ - ອີຢູ (EVFTA) ກໍ່ຄືຮັບຮອງລະບຽບການເສດຖະກິດການຕະຫຼາດຂອງ ຫວຽດນາມ.
ກໍ່ໃນຕອນເຊົ້າວັນດຽວກັນ, ທ່ານນາງປະທານສະພາແຫ່ງຊາດ ຫງວຽນທິກິມເງິນມີການຕ້ອນຮັບທ່ານ Giles Lever, ເອກອັກຄະລັດຖະທູດສະຫະພັນລາຊະອານາຈັກອັງກິດ ແລະ ໄອແລນເໜືອ ແລະ ທ່ານນາງ Christian Berger, ເອກອັກຄະລັດຖະທູດວິສາມັນຜູ້ມີອຳນາດເຕັມແຫ່ງ ສະຫະພັນ ເຢຍລະມັນ.
(ແຫຼ່ງຄັດຈາກ VOV)


text:
ທ່ານ Philip Hammond, ລັດຖະມົນຕີວ່າການກະຊວງ
ການຕ່າງປະເທດ ອັງກິດ
ພາບ:internet
ວັນທີ 11/4, ທ່ານ Philip Hammond, ລັດຖະມົນຕີວ່າການກະຊວງການຕ່າງປະເທດ ອັງກິດ ໃຫ້ຮູ້ວ່າ: ທ່ານຈະດຳເນີນການປຶກສາຫາລືກ່ຽວກັບບັນດາກາລະໂອກາດເພື່ອເພີ່ມທະວີການພົວພັນຮ່ວມມືກັບຫວຽດນາມ ໃນຂອບເຂດການຢ້ຽມຢາມ ຮ່າໂນ້ຍ ແລະ ນະຄອນ ໂຮ່ຈິມີນ. ຝ່າຍອັງກິດຢືນຢັນວ່າ ການຢ້ຽມຢາມຫວຽດນາມ ຂອງທ່ານ Hammond ແມ່ນໂອກາດດີ ເພື່ອຊຸກຍູ້ການຮ່ວມມືກ່ຽວກັບດ້ານການຄ້າ ແລະ ການລົງທຶນ, ວິທະຍາສາດ, ການສຶກສາ ແລະ ຫົວຄິດປະດິດສ້າງກັບຫວຽດນາມ. ທ່ານ Hammond ຖືວ່າ: ການພົວພັນຮ່ວມມືລະຫວ່າງ ອັງກິດ ແລະ ຫວຽດນາມ ໄດ້ເປີດກວ້າງຫລາຍຂົງເຂດ, ຂະແຫນງອາຊີບທີ່ແຕກຕ່າງກັນ. ການພົວພັນດ້ານການຄ້າສອງຝ່າຍລະຫວ່າງຫວຽດນາມ ແລະ ອັງກິດ ເພີ່ມຂຶ້ນທົບສອງເທົ່ານັບແຕ່ປີ 2010. ເຖິງຢ່າງໃດກໍຕາມ, ຕາມທ່ານ Hammond ແລ້ວ, ຍັງມີກາລະໂອກາດຫລາຍຢ່າງໃຫ້ແກ່ສິນຄ້າ ແລະ ວິສາຫະກິດ ອັງກິດ ເປີດກວ້າງການເຄື່ອນໄຫວຢູ່ຕະຫລາດຫວຽດນາມ, ພິເສດໃນຂົງເຂດພື້ນຖານໂຄງລ່າງ, ສາທາລະນະສຸກ, ພະລັງງານ, ບໍລິການການເງິນ..ປະຈຸບັນ ອງັກິດ ພວມຕັ້ງຫນ້າຫນູນຊ່ວຍຫວຽດນາມ ຜັນຂະຫຍາຍບັນດາແຜນການປະຕິຮູບການສຶກສາ ແລະ ການຮ່ວມມືກ່ຽວກັບວິທະຍາສາດເຕັກໂນໂລຊີຜ່ານກອງທຶນ Newton. ປີ 2010, ລາຊະອານາຈັກ ອັງກິດ ກາຍເປັນຫນຶ່ງໃນບັນດາປະເທດທຳອິດລົງນາມໃນຖະແຫລງການສ້າງການພົວພັນຄູ່ຮ່ວມມືຍຸດທະສາດກັບຫວຽດນາມ.
ແຈ້ງການຫນັງສືພິມຂອງກະຊວງການຕ່າງປະເທດ ອັງກິດ ໃຫ້ຮູ້ວ່າ: ວັນທີ 12/4 ຢູ່ ຮ່າໂນ້ຍ, ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ໄດ້ຕ້ອນຮັບທ່ານ Philip Hammond, ລັດຖະມົນຕີວ່າການກະຊວງການຕ່າງປະເທດ ອັງກິດ. ທ່ານ Philip Hammond ກໍໄດ້ພົບປະກັບຮອງນາຍົກລັດຖະມົນຕີ, ລັດຖະມົນຕີການຕ່າງປະເທດຫວຽດນາມ ຟ້າມບີງມີງ ເພື່ອປຶກສາຫາລືກ່ຽວກັບການເພີ່ມທະວີການພົວພັນສອງຝ່າຍ ແລະ ພ້ອມກັນຮ່ວມມືແກ້ໄຂບັນດາສິ່ງທ້າທາຍມີລັກສະນະທົ່ວໂລກຄື: ການປ່ຽນແປງຂອງດິນຟ້າອາກາດ, ການຄ້າສັດປ່າ, ພືດຢ່າງຜິດກົດໝາຍ… ວັນທີ 13/4, ທ່ານ Philip Hammond ຈະໄປຢ້ຽມຢາມນະຄອນໂຮ່ຈິມີນ ເພື່ອພົບປະກັບວົງການວິສາຫະກິດ ອັງກິດ ປະຈຸບັນ ພວມເຄື່ອນໄຫວຢູ່ຫວຽດນາມ.
(ແຫຼ່ງຄັດຈາກ VOV)


text:
ໃນຕອນບ່າຍຂອງວັນທີ 12 ມິຖຸນາ 2018 ນີ້, ອົງການພຸດ ທະສາສະໜາສໍາພັນ ໄດ້ຈັດພິທີ ຖະແຫຼງຂ່າວການກະກຽມວາງ ສີລາເລິກອາຄານສໍານັກງານ ອົງການພຸດທະສາສະໜາ (ອພສ), ອາຄານສໍານັກງານ ປະທານສົງ ແລະ ອາຄານອາຄັນ ຕຸກະອະນຸສອນສູນກາງ ອພສ ຢູ່ທີ່ອົງການພຸດທະສາສະໜາ ສໍາ ພັນແຫ່ງ ສປປ ລາວ ໂດຍການ ເປັນປະທານຂອງ ພຣະອາຈານ ປອ. ດໍາຣົງ ພິມມະຈັກ ເລຂາທິ ການ ຄະນະບໍລິຫານງານຜູ້ປະ ຈໍາການ ຫົວໜ້າຫ້ອງການ ອພສ, ມີທ່ານ ບຸນທ່ຽງ ຂຸນສີ ຄະນະ ປະຈໍາພັກ ນະ
ຄອນຫຼວງວຽງ ຈັນ, ທັງເປັນປະທານແນວລາວ ສ້າງຊາດ ນວ, ທ່ານ ສີເພັດ ທໍາມະວົງ ຮອງປະທານແນວ ລາວສ້າງຊາດ ນວ ຮັບຜິດຊອບວຽກງານສາສະໜາ ໃນ ນວ. ໃນພິທີ ພຣະອາຈານ ປອ. ດໍາຣົງ ພິມມະຈັກ ໄດ້ໃຫ້ຮູ້ວ່າ: ໂຄງການກໍ່ສ້າງ ອາຄານທັງ 3 ຫຼັງນີ້ ແມ່ນໂຄງການຂອງອົງ ການພຸດພຸດທະສາສະໜາສໍາພັນ ແຫ່ງຊາດ ລາວ ທີ່ເກີດຂຶ້ນຈາກ ດໍາຣິຂອງ ພຣະອາຈານໃຫຍ່ມະ ຫາຜ່ອງ ສະມາເລີກ ອາດີດ ປະ ທານ ອພສ, ໂຄງການນີ້ ຖືວ່າ ເປັນໂຄງການລະດັບຊາດມີການ ຮ່ວມມືກັນລະຫວ່າງຝ່າຍສົງ ແລະ ຝ່າຍຄະຣາວາດ, ເຊິ່ງຈຸດ ປະສົງຂອງການສ້າງຕັ້ງ ກໍແມ່ນ ເພື່ອນ້ອມບູຊາພຣະສີຣັດຕະນະ ໄຕຣແແກ້ວອັນປະເສີດທັງ 3, ເພື່ອໄວ້ເປັນທີ່ລະນຶກອະນຸສອນ ຂອງ ອພສ ແຫ່ງ ສປປ ລາວທີ່ ປະຕິບັດພາລະບົດບາດນ້າທີ່ ຂອງຕົນ, ເພື່ອຄວາມຈະເລີນ ກ້າວໜ້າຂອງພຸດທະສາສະໜາ ແລະ ປະເທດຊາດ, ເພື່ອໄວ້ເປັນ ທີ່ພັກອາໄສຂອງພຣະມະຫາເຖ ຣະຄະນະກໍາມະການສູນກາງ ອພສ ຕ່າງແຂວງທີ່ເດີນທາງມາ ປະຕິບັດໜ້າທີ່ຢູ່ ນວ, ເປັນທີ່ພັກ ຂອງພຣະມະຫາເຖຣະຜູ້ນໍາສົງ ທາງພຸດທະສາສະໜາຈາກຕ່າງ ປະເທດທີ່ມາຢ້ຽມຢາມ ແລະ ມາ ປະຊຸມຢູ່ ສປປ ລາວ, ໄວ້ເປັນທີ່ ຈັດກອງປະຊຸມໃຫຍ່ຂອງພະອາ ຈານໃຫຍ່ຂອງຄະນະກໍາມະ ການ ອພສ ກອງປະຊຸມປະຈໍາປີ, ກອງປະຊຸມໃຫຍ່ພຣະສົງທົ່ວປະ ເທດ ແລະ ກອງປະຊຸມພຣະສົງ ນາໆຊາດ, ເປັນທີ່ພໍານັກຢູ່ ຂອງ ພຮະອາຈານໃຫຍ່ປະທານ ອພສ ແຫ່ງຊາດລາວ, ໄວ້ເປັນທີ່ເຄື່ອນ ໄຫວວຽກງານ ລະບົບການຈັດ ຕັ້ງຂອງຫ້ອງການສູນກາງ ອພສ ແລະ ກໍາມາທິການທັງ 5 ໃຫ້ສອດຄ່ອງກັບພາລະບົດບາດ ນ້າທີ່ຂອງສົງ. ເຊິ່ງພິທີ ວາງສີ ລາເລີກຈະມີຂຶ້ນໃນຕອນເຊົ້າ ຂອງວັນທີ 15 ມິຖຸນາ 2018 ນີ້, ຄາດວ່າຈະເປັນອາຄານຍາວ 150 ແມັດ, ກວ້າງ 30 ແມັດ ແລະ ຈະໃຫ້ສໍາເລັດໃນ ປີ 2022, ໃນມູນຄ່າການກໍ່ສ້າງ ທັງໝົດປະມານ 80 ຕື້ກີບ.
ໂດຍ: ແສງເດືອນ


text:
ພົນເອກ ຝຸ່ງກວາງແທງ, ກຳມະການກົມການເມືອງ, ຮອງເລຂາຄະນະພັກການທະຫານສູນກາງ, ລັດຖະມົນຕີວ່າການກະຊວງປ້ອງກັນປະເທດ
ວ.ກ - ໂດຍໄດ້ຮັບການຈັດຕັ້ງ, ນຳພາ, ອົບຮົມສຶກສາ ແລະ ຝືກຝົນຫຼໍ່ຫຼອມ ໂດຍກົງຂອງພັກ ແລະ ລຸງໂຮ່; ໄດ້ຮັບການຊ່ວຍເຫຼືອ ອຸປະຖຳຄ້ຳຊູຢ່າງສຸດອົກສຸດໃຈຂອງປະຊາຊົນ, 68 ປີທີ່ຜ່ານມາ ກອງທັບປະຊາຊົນຫວຽດນາມ ໄດ້ເຕີບໃຫຍ່ເຂັ້ມແຂງຢ່າງບໍ່ຢຸດຢັ້ງ, ເປັນກຳລັງການເມືອງ ກຳລັງສູ້ຮົບອັນແທ້ຈິງ ທີ່ຈົງຮັກພັກດີ ແລະ ໄວ້ເນື້ອເຊື່ອໃຈໄດ້ຂອງພັກ ລັດ ແລະ ປະຊາຊົນ.
ປັດຈຸບັນນີ້, ພາລະກິດການສ້າງສາພັດທະນາ ແລະ ປົກປັກຮັກສາປະເທດຊາດ ຂອງປະຊາຊົນຫວຽດນາມ ພວມສະແດງອອກໃນສະພາບການສາກົນ ແລະ ໃນປະເທດ ມີຄວາມສະດວກ ພ້ອມທັງສິ່ງທ້າທາຍ ທີ່ສັບໄຂວ່ກັນ. ສິ່ງທີ່ຄວນເອົາໃຈໃສ່ຄື ບັນດາອິດທິກຳລັງສັດຕູ ສືບຕໍ່ຊຸກຍູ້ການປະຕິບັດຍຸດທະສາດ “ຜັນປ່ຽນໂດຍສັນຕິ”; ສວຍໃຊ້ຢ່າງເຖິງຖອງປ້າຍຄຳຂວັນ “ປະຊາທິປະໄຕ”, “ສິດທິມະນຸດ”, “ຊົນຊາດ”, “ສາສະໜາ”, ຊຸກຍູ້ການ “ຜັນປ່ຽນໂດຍຕົນເອງ”, “ປ່ຽນແປງໂດຍຕົນເອງ” ດ້ວຍບັນດາກົນອຸບາຍໃໝ່ທີ່ໂຫດຫ້ຽມສາມານທີ່ສຸດ, ຫວັງເຮັດໃຫ້ລະບອບການເມືອງຫວຽດນາປ່ຽນແປງໄປ.
ເພື່ອປົກປັກຮັກສາປະເທດຊາດຫວຽດນາມສັງຄົມນິຍົມໄວ້ຢ່າງໝັ້ນແກ່ນ ຊຶ່ງແກ່ນສາມແມ່ນປົກປັກຮັກສາເອກະລາດ, ອຳນາດອະທິປະໄຕ, ເອກະພາບ, ຜືນແຜ່ນດິນອັນຄົບຖ້ວນ, ລະບອບສັງຄົນນິຍົມ ແລະ ສະພາບແວບລ້ອມສັນຕິພາບ ສະຖຽນລະພາບ ເພື່ອສ້າງສາພັດທະນາປະເທດຢ່າງຮອບດ້ານ, ແມ່ນທົ່ວພັກ ທົ່ວປວງຊົນ ທົ່ວກອງທັບເຮົາຍາມໃດກໍຕ້ອງຢຶດໝັ້ນຈຸດໝາຍເອກະລາດແຫ່ງຊາດ ແລະ ສັງຄົມນິຍົມ, ອອກແຮງກໍ່ສ້າງພື້ນຖານການປ້ອງກັນປະເທດທົ່ວປວງຊົນໃຫ້ໝັ້ນຄົງເຂັ້ມແຂງຮອບດ້ານ.
ກ່ອນອື່ນໝົດແມ່ນ ຕ້ອງເຊື່ອມຊຶມ, ກຳແໜ້ນແນວທາງ, ທັດສະນະ, ທິດນຳຊີ້ນຳການກໍ່ສ້າງພື້ນຖານການປ້ອງກັນປະເທດທົ່ວປວງຊົນ ຊຶ່ງໄດ້ສະແດງອອກໃນບັນດາມະຕິ ຄຳສັ່ງຂອງພັກ, ເປັນຕົ້ນແມ່ນ ມະຕິກອງປະຊຸມສູນກາງພັກ ຄັ້ງທີ 8 ສະໄມທີ IX ວ່າດ້ວຍ “ແຜນຍຸດທະສາດການປ້ອງກັນປະເທດໃນສະພາບການໃໝ່” ແລະ ມະຕິກອງປະຊຸມໃຫຍ່ຄັ້ງທີ່ XI ຂອງພັກ. ບົນພື້ນຖານນັ້ນ ຫັນເປັນລະອຽດເປັນໜ້າທີ່ກໍ່ສ້າງພື້ນຖານການປ້ອງກັນປະເທດທົ່ວປວງຊົນ ໃນການເຄື່ອນໄຫວພຶດຕິກຳ ຮັບປະກັນຖືກຕ້ອງຕາມທິດທາງ, ບັນລຸປະສິດທິຜົນຕົວຈິງ. ການໂຄສະນາ ອົບຮົມສຶກສາ ເຊື່ອມຊຶນບັນດາມະຕິ ຄຳສັ່ງດັ່ງກ່າວເທິງນີ້ ຕ້ອງໄດ້ປະຕິບັດຢ່າງເປັນປະຈຳ ເພື່ອໃຫ້ພະນັກງານ ສະມາຊິກພັກ ແລະ ປະຊາຊົນກຳແໜ້ນ; ພ້ອມກັນນັ້ນ ກໍເຮັດໃຫ້ວົງຄະນາຍາດສາກົນເຫັນແຈ້ງທັດສະນະ ນະໂຍບາຍການປ້ອງກັນປະເທດອັນໂປ່ງໃສຂອງຫວຽດນາມ ເພື່ອສ້າງໃຫ້ມີຄວາມເຫັນດີເຫັນພ້ອມ ສະໜັບສະໜູນຫວຽເນາມ. ຕາມນັ້ນ, ຕ້ອງທຳຄວາມກະຈ່າງແຈ້ງກ່ຽວກັບ ລັກສະນະພິເສດສະເພາະ ຂອງພື້ນຖານການປ້ອງກັນປະເທດຫວຽດນາມ ແມ່ນການປ້ອງກັນປະເທດທົ່ວປວງຊົນ, ມີລັກສະນະ ຄວາມເປັນທຳ, ສັນຕິພາບ, ປ້ອງກັນຕົນເອງ. ແຜນນະໂຍບາຍອັນສະເໝີຕົ້ນສະເໝີປາຍຂອງພັກ ແລະ ລັດຫວຽດນາມ ແມ່ນເພີ່ມທະວີຄວາມສາມາດບົ່ມຊ້ອນ, ກຳລັງແຮງການປ້ອງກັນປະເທດ ເພື່ອປ້ອງກັນຕົນເອງ, ປະກອບສ່ວນເຂົ້າໃນການຮັກສາສັນຕິພາບ ສະຖຽນລະພາບໃນພາກພື້ນ; ບໍ່ໃຊ້ກຳລັງແຮງການທະຫານ ຫຼື ນາບຂູ່ໃຊ້ກຳລັງແຮງການທະຫານ ໃນການພົວພັນສາກົນ; ຕັ້ງໝັ້ນການແກ້ໄຂທຸກໆຄວາມຜິດຂ້ອງຕ້ອງຖຽງກັນ, ການແກ່ງແຍ້ງກັນ ທາງດ້ານອຳນາດອະທິປະໄຕ ດິນແດນ ກັບບັນດາປະເທດອື່ນ ດ້ວຍວິທີສັນຕິ ບົນພື້ນຖານກົດບັດສະຫະປະຊາຊາດ ແລະ ກົດໝາຍສາກົນ. ຫວຽດນາມບໍ່ເຂົ້າຮ່ວມ ໃນບໍ່ວ່າການຈັດຕັ້ງສຳພັນທະມິດການທະຫານໃດໆ ແລະ ກໍບໍ່ອະນຸຍາດໃຫ້ ບໍ່ວ່າປະເທດໃດຕັ້ງຖານທັບທະຫານ ຫຼືນຳໃຊ້ດິນແດນຂອງຕົນເພື່ອຕ້ານປະເທດອື່ນ… ທິດທາງ ກໍ່ສ້າງພື້ນຖານການປ້ອງກັນປະເທດ ແມ່ນທົ່ວປວງຊົນ, ຮອບດ້ານ, ເອກະລາດ, ເປັນເຈົ້າຕົນເອງ, ອີງໃສ່ກຳລັງຕົນເອງ, ສ້າງຄວາມເຂັ້ມແຂງໃຫ້ແກ່ຕົນດ້ວຍຕົນເອງ, ນັບມື້ນັບທັນສະໄໝ. ຈຸດໝາຍ ກໍ່ສ້າງພື້ນຖານການປ້ອງກັນປະເທດທົ່ວປວງຊົນ ແມ່ນເພື່ອແນ່ໃສ່ປົກປັກຮັກສາປະເທດຊາດສັງຄົມນິຍົມໄວ້ຢ່າງໝັ້ນແກ່ນ ຊຶ່ງກ່ອນອື່ນໝົດແມ່ນກີດກັ້ນ ຍູ້ຖອຍໄພພິບັດສົງຄາມ, ການປະທະກັນດ້ວຍກຳລັງອາວຸດ, ສ້າງສະພາບແວບລ້ອມສັນຕິພາບ ສະຖຽນລະພາບ ເພື່ອສ້າງສາພັດທະນາປະເທດ; ພ້ອມກັນນັ້ນ ກໍກຽມພ້ອມປະເຊີນໜ້າຮອງຮັບຢ່າງມີໄຊ ຕໍ່ທຸກໆກໍລະນີທີ່ເກີດຂຶ້ນ, ນັບທັງການສົງຄາມຮຸກຮານດ້ວຍອາວຸດເຕັກໂນໂລຊີສູງຂອງສັດຕູ. ກຳລັງແຮງ ຂອງພື້ນຖານການປ້ອງກັນປະເທດທົ່ວປວງຊົນ ແມ່ນກຳລັງແຮງສັງລວມຂອງທົ່ວປະເທດ; ປະສານສົມທົບກຳລັງແຮງຂອງຊາດ ກັບກຳລັງແຮງຂອງຍຸກສະໄໝ; ປະສານສົມທົບຫຼາຍແຫຼ່ງກຳລັງແຮງ ເອົາການເສີມຂະຫຍາຍກຳລັງແຮງພາຍໃນເປັນຕົ້ນຕໍ່, ພ້ອມກັນນັ້ນ ກໍຍາດແຍ່ງເອົາແຫຼ່ງກຳລັງແຮງຈາກພາຍນອກ ໂດຍຜ່ານການຮ່ວມມືສາກົນ. ກຳລັງ ທີ່ໃຊ້ເພື່ອກໍ່ສ້າງພື້ນຖານການປ້ອງກັນປະເທດ ແມ່ນທົ່ວປວງຊົນ, ໃນນັ້ນກຳລັງປະກອບອາວຸດເປັນກຳລັງຫຼັກແຫຼ່ງແກ່ນສານ; ຕັ້ງຢູ່ພາຍໃຕ້ການນຳພາຂອງພັກ, ການຊີ້ນຳ ຄຸ້ມຄອງເປັນເອກະພາບຂອງລັດ, ການເສນາທິການ ແລະ ຈັດຕັ້ງປະຕິບັດຂອງບັນດາກະຊວງ, ຄະນະກຳມະການ, ຂະແໜງການ, ອົງຄະນະມະຫາຊົນ, ທ້ອງຖິ່ນ.
ບັນດາທັດສະນະອັນພື້ນຖານດັ່ງກ່າວເທິງນີ້ຂອງພັກ ມີລັກສະນະຊີ້ນຳພຶດຕິກຳຢ່າງເລິດເຊິ່ງ, ສະແດງໃຫ້ເຫັນເຖິງລັກສະນະພິເສດສະເພາະ, ທາດແທ້ຂອງພື້ນຖານການປ້ອງກັນປະເທດທົ່ວປວງຊົນ ທີ່ຫວຽດນາມກໍ່ສ້າງ. ເຂົ້າໃຈຢ່າງເລິກເຊິ່ງຄົບຖ້ວນບັນດາທັດສະນະນັ້ນ ແມ່ນປະຖົມປັດໃຈເພື່ອກໍ່ສ້າງພື້ນຖານການປ້ອງກັນປະເທດທົ່ວປວງຊົນໃຫ້ໝັ້ນຄົງເຂັ້ມແຂງຮອບດ້ານ.
ກໍ່ສ້າງພື້ນຖານການປ້ອງກັນປະເທດທົ່ວປວງຊົນ ແມ່ນໜ້າທີ່ສຳຄັນຕົ້ນຕໍ ເປັນປະຈຳຂອງທົ່ວພັກ ທົ່ວປວງຊົນ ແລະ ທົ່ວກອງທັບ. ເພື່ອເສີມຂະຫຍາຍບົດບາດ ກຳລັງແຮງສັງລວມຂອງທົ່ວທັງລະບົບການເມືອງ, ຂອງບັນດາຂະແໜງການ ບັນດາຂັ້ນ ບັນດາກຳລັງ ແລະ ທົ່ວປວງຊົນ ເຂົ້າໃນການປະຕິບັດພາລະກິດການປ້ອງກັນປະເທດ ແມ່ນຕ້ອງສືບຕໍ່ຊຸກຍູ້ ວຽກງານອົບຮົມສຶກສາກ່ຽວກັບການປ້ອງກັນປະເທດ - ປ້ອງກັນຄວາມສະຫງົບ.
ເພື່ອກໍ່ສ້າງພື້ນຖານການປ້ອງກັນປະເທດທົ່ວປວງຊົນໝັ້ນຄົງເຂັ້ມແຂງຮອບດ້ານ, ຕ້ອງສຸມໃສ່ກໍ່ສ້າງ ທ່າສະໜາມຮົບໃຫ້ໝັ້ນຄົງແໜ້ນແກ່ນ, ສ້າງກຳລັງໃຫ້ເຂັ້ມແຂງແຮງກ້າ. ນີ້ແມ່ນສອງເນື້ອໃນຕົ້ນຕໍຂອງພື້ນຖານການປ້ອງກັນປະເທດທົ່ວປວງຊົນ ແລະ ກໍແມ່ນບັນດາປັດໃຈພື້ນຖານ ຂອງສິນລະປະຍຸດການທະຫານຫວຽດນາມ ທີ່ໄດ້ຖືກຢັ້ງຢືນໂດຍຜ່ານພຶດຕິກຳຂອງບັນດາການສົງຄາມປົດປ່ອຍຊາດ ແລະ ປົກປັກຮັກສາປະເທດຊາດ. ທ່າສະໜາມຮົບ ແລະ ກຳລັງ ມີສາຍພົວພັນສັດຈະວິພາກນຳກັນ ບໍ່ແຍກອອກຈາກກັນໄດ້. ມີທ່າສະໜາມຮົບທີ່ໝັ້ນຄົງແໜ້ນແກ່ນ, ກຳລັງເຂັ້ມແຂງແຮງກ້າ ພວກເຮົາຈະເປັນເຈົ້າການແກ້ໄຂໄດ້ເປັນຢ່າງດີ ທຸກໆກໍລະນີເກີດຂຶ້ນດ້ານການປ້ອງກັນປະເທດ - ປ້ອງກັນຄວາມສະຫງົບ ໃນສະໄໝສັນຕີ ແລະ ໃນສະໄໝສົງຄາມ. ເພາະສະນັ້ນ, ຕ້ອງເຕົ້າໂຮມລວມສູນໃສ່ການກໍ່ສ້າງທ່າສະໜາມຮົບທົ່ວປວງຊົນ, ຕິດກັບທ່າສະໜາມຮົບປ້ອງກັນຄວາມສະຫງົບປະຊາຊົນທີ່ໝັ້ນຄົງແໜ້ນແກ່ນ, ກ່ອນອື່ນໝົດແມ່ນ "ທ່າສະໜາມຮົບໃນໃຈປະຊາຊົນ" ຢູ່ແຕ່ລະເຂດ ແລະ ໃນທົ່ວປະເທດ, ພິເສດແມ່ນຢູ່ບໍລິເວນຍຸດທະສາດ, ຈຸດໜັກທາງດ້ານການປ້ອງກັນປະເທດ - ປ້ອງກັນຄວາມສະຫງົບ.
ເພື່ອໃຫ້ກອງທັບປະຊາຊົນ ເສີມຂະຫຍາຍບົດບາດຫຼັກແຫຼ່ງແກ່ນສານໃນພາລະກິດການກໍ່ສ້າງພື້ນຖານການປ້ອງກັນປະເທດທົ່ວປວງຊົນ, ປົກປັກຮັກສາປະເທດຊາດ ໄດ້ດີ, ຕ້ອງສືບຕໍ່ຊຸກຍູ້ການກໍ່ສ້າງກອງທັບຂອງເຮົາຕາມທິດ "ປະຕິວັດ, ລະບຽບຫຼວງ, ຍອດຍ້ຽມ, ທັນສະໄໝເປັນແຕ່ລະກ້າວ” ຊຶ່ງມະຕິກອງປະຊຸມໃຫຍ່ຄັ້ງທີ່ XI ຂອງພັກໄດ້ກຳນົດ. ບັນຫາທີ່ມີລັກສະນະຫຼັກການແມ່ນ ຍາມໃດກໍຕ້ອງຢຶດໝັ້ນ ແລະ ເພີ່ມທະວີການນຳພາຢ່າງເດັດຂາດ ໂດຍກົງ ແລະ ຮອບດ້ານຂອງພັກຕໍ່ກອງທັບ. ເພື່ອປະຕິບັດສິ່ງດັ່ງກ່າວນັ້ນໄດ້ດີ, ທົ່ວກອງທັບຕ້ອງສືບຕໍ່ເຊື່ອມຊຶມ ແລະ ປະຕິບັດຢ່າງເຂັ້ມງວດບັນດາມະຕິ ຄຳສັ່ງ ຂໍ້ກຳນົດ ຄຳແນະນຳ ກ່ຽວກັບວຽກງານກໍ່ສ້າງພັກ ຂອງຄະນະບໍລິຫານງານສູນກາງ, ກົມການເມືອງ, ຄະນະເລຂາທິການ, ເປັນຕົ້ນແມ່ນມະຕິກອງປະຊຸມໃຫຍ່ຄັ້ງທີ XI, ມະຕິກອງປະຊຸມສູນກາງພັກຄັ້ງທີ່ 4 ສະໄໝທີ XI ວ່າດ່ວຍວຽກງານການກໍ່ສ້າງພັກ, ລວມສູນການກໍ່ສ້າງຄະນະພັກກອງທັບໃຫ້ໝັ້ນຄົງເຂັ້ມແຂງທາງດ້ານການເມືອງ, ແນວຄິດ ແລະ ການຈັດຕັ້ງ.
ທົ່ວກອງທັບຕ້ອງສືບຕໍ່ຊຸກຍູ້ການກໍ່ສ້າງລະບຽບຫຼວງ ຂຶ້ນສູ່ບາດກ້າວໃໝ່; ສ້າງໃຫ້ມີການຫັນປ່ຽນຮອບດ້ານ, ໜັກແໜ້ນທາງດ້ານການປະຕິບັດລະບຽບຫຼວງ, ຮັບປະກັນຄວາມເປັນລະບຽບຮຽບຮ້ອຍ, ເປັນເອກະພາບ ໃນການເຄື່ອນໄຫວ ວຽກງານດ້ານຕ່າງໆ, ເປັນຕົ້ນແມ່ນ ໃນການກຽມພ້ອມສູ້ຮົບ, ອົບຮົມຝຶກແອບ ແລະ ປະຕິບັດໜ້າທີ່ກັນ ຕ້ານ ແກ້ໄຂຜົນຮ້າຍຍ້ອນໄພທຳມະຊາດ, ໄພພິບັດ, ຊອກຫາ ຊ່ວຍເຫຼືອ ຊ່ວຍຊູກູ້ຊີບຜູ້ຖືກໄພອັນຕະລາຍ. ເອົາໃຈໃສ່ເປັນສຳຄັນ ເຖິງການເຊື່ອມຕໍ່ລະຫວ່າງການກໍ່ສ້າງລະບຽບຫຼວງ ກັບວຽກງານຄຸ້ມຄອງລະບຽບວິໄນ, ໜ່ວງໜ່ຽວຮັກສາຢ່າງເຂັ້ມງວດບັນດາລະບອບກຳນົດ, ຄຸ້ມຄອງຢ່າງແໜ້ນແຟ້ນການປະຕິບັດລະບຽບວິໄນກອງທັບ, ກົດໝາຍລັດ ຂອງກອງທັບ.
ຕໍ່ໜ້າຄວາມຮຽກຮ້ອງຕ້ອງການສູງ ຂອງໜ້າທີ່ປົກປັກຮັກສາປະເທດຊາດໃນປັດຈຸບັນ, ການກໍ່ສ້າງກອງທັບປະຊາຊົນໃຫ້ໄດ້ເປັນຍອດຍ້ຽມ, ທັນສະໃໝເປັນແຕ່ບະກ້າວ ແມ່ນບັນຫາຈຳເປັນຮີບດ່ວນ. ຕາມນັ້ນ, ທົ່ວກອງທັບຕ້ອງສືບຕໍ່ປ່ຽນແປງໃໝ່, ຍົກສູງກວ່າອີກ ຄຸນນະພາບຂອງວຽກງານອົບຮົມສຶກສາ - ກໍ່ສ້າງ, ອົບຮົມຝຶກແອບ, ສູ້ຮົບທາງເອເລັກໂຕຣນິກ, ເຕັກໂນໂລຊີຂໍ້ມູນຂ່າວສານ, ພະລາທິການ - ເຕັກນິກ, ຄົ້ນຄວ້າວິທະຍາສາດການທະຫານ ແລະ ບັນດາເນື້ອໃນອື່ນທີ່ມີຄວາມພົວພັນໂດຍກົງເຖິງໜ້າທີ່ກຽມພ້ອມສູ້ຮົບ ແລະ ສູ້ຮົບ ຂອງກອງທັບ; ຮັບປະກັນໃຫ້ກອງທັບເຮົານັບມື້ນັບຍອດຍ້ຽມກວ່າອີກ, ກ່ອນອື່ນໝົດແມ່ນຍອດຍ້ຽມທາງດ້ານການເມືອງ ແລະ ລະດັບ, ຄວາມສາມາດສູ້ຮົບ. ໂດຍປະຕິບັດທັດສະນະຊີ້ນຳຂອງພັກ, ກອງທັບປະຊາຊົນພວມໄດ້ກໍ່ສ້າງຕາມທິດທັນສະໄໝເປັນແຕ່ລະກ້າວ, ໃນນັ້ນ ລວມສູນການລົງທຶນໃຫ້ກອງກຳລັງຈຳນວນໜຶ່ງກ້າວຂຶ້ນທັນສະໄໝໂດຍກົງເຊັ່ນ ກອງທັບເຮືອ, ກອງທັບອາກາດ-ປ້ອງກັນອາກາດ, ຕິດຕໍ່ສື່ຂ່າວ, ສູ້ຮົບທາງເອເລັກໂຕຣນິກ,… ນັ້ນແມ່ນຮາກຖານເພື່ອສ້າງເປັນກຳລັງແຮງສູ້ຮົບຂອງກອງທັບເຮົາ, ຮັບປະກັນໃຫ້ກອງທັບປະຊາຊົນສຳເລັດທຸກໜ້າທີ່ເປັນຢ່າງດີ, ຕອບສະໜອງໄດ້ຄວາມຮຽກຮ້ອງຕ້ອງການປົກປັກຮັກສາປະເທດຊາດໃນສະພາບການໃໝ່.
ຄວາມຮຽກຮ້ອງຕ້ອງການທີ່ວາງອອກມາ ຕໍ່ພາລະກິດການກໍ່ສ້າງພື້ນຖານການປ້ອງກັນປະເທດທົ່ວປວງຊົນ ນັ້ນແມ່ນ ຍົກສູງກຳລັງຊ້ອນແຝງ, ກຳລັງແທ້ຈິງຂອງການປ້ອງກັນປະເທດຂຶ້ນຢ່າງບໍ່ຢຸດຢັ້ງ. ເພື່ອປະຕິບັດຄວາມຮຽກຮ້ອງຕ້ອງການນັ້ນໄດ້ດີ, ຕ້ອງຂຸດຄົ້ນຢ່າງສຸດຂີດທຸກໆແຫຼ່ງກຳລັງແຮງ, ທັງກຳລັງພາຍໃນ ແລະ ກຳລັງພາຍນອກ. ພິເສດແມ່ນ ຕ້ອງນຳໃຊ້ຈົນສຸດຂີດບັນດາຜົນສຳເລັດ ຊຶ່ງພາລະກິດການຫັນເປັນອຸດສາຫະກຳ ຫັນເປັນທັນສະໄໝນຳມາໃຫ້ ເພື່ອຮັບໃຊ້ໃຫ້ແກ່ການປ້ອງກັນປະເທດ; ປະສາມສົມທົບຢ່າງແໜ້ນແຟ້ນເສດຖະກິດ ກັບການປ້ອງກັນປະເທດ, ການປ້ອງກັນປະເທດ ກັບເສດຖະກິດ, ຮັບປະກັນໃຫ້ແຕ່ລະບາດກ້າວພັດທະນາເສດຖະກິດ - ສັງຄົມ ເປັນບາດກ້າວໜຶ່ງຂອງການເພີ່ມທະວີກຳລັງຊ້ອນແຝງຂອງການປ້ອງກັນປະເທດ - ປ້ອງກັນຄວາມສະຫງົບ. ພ້ອມກັນນັ້ນ ກໍເອົາໃຈໃສ່ເປັນສຳຄັນເຖິງການກໍ່ສ້າງ, ພັດທະນາພື້ນຖານອຸດສາຫະກຳປ້ອງກັນປະເທດທີ່ເປັນເອກະລາດ, ເປັນເຈົ້າຕົນເອງ, ສ້າງຄວາມເຂັ້ມແຂງໃຫ້ແກ່ຕົນດ້ວຍຕົນເອງ, ແນໃສ່ຕອບສະໜອງໄດ້ເປັນຢ່າງດີຕໍ່ຄວາມຕ້ອງການດ້ານອາວຸດ, ເຄື່ອງປະກອບສຳພາລະ ໃຫ້ແກ່ກຳລັງປະກອບອາວຸດ, ເປັນຕົ້ນແມ່ນໃຫ້ກອງທັບປະຊາຊົນ. ຕ້ອງເພີ່ມທະວີວຽກງານຄຸ້ມຄອງລັດ ກ່ຽວກັບການປ້ອງກັນປະເທດ ຢູ່ຂັ້ນຕ່າງໆທຸກຂັ້ນ, ເອົາໃຈໃສ່ເປັນສຳຄັນເຖິງການຄຸ້ມຄອງການຜັນຂະຫຍາຍປະຕິບັດໜ້າທີ່ການປ້ອງກັນປະເທດ, ວາງແຜນກຳນົດການປ້ອງກັນປະເທດ, ບັນດາກິດຈະການກໍ່ສ້າງດ້ານການປ້ອງກັນປະເທດ ບັນດາໂຄງການທີ່ກ່ຽວພັນເຖິງການປ້ອງກັນປະເທດ,… ປະຕິບັດພາລະບົດບາດທີ່ລັດຖະບານມອບໝາຍໃຫ້, ກະຊວງປ້ອງກັນປະເທດຮັບຜິດຊອບປະສານສົມທົບກັບບັນດາກະຊວງ, ຂະແໜງການ, ອົງຄະນະມະຫາຊົນຢູ່ສູນກາງ ແລະ ທ້ອງຖິ່ນ ໃນວຽກງານຄຸ້ມຄອງລັດກ່ຽວກັບການປ້ອງກັນປະເທດ; ຈັດຕັ້ງເປັນຢ່າງດີການກວດກາ ຕີລາຄາຄວາມສາມາດ ແລະ ວາງແຜນການລະດົມພື້ນຖານເສດຖະກິດແຫ່ງຊາດ ເພື່ອຮັບປະກັນໃຫ້ການປ້ອງກັນປະເທດ. ບົນພື້ນຖານດັ່ງກ່າວນັ້ນ ເປັນເສນາທິການໃຫ້ພັກ ແລະ ລັດ ໃນການວາງແຜນນະໂຍບາຍ ວິທີການມາດຕະການເພີ່ມທະວີກຳລັງແຮງປ້ອງກັນປະເທດ ສອດຄ່ອງກັບສະພາບການພຶດຕິກຳ./.


text:
(vovworld) – ທີ່ກອງປະຊຸມປະຈຳເດືອນ 3/2017 ຂອງລັດຖະບານ ຊຶ່ງຫາກໍ່ດຳເນີນໃນຕົ້ນອາທິດ, ລັດຖະບານ ຫວຽດນາມ ໄດ້ພິຈາລະນາບົດລາຍງານຫົວເລື່ອງສະເພາະກ່ຽວກັບການປະຕິວັດເຕັກໂນໂລຢີຄັ້ງທີ 4 ຫຼື ເອີ້ນວ່າ ການປະຕິວັດ 4.0. ຕາມນັ້ນແລ້ວ ບັນດາອົງການທີ່ກ່ຽວຂ້ອງຂອງ ຫວຽດນາມ ໄດ້ສະເໜີບັນດານະໂຍບາຍ ແລະ ມາດຕະການ ເພື່ອໝູນໃຊ້ກາລະໂອກາດ ຊຶ່ງການປະຕິວັດເຕັກໂນໂລຢີນີ້ ນຳມາໃຫ້. ບົດຂຽນຂອງບັນນາທິການ ທູຮວາ ມີຫົວຂໍ້ວ່າ: “ຫວຽດນາມ ກະກຽມ ຕ້ອນຮັບການປະຕິວັດເຕັກໂນໂລຢີຄັ້ງທີ 4”.
(ພາບປະກອບ / TTXVN)
ໃນປະຫວັດສາດແຫ່ງການພັດທະນາເຕັກໂນໂລຢີ ແລະ ອຸດສາຫະກຳ, ມວນມະນຸດໄດ້ເຫັນປະຈັກຕາການປະຕິວັດອຸດສາຫະກຳ 3 ຄັ້ງ ນັບແຕ່ທ້າຍສະຕະວັດທີ 18 ດ້ວຍການປະດິດສ້າງເຄື່ອງຈັກອາຍນ້ຳໂອໂຕມາຕິກ, ທ້າຍສະຕະວັດທີ 19 ດ້ວຍພະລັງງານໄຟຟ້າ, ທ້າຍສະຕະວັດທີ 20 ດ້ວຍບົດບາດຂອງເອເລັກໂຕນິກ, ເຕັກໂນໂລຢີຂໍ້ມູນຂ່າວສານ ແລະ ການຜະລິດອັດຕະໂນມັດ. ປະຈຸບັນ ໂລກພວມເວົ້າເຖິງການເລີ່ມຕົ້ນຂອງ ການປະຕິວັດເຕັກໂນໂລຢີຄັ້ງທີ 4 ດ້ວຍ ພູມປັນຍາທີ່ເຝີ້ຝັນ, ສັກກະລາດດີຈີຕອນ ແລະ ການພັດທະນາພຸ່ງຂຶ້ນຂອງບັນດາເຕັກໂນໂລຢີລະຫວ່າງຂະແໜງ, ຫລາຍຂະແໜງ, ທົ່ວທັງຂະແໜງ, ເຮັດໃຫ້ການກຳນົດຂອບເຂດຄົ້ນຄວ້າຂະແໜງມູນເຊື້ອມືດມົວຄື: ຟີຊິກສາດ, ເຕັກນິກດີຈີຕອນ ແລະ ຊີວະສາດ. ລະດັບການພັດທະນາຕາມເລກກຳລັງ ແລະ ຂອບຂະໜາດການກະທົບຂອງບັນດາເຕັກໂນໂລຢີໃໝ່ ພວມເຮັດໃຫ້ປ່ຽນແປງທຸກຂົງເຂດຂອງຊີວິດເສດຖະກິດ - ສັງຄົມ, ທຸກລະບົບການຜະລິດ, ຄຸ້ມຄອງ ແລະ ບໍລິຫານຂອງບັນດາປະເທດໃນໂລກ, ໃນນັ້ນ ມີ ຫວຽດນາມ.
ເປັນເຈົ້າການຍາດແຍ່ງກາລະໂອກາດ ແລະ ຜ່ານຜ່າສິ່ງທ້າທາຍ
ເປັນເຈົ້າການຮັບມືຕໍ່ບັນດາຜົນກະທົບຂອງການປະຕິວັດເຕັກໂນໂລຢີຄັ້ງທີ 4, ຫວຽດນາມ ຜັນຂະຫຍາຍການສ້າງໂຄງປະກອບເສດຖະກິດຄືນໃໝ່, ປ່ຽນໃໝ່ຮູບແບບການເຕີບໂຕ, ຍົກສູງຄຸນນະພາບການເຕີບໂຕ, ສະມັດຕະພາບການອອກແຮງງານ ແລະ ກຳລັງແກ່ງແຍ້ງຂອງພື້ນຖານເສດຖະກິດ. ຫວຽດນາມ ກໍ່ແກ້ໄຂໃຫ້ກົມກຽວລະຫວ່າງເປົ້າໝາຍໃນສະເພາະໜ້າ ແລະ ເປົ້າໝາຍຍາວນານ, ລະຫວ່າງການເຕີບໂຕເສດຖະກິດ ແລະ ການຮັກສາສິ່ງແວດລ້ອມ, ປະຕິບັດສັງຄົມຍຸຕິທຳ, ຮັບປະກັນຊີວິດສັງຄົມ ແລະ ສະຫວັດດີການສັງຄົມ, ຮັດແຄບຄວາມຜິດໂຕນລະຫວ່າງຄວາມຮ່ັງມີ ແລະ ຄວາມທຸກຍາກ ແລະ ຍົກສູງຊີວິດດ້ານວັດຖຸ ແລະ ຈິດໃຈໃຫ້ປະຊາຊົນ. ພິເສດ ຫວຽດນາມ ພວມສະຫງວນບຸລິມະສິດໃຫ້ແກ່ການຍົກສູງຄຸນນະພາບແຫຼ່ງຊັບພະຍາກອນມະນຸດ ແລະ ເພີ່ມທະວີກຳລັງບົ່ມຊ້ອນວິທະຍາສາດ - ເຕັກໂນໂລຢີຄືດັ່ງ ໜຶ່ງໃນສາມຂອດບຸກທະລຸຍຸດທະສາດ. ສຳລັບກຸ່ມຄົນທີ່ມີລາຍຮັບຕ່ຳໃນສັງຄົມ, ລັດຖະບານເອົາໃຈໃສ່ປະຕິບັດນະໂຍບາຍ, ມາດຕະການຢ່າງຄົບຊຸດ ເພື່ອສ້າງວຽກເຮັດງານທຳ, ມີລາຍຮັບ ໂດຍຜ່ານການກໍ່ສ້າງອາຊີບ ແລະ ໜູນຊ່ວຍບ້ວງເງິນສິນເຊື່ອ; ເອົາໃຈໃສ່ເປັນພິເສດເຖິງການສອນອາຊີບໃຫ້ແກ່ຊາວໜຸ່ມຊົນນະບົດ, ຊາວກະສິກອນ, ຄົນໃນຄອບຄົວທຸກຍາກ, ໃກ້ຈະທຸກຍາກ, ຄົນພິການ, ຊາວເຜົ່າສ່ວນໜ້ອຍ ແລະ ຜູ້ອອກແຮງງານຍິງ. ພ້ອມກັນນັ້ນ ບັນດາໂຄງການແຫ່ງຊາດກ່ຽວກັບການຄົ້ນຄວ້າວິທະຍາສາດ ແລະ ພັດທະນາເຕັກໂນໂລຢີ ເພື່ອຍົກສູງກຳລັງບົ່ມຊ້ອນ, ລະດັບຄວາມຮູ້ກ່ຽວກັບວິທະຍາສາດ - ເຕັກໂນໂລຢີພາຍໃນປະເທດເພື່ອຮັບໃຊ້ການພັດທະນາ, ລັດຖະບານກໍ່ສະຫງວນແຫຼ່ງກຳລັງການລົງທຶນໃຫ້ແກ່ບັນດາໂຄງການໜູນຊ່ວຍການໝູນໃຊ້ຄວາມກ້າວໜ້າດ້ານວິທະຍາສາດ ແລະ ເຕັກໂນໂລຢີຮັບໃຊ້ຊົນນະບົດ, ເຂດພູດອຍ, ເຂກຫ່າງໄກສອກຫລີກ, ເຂດຊົນເຜົ່າສ່ວນໜ້ອຍ. ນະໂຍບາຍການເຕີບໂຕຂຽວ ກໍ່ໄດ້ຮັບຄວາມເອົາໃຈໃສ່ເປັນພິເສດກ່ວາ ໂດຍຜ່ານບັນດາມາດຕະການຮັດແໜ້ນການຕິດຕາມກວດກາ, ການຄວບຄຸມບັນດາແຫຼ່ງທີ່ກໍ່ມົນລະພິດສິ່ງແວດລ້ອມຈາກການເຄື່ອນໄຫວຜະລິດອຸດສາຫະກຳ.
(ພາບປະກອບ / TTXVN)
ປ່ຽນແປງໃໝ່ວິທະຍາສາດ, ຫນູນຊ່ວຍການເລີ່ມທຸລະກິດ ແລະ ກໍ່ສ້າງແຫຼ່ງຊັບພະຍາກອນມະນຸດ
ພ້ອມກັບບັນດາວິທີແກ້ໄຂດ້ານເສດຖະກິດ ແລະ ສັງຄົມ, ດ້ວຍແງ່ມູມນະໂຍບາຍວິທະຍາສາດ ແລະ ເຕັກໂນໂລຢີ, ຫວຽດນາມໄດ້ກຳນົດບັນດາຂະແໜງ ເຕັກໂນໂລຢີອຸດສາຫະກຳທີ່ຫວຽດນາມໃຫ້ບຸລິມະສິດເພື່ອພັດທະນາໃນໄລຍະກາງ ແລະ ໄລຍະຍາວເພື່ອຮັບເອົາທ່າອ່ຽງເຕັກໂນໂລຢີໃໝ່ໃນໂລກ. ຫວຽດນາມ ກໍປ່ຽນແປງໜ້າທີ່ ວິທະຍາສາດ ແລະ ເຕັກໂນໂລຢີລະດັບຊາດທີ່ສອດຄ່ອງກັບທ່າອ່ຽງພັດທະນາບັນດາການສຶກສາຄົ້ນຄ້ວາລະຫວ່າງຂະແໜງ ແລະ ທັງຂະແໜງຊີວະສາດ, ຟີຊິກສາດ ແລະ ເຕັກນິກດີຈີຕອນ. ຫວຽດນາມຫັນປ່ຽນຈຸດສຸມດ້ານນະໂຍບາຍ ວິທະຍາສາດ ແລະ ເຕັກໂນໂລຢີ, ຈາກບ່ອນລົງທຶນໃຫ້ແກ່ການເຄື່ອນໄຫວຄົ້ນຄ້ວາ-ຜັນຂະຫຍາຍເປັນຕົ້ນຕໍໄປສູ່ການເອົາໃຈໃສ່ລົງທຶນໃຫ້ການຫັນໝາກຜົນເປັນການຄ້າ, ຖືວິສາຫະກິດເປັນໃຈກາງຂອງລະບົບປ່ຽນແປງໃໝ່ຢ່າງມີຫົວຄິດປະດິດສ້າງແຫ່ງຊາດ. ຫວຽດນາມກໍໄດ້ເລັ່ງໃສ່ຍົກສູງກຳລັງຄວາມສາມາດຮັບເອົາເຕັກໂນໂລຢີຂອງວິສາຫະກິດ; ສະຫງວນຄ່າໃຊ້ຈ່າຍໃຫ້ການນຳເຂົ້າສິນຄ້າເທົ່າທີ່ຄວນ ແລະເປັນເຈົ້າການທາງດ້ານເຕັກໂນໂລຢີທີ່ກ້າວໜ້າຂອງໂລກ. ພ້ອມກັນນັ້ນ, ກໍສຸມໃສ່ລົງທຶນໃຫ້ແກ່ການຄົ້ນຄ້ວານຳໃຊ້ເພື່ອຍົກສູງຄວາມສາມາດທາງດ້ານເຕັກໂນໂລຢີຢູ່ພາຍໃນປະເທດ, ລະດັບການອອກແບບ, ຜະລິດ, ນຳໃຊ້ເຕັກໂນໂລຢີໃນບັນດາຂະແໜງການ, ຂົງເຂດຕ່າງໆຮັບບຸລິມະສິດ. ໃນເງື່ອນໄຂແຫຼ່ງກຳລັງຖືກຈຳກັດ, ນະໂຍບາຍໜູນຊ່ວຍການເລີ່ມທຸລະກິດຂອງຫວຽດນາມແມ່ນສຸມໃສ່ໃຫ້ແກ່ບັນດາວິສາຫະກິດເລີ່ມທຸລະກິດປ່ຽນແປງໃໝ່ຢ່າງມີຫົວຄິດປະດິດສ້າງ ມີຄວາມສາມາດເຕີບໂຕສູງ. ລັດຖະບານຍັງສືບຕໍ່ໃຫ້ບຸລິມະສິດແກ່ການຍົກສູງຄຸນນະພາບແຫຼ່ງຊັບພະຍາກອນມະນຸດ, ເອົາໃຈໃສ່ຍົກສູງລະດັບຄວາມຮູ້ໃຫ້ແກ່ພະນັກງານດ້ານເຕັກນິກ, ບໍລິຫານເຕັກໂນໂລຢີ ແລະ ຄຸ້ມຄອງ, ບໍລິຫານວິສາຫະກິດ, ສົ່ງເສີມການຫັນປ່ຽນແຮງງານທີ່ມີລະດັບສູງຈາກບັນດາສະຖາບັນຄົ້ນຄ້ວາ, ມະຫາວິທະຍາໄລໄປສູ່ຂົງເຂດວິສາຫະກິດ, ເພີ່ມທະວີຄຸນນະພາບການບຳລຸງສ້າງຂັ້ນມະຫາວິທະຍາໄລ, ວິທະຍາໄລ, ການສອນວິຊາຊີບ, ຮັບປະກັນການສະໜອງແຮງງານທີ່ມີຄຸນນະພາບສູງໃຫ້ແກ່ບັນດາວິສາຫະກິດ.
ການປ່ຽນແປງໃໝ່ທາງດ້ານຈິນຕະນາການ ແລະ ແບບວິທີຄຸ້ມຄອງລັດແມ່ນອີງໃສ່ພື້ນຖານດ້ານເຕັກໂນໂລຢີ ເຕັກນິກສູງເພື່ອຫຼຸດຜ່ອນລະບຽບການບໍລິຫານທີ່ມີຕໍ່ວິສາຫະກິດ, ຮັບປະກັນການຫັນການເຄື່ອນໄຫວຂອງບັນດາອົງການສຳນັກງານແຫ່ງລັດເປັນກະຈ່າງແຈ້ງ ກໍແມ່ນເລື່ອງທີ່ຫວຽດນາມພວມປະຕິບັດເພື່ອຮັບເອົາຜົນປະໂຫຍດຈາກການປະຕິວັດເຕັກໂນໂລຢີຄັ້ງທີ 4. ປະຈຸບັນ, ຫວຽດນາມໄດ້ ແລະ ພວມກໍ່ສ້າງລັດຖະບານແຫ່ງການສ້າງສັນ, ຜັນຂະຫຍາຍແຜນຮ່າງລັດຖະບານເອເລັກໂຕນິກເພື່ອຫຼຸດຜ່ອນຄ່າໃຊ້ຈ່າຍສັງຄົມ, ສ້າງເງື່ອນໄຂສະດວກໃຫ້ແກ່ປະຊາຊົນ ແລະ ວິສາຫະກິດ ພ້ອມທັງຊຸກຍູ້ການຜັນຂະຫຍາຍການປະຕິວັດເຕັກໂນໂລຢີຄັ້ງໃໝ່./.


text:
ງານພົບປະແລກປ່ຽນມິດຕະພາບຫວຽດນາມ - ແບນຊິກ
(VOVWORLD) -ການພົວພັນມິດຕະພາບ ການຮ່ວມມື ຫວຽດນາມ - ແບນຊິກ ໄດ້ສ້າງຂີດໝາຍຫລາຍຢ່າງ
ຕອນຄ່ຳວັນທີ 20 ກໍລະກົດ ຢູ່ ຮ່າໂນ້ຍ, ສະມາຄົມມິດຕະພາບ ຫວຽດນາມ - ແບນຊິກ ໄດ້ສົມທົບກັບສະຖານທູດ ແບນຊິກ ປະຈຳຫວຽດນາມ ຈັດຕັ້ງງານພົບປະແລກປ່ຽນມິດຕະພາບສະເຫລີມສະຫລອງ 187 ແຫ່ງ ວັນຊາດ ລາຊະອານາຈັກແບນຊິກ (21ກໍລະກົດປີ 1831- 21 ກໍລະກົດປີ 2018) ແລະ 45 ປີແຫ່ງວັນສ້າງຕັ້ງການພົວພັນທາງການທູດ ຫວຽດນາມ - ແບນຊິກ (22 ມີນາປີ 1973 -22 ມີນາປີ 2018). ກ່າວຄຳເຫັນນະທີ່ນີ້, ທ່ານນາງ Anke Van Lancker ອັກຄະລັດຖະທູດ ແບນຊິກ ປະຈຳຫວຽດນາມ ໄດ້ເນັ້ນຫນັກວ່າ ໃນ 45 ປີຜ່ານມາ, ການພົວພັນມິດຕະພາບ ການຮ່ວມມື ຫວຽດນາມ - ແບນຊິກ ໄດ້ສ້າງຂີດໝາຍຫລາຍຢ່າງຜ່ານການຮ່ວມມືຢ່າງມີປະສິດທິຜົນໃນຫລາຍຂົງເຂດ, ເປັນຕົ້ນແມ່ນເສດຖະກິດ ວັດທະນະທຳ ການສຶກສາ ບຳລຸງສ້າງ. ທ່ານນາງ Anke Van Lancker ປາດຖະຫນາວ່າ ໃນໄລຍະຈະມາເຖິງ ສະມາຄົມມິດຕະພາບ ຫວຽດນາມ - ແບນຊິກ ສືບຕໍ່ມີບັນດາການເຄື່ອນໄຫວພົບປະແລກປ່ຽນດ້ານວັດທະນະທຳທີ່ມີຄວາມໝາຍ, ຊຸກຍູ້ການພົວພັນການທູດປະຊາຊົນລະຫວ່າງສອງປະເທດ, ແມ່ນຂົວຕໍ່ໃຫ້ແກ່ນ້ຳໃຈມິດຕະພາບອັນດີງາມລະຫວ່າງສອງປະເທດ.


text:
ໃນຕອນບ່າຍວັນທີ 9 ຕຸລາ 2018, ທີ່ກະຊວງການຕ່າງປະ ເທດ ທ່ານ ແສງເພັດ ຮຸ່ງບຸນ ຍວງ ຮອງລັດຖະມົນຕີ ກະຊວງ ການຕ່າງປະເທດ ໄດ້ຕ້ອນຮັບ ການເຂົ້າຢ້ຽມຂໍ່ານັບ ແລະ ຍື່ນ ຈົດໝາຍແຕ່ງຕັ້ງຂອງທ່ານ Jan Maria R.Delbaere, ຜູ້ຕາງ ໜ້າຂອງອົງການອາຫານໂລກ (WFP) ປະຈຳ ສປປ ລາວ. ໃນໂອກາດນີ້, ທ່ານ ແສງເພັດ ຮຸ່ງບຸນຍວງ ໄດ້ສະແດງຄວາມ ຍິນດີຕ້ອນຮັບອັນອົບອຸ່ນມາຍັງ ຜູ້ຕາງໜ້າຂອງອົງການ WFP ຄົນໃໝ່ ປະຈຳ ສປປ ລາວ ພ້ອມ ທັງສະແດງຄວາມຂອບໃຈ ແລະ ຕີລາຄາສູງຕໍ່ການຮ່ວມມືທີ່ດີ ແລະ ຊ່ວຍເຫຼືອຂອງອົງການ WFP ທີ່ມີຕໍ່ ສປປ
ລາວ ໃນໄລ ຍະທີ່ຜ່ານມາ. ທ່ານ ແສງເພັດ ຮຸ່ງບຸນຍວງ ຍັງໄດ້ສະແດງ ຄວາມຫວັງວ່າ, ພາຍໃຕ້ການ ນຳພາຂອງຜູ້ຕາງໜ້າຄົນໃໝ່, ອົງການ WFP ຈະເພີ່ມທະວີ ການຮ່ວມມື ແລະ ໃຫ້ການສະ ໜັບສະໜູນແກ່ ສປປ ລາວ ໃນ ການຈັດຕັ້ງປະຕິບັດແຜນພັດທະ ນາເສດຖະກິດ-ສັງຄົມ ແຫ່ງຊາດລວມທັງເປົ້າໝາຍການພັດທະ ນາແບບຍືນຍົງທີ່ກ່ຽວຂ້ອງກັບ ຂອບວຽກງານຂອງອົງການ WFP ໃຫ້ບັນລຸໄດ້ຕາມຄາດ ໝາຍ. ນອກຈາກນີ້, ກໍຍັງສະແດງຄວາມຂອບໃຈຕໍ່ອົງການ ດັ່ງກ່າວ, ທີ່ໃຫ້ການຊ່ວຍເຫຼືອ ສຸກເສີນແກ່ປະຊາຊົນຜູ້ປະສົບ ໄພພິບັດທີ່ແຂວງອັດຕະປື ແລະ ບັນດາແຂວງອື່ນໆຂອງລາວ ທີ່ໄດ້ຮັບຜົນກະທົບຈາກໄພທຳ ມະຊາດອັນໜັກໜ່ວງໃນປີ 2018 ນີ້, ພ້ອມທັງອວຍພອນ ໃຫ້ທ່ານຜູ້ຕາງໜ້າອົງການອາ ຫານໂລກຄົນໃໝ່ປະສົບຜົນສຳ ເລັດໃນການປະຕິບັດໜ້າທີ່ຂອງ ທ່ານ. ໃນໂອກາດດຽວກັນນີ້, ທ່ານ Jan Maria R.Delbaere ກໍໄດ້ ສະແດງຄວາມຂອບໃຈຕໍ່ການ ຕ້ອນຮັບອັນອົບອຸ່ນຂອງຮອງ ລັດຖະມົນຕີກະຊວງການຕ່າງ ປະເທດ ແລະ ສະແດງຄວາມ ຂອບໃຈມາຍັງລັດຖະບານ ແຫ່ງ ສປປ ລາວ ທີ່ໄດ້ອະນຸມັດໃຫ້ ທ່ານມາປະຕິບັດໜ້າທີ່ຢູ່ ສປປ ລາວ. ທ່ານຍັງໄດ້ໃຫ້ຄຳໝັ້ນສັນ ຍາວ່າ ອົງການ WFP ຈະສືບຕໍ່ ໃຫ້ການຊ່ວຍເຫຼືອແກ່ ສປປ ລາວແລະ ເພີ່ມທະວີການຮ່ວມມືກັບ ລັດຖະບານ ສປປ ລາວ ໃນການ ຈັດຕັ້ງປະຕິບັດແຜນການຮ່ວມ ມືສອງຝ່າຍໃຫ້ ໄດ້ຮັບໝາກຜົນທີ່ ດີໃນຕໍ່ໜ້າ. ປັດຈຸບັນອົງການ WFP ໄດ້ໃຫ້ການຊ່ວຍເຫຼືອ ສປປ ລາວ ໃນຫຼາຍໂຄງການເຊັ່ນ: ການປະ ກອບສ່ວນເຂົ້າໃນການຈັດຕັ້ງ ປະຕິບັດວຽກງານການພັດ ທະນາເສດຖະກິດ-ສັງຄົມ ແຫ່ງ ຊາດ ກໍຄືການກະກຽມຮັບມືກັບໄພພິບັດ; ວຽກງານສຸຂະພາບ ແລະໂພຊະນາການຂອງແມ່ ແລະ ເດັກ; ໂຄງການລິເລີ່ມ ກ່ຽວກັບການດຳລົງຊີວິດທີ່ມີແບບ ແຜນດ້ານໂພຊະນາການ; ໂຄງ ການຄໍໍ້າປະກັນສະບຽງອາຫານ, ການຕະຫຼາດ ແລະ ໂຄງການອາ ຫານເສີມໃຫ້ແກ່ໂຮງຮຽນປະ ຖົມ.


text:
ມື້ເຮັດວຽກທີ່ 5 ກອງປະຊຸມຄັ້ງທີ 6 ຄະນະບໍລິຫານງານສູນກາງພັກຊຸດທີ 12
ວັນທີ 09 ຕຸລາ, ເຊິ່ງແມ່ນມື້ເຮັດວຽກທີ 5 ຂອງກອງປະຊຸມຄັ້ງທີ 6 ຄະນະບໍລິຫານງານສູງກາງພັກກອມມູນິດຫວຽດນາມ ຊຸດທີ 12. ຄະນະບໍລິຫານງານສູນກາງພັກ ໄດ້ເຮັດວຽກຢູ່ຫໍປະຊຸມໝົດມື້.
ກອງປະຊຸມຄັ້ງທີ 6 ຄະນະບໍລິຫານງານສູນກາງພັກຊຸດທີ 12
ຕອນເຊົ້າ, ທ່ານນາຍົກລັດຖະມົນຕີ ຫງວຽນຊວນຟຸກ, ໄດ້ຕາງໜ້າກົມການເມືອງເປັນປະທານກອງປະຊຸມ. ຄະນະບໍລິຫານງານສູນກາງພັກ ປຶກສາຫາລືກ່ຽວກັບແຜນຮ່າງປ່ຽນໃໝ່ກົນໄກຄຸ້ມຄອງ, ກົນໄກການເງິນ ແລະ ຈັດຕັ້ງລະບົບບັນດາຫົວໜ່ວຍພາລະກິດແຫ່ງລັດຄືນໃໝ່. ຕອນບ່າຍ, ທ່ານ ເຈີ່ນກ໋ວກເວື້ອງ, ເລຂາສູນກາງພັກ, ປະທານຄະນະກຳມະການກວດກາສູນກາງ, ສະມາຊິກຜູ້ປະຈຳການຄະນະເລຂາສູນກາງ, ຕາງໜ້າກົມການເມືອງ ເປັນປະທານກອງປະຊຸມ. ນະທີ່ນີ້, ທ່ານ ຟ້າມມິງຈິ໋ງ ໄດ້ອ່ານບົດຍື່ນສະເໜີຂອງກົມການເມືອງກ່ຽວກັບແຜນຮ່າງວ່າດ້ວຍບາງບັນຫາກ່ຽວກັບການສືບຕໍ່ປ່ຽນແປງໃໝ່, ຊັບຊ້ອນກົງຈັກຂອງລະບົບການເມືອງໃຫ້ກະທັດລັດ, ເຄື່ອນໄຫວຢ່າງມີປະສິດທິພາບ, ປະສິດທິຜົນ. ຫຼັງຈາກນັ້ນ, ຄະນະບໍລິຫານງານສູນກາງພັກ ໄດ້ເຮັດວຽກຢູ່ໜ່ວຍ, ປຶກສາຫາລືເນື້ອໃນດັ່ງກ່າວ.
(ແຫຼ່ງຄັດຈາກ VOV)


text:
ເນື່ອງຈາກການເປີດຕົວໃນອະນາຄົດ bitcoin ແລະອະນຸພັນກ່ຽວກັບການແລກປ່ຽນຫຼັກຊັບປະເພນີ; ການສ້າງຕັ້ງຂອງຫຼາຍກວ່າ 100 ກອງທຶນປ້ອງກັນຄວາມສ່ຽງທີ່ການຄ້າ cryptocurrency; ແລະມູນຄ່າຕະຫຼາດ cryptocurrency ເຖິງຫຼາຍກ່ວາ $500 ຕື້ໃນ 2017, ຜູ້ຊ່ຽວຊານດ້ານຄວາມຍຸຕິທໍາເຊື່ອວ່າ cryptomarket ໃນປະຈຸບັນໄດ້ກາຍເປັນການຂະຫຍາຍຕົວໄວທີ່ສຸດແລະອຸດສາຫະກໍາດີທີ່ສຸດຂອງການຜະລິດຂອງພວກເຮົາ. ພວກເຮົາໄດ້ເກັບກໍາທັດສະນະແລະການຄາດຄະເນຂອງຜູ້ຊ່ຽວຊານແລະເຄື່ອງຫຼິ້ອຸດສາຫະກໍາທີ່ສໍາຄັນກ່ຽວກັບການພັດທະນາຕະຫຼາດ cryptocurrency ໃນ 2018.
ຄວາມຄິດເຫັນຊ່ຽວຊານ
ຊີອີໂອຂອງ Node40, ເປັນບໍລິສັດການຄຸ້ມຄອງ blockchain ແລະປະຕິບັດຕາມອາກອນ cryptocurrency, Perry Woodin ເຊື່ອວ່າ 2018 ຈະເປັນປີຂອງຈິດສໍານຶກສາທາລະນະມະຫາຊົນສໍາລັບການ cryptocurrency ໄດ້.
ມັນເປັນໄປໄດ້ປີໃນເວລາທີ່ທຸກຫມູ່ເພື່ອນແລະຍາດພີ່ນ້ອງຈະຕ້ອງການທີ່ຈະຮູ້ຈັກວິທີຫຼາຍທ່ານມີແລະວິທີການຊື້ມັນ, Woodin ເວົ້າວ່າ.
ສົງໃສບໍ່ມີຈະມີການເພີ່ມຂຶ້ນໃນຈໍານວນຂອງປະຊາຊົນການນໍາໃຊ້ cryptocurrency ໄດ້. Jonathan Sela, ການພັດທະນາທຸລະກິດ SVP ຂອງ PROPS ໂດຍ YouNow, ທີ່ໃຊ້ blockchain ເພື່ອສ້າງລະບົບນິເວດສື່ມວນຊົນ, ຄາດຄະເນວ່າໃນຕອນທ້າຍຂອງ 2018, ພວກເຮົາຈະເຫັນໃນໄລຍະ 50 ລ້ານຄົນໃນທົ່ວໂລກຖືຢ່າງຫນ້ອຍຫນຶ່ງ cryptocurrency. ໃນຂະນະທີ່ຄົ້ນຄ້ວາໃຫມ່ໂດຍລອນດອນບລັອກ Exchange (LBX) ໄດ້ສະຫຼຸບໄດ້ວ່າໃນຕອນທ້າຍຂອງ 2018 ຫນຶ່ງໃນສາມ Millennials ຈະລົງທຶນເຂົ້າໃນຕະຫຼາດ crypto.
ການຕັດສິນໃຈຂອງຕະຫລາດຫລັກຊັບດັ້ງເດີມ CBOE ແລະ CME to list bitcoin ອະນາຄົດແລະທາງເລືອກໃນການເຮັດສັນຍາເຮັດໄດ້ cryptocurrency ທໍາອິດຂອງໂລກແລະ, ອາດທັນທີ, cryptocurrency ອື່ນໆ, ເປັນລະດັບຊັບສິນໃຫມ່ຄ້າຍຄືກັນກັບວັດຖຸມີຄ່າ, ຊັບພະຍາກອນພະລັງງານ, ພັນທະບັດລັດຖະບານ, ແລະສິນຄ້າອື່ນໆຈໍານວນຫຼາຍແລະຫຼັກຊັບ. ດັ່ງນັ້ນຈຶ່ງ, ປີຕໍ່ໄປຕໍາແຫນ່ງຂອງ cryptocurrency ຈະທໍາໃນລະບົບການເງິນແລະທາງດ້ານກົດຫມາຍທີ່ມີຢູ່ແລ້ວ. Simon Yu, ຊີອີໂອຂອງ StormX, ຮຸ້ນຖະແຫຼງການນີ້. ພຣະອົງໄດ້ແມ່ນແນ່ໃຈວ່າ 2018 ຈະເປັນຫນຶ່ງໃນປີທີ່ດີທີ່ສຸດສໍາລັບ cryptocurrency ແລະຊຸກຍູ້ຕະຫຼາດໄປໃນລະດັບໃຫມ່.
ຈົນກ່ວາໃນປັດຈຸບັນມັນໄດ້ລົງທຶນລາຍຍ່ອຍຕົ້ນຕໍຊຸກຍູ້ໃຫ້ລາຄາຂອງ bitcoin ແລະ cryptocurrency ອື່ນໆ. ມີຕະຫຼາດໃນອະນາຄົດແລະທາງເລືອກໃນການທີ່ຈະຫຼຸດຜ່ອນ profile ຄວາມສ່ຽງໄດ້, ນັກລົງທຶນສະຖາບັນຫຼາຍທີ່ສຸດຈະສາມາດເພື່ອເລີ່ມຕົ້ນການໂດດໃນ. ແຕ່ກັບເຄື່ອງມືທາງດ້ານການເງິນ, ພວກເຮົາສາມາດເບິ່ງພັນໂດລາໃນການໄຫຼເງິນຂອງສະຖາບັນໃນໄລຍະບໍ່ເທົ່າໃດປີຕໍ່ໄປ.
Shidan Gouran, ປະທານປະເທດຂອງ Global Blockchain Technologies, ມີຂໍ້ສົງໄສວ່າ cryptocurrency ຈະເຫັນຜົນສໍາເລັດແມ້ກະທັ້ງຫຼາຍກ່ຽວກັບຂອບເຂດໃນບໍ່ມີ 2018.
“ໃນຂະນະທີ່ອັດຕາສ່ວນທີ່ສໍາຄັນຂອງປະຊາກອນຜູ້ບໍລິໂພກໄດ້ຖືກບໍ່ວ່າຈະນໍາໃຊ້ຫຼື, ຢ່າງຫນ້ອຍ, ສະດວກສະບາຍກັບ cryptocurrency, ດຽວກັນບໍ່ສາມາດຍັງໄດ້ຮັບການກ່າວຂອງລັດຖະບານແລະສະຖາບັນ. ນີ້ແມ່ນເພື່ອໄດ້ຮັບການຄາດ, ອົງການຈັດຕັ້ງ, ທັງພາກລັດແລະເອກະຊົນ, ແນວໂນ້ມທີ່ຈະມີ curves ຮຽນທີ່ຕໍ່ໄປອີກແລ້ວໃນການນໍາເຕັກໂນໂລຊີໃຫມ່. ພວກເຮົາຮູ້ສຶກວ່າການຮຽນຮູ້ນີ້ຈະເປັນຈຸດປະສານງານຂອງ cryptocurrency ແລະ blockchain ການພັດທະນາໃນ 2018, ເອົາຊະນະຈໍານວນຫຼາຍຂອງອຸປະສັກທີ່ໄດ້ປ້ອງກັນການມີສ່ວນຮ່ວມສາທາລະນະແລະສະຖາບັນຫວ່າງປັດຈຸບັນ. ນີ້ຈະເອົາມາໃຫ້ທຸກຄົນໃສ່ຫນ້າດຽວກັນ, ຊ່ວຍເສີມສັກຍະພາບຂອງເຕັກໂນໂລຊີເຫຼົ່ານີ້ມີການເຂົ້າຮ່ວມຂອງນິຕິບຸກຄົນມີອິດທິພົນການ, ປົດລັອກການທໍາງານທີ່ເປັນໄປບໍ່ໄດ້ຖ້າບໍ່ດັ່ງນັ້ນ. ລະຫວ່າງການລົງທຶນສະຖາບັນຍັງຄົງຢູ່ໃນ cryptocurrency, ສະຫນອງດັ່ງກ່າວໃນອະນາຄົດ bitcoin ທີ່ໄດ້, ແລະລັດຖະບານເລີ່ມຕົ້ນການເຮັດວຽກກ່ຽວກັບໂຄງການ blockchain ຂອງເຂົາເຈົ້າເອງ, ມີແລ້ວອາການຂອງເຕັກໂນໂລຊີເຫຼົ່ານີ້ຫມາຍເຖິງການຈັບສຸດໃນລະດັບສາທາລະນະແລະສະຖາບັນ. ພວກເຮົາ, ເພາະສະນັ້ນຈຶ່ງ, ຄາດຄະເນວ່າ 2018 ຈະເຫັນການຂະຫຍາຍຕົວແບບຍືນຍົງແລະການຮັບຮອງເອົາ, ການກໍ່ສ້າງກ່ຽວກັບຄວາມຄືບຫນ້າທີ່ມີຢູ່ແລ້ວກັບວັນໂດຍການຕ້ອນຮັບພາກສ່ວນກ່ຽວຂ້ອງໃຫມ່”.
ອີງຕາມການເປີດ Biddable Mark Lurie ໄດ້, ນັກລົງທຶນຈໍານວນຫຼາຍຈະສຸມໃສ່ການ cryptocurrency ທາງເລືອກ, ລວມທັງ litecoin, dash, ແລະ iota, ແທນທີ່ຈະກ່ວາ bitcoin ຫຼືເອແຕ. Lurie ເຊື່ອວ່າໃນການລົງທຶນ, ໃນ 2018, ມີຈະເປັນການຊຸກຍູ້ທີ່ເຂັ້ມແຂງໄປສູ່ cryptoassets ຄວາມຫລາກຫລາຍແລະການບໍລິຫານການລົງທຶນ crypto ຈະໄດ້ຮັບການດໍາເນີນການວິທີການທີ່ນັກລົງທຶນເບິ່ງຊັບສິນປະເພນີແລະການລົງທຶນ.
Mike beam, ຊີອີໂອຂອງບໍລິສັດ Crypto, ຍົກໃຫ້ເຫັນວ່າການເຫນັງຕີງຫນ້ອຍໃນ Bitcoin ຈະມີອິດທິພົນກ່ຽວກັບ cryptocurrency ທາງເລືອກແລະພວກເຮົາຍັງຈະເຫັນການເພີ່ມຂຶ້ນຂອງ tokens ຫລັກຊັບ. ລາວຄາດຫລວງຕະຫຼາດຂອງ $5 ພັນຕື້ໃນຕອນທ້າຍຂອງປີດັ່ງກ່າວ.
Dmitriy Zhulin, ຜູ້ຮ່ວມກໍ່ຕັ້ງຂອງລະບົບນິເວດ INS, ຄາດວ່າເປັນເຕັກໂນໂລຊີຍັງຈະສືບຕໍ່ blockchain ເປັນໄປຕາມຮູບ, bitcoin ຈະເຕີບໂຕສູງເຖິງປະມານ $30-40,000 ໃນ 2018 ໂດຍອີງໃສ່ຄວາມສະດວກແລະການຍອມຮັບຕໍ່ຫນ້າຂອງຕົນເປັນວິທີການຊໍາລະເງິນແລະນະຄອນຫຼວງການປົກປັກຮັກ. ຍິ່ງໄປກວ່ານັ້ນ, Trevor Koverko, ປະທານປະເທດຂອງບໍລິສັດ Polymath ການາດາ, ເຊື່ອວ່າ Bitcoin ຈະ emerge ເປັນເຄືອຂ່າຍການຊໍາລະເງິນ.
“ໃນປັດຈຸບັນ Bitcoin ຈະຖືກນໍາໃຊ້ເປັນສິນຊັບແລະຄາດຄະເນຮ້ານຂອງມູນຄ່າ. ແຕ່ເປັນການຂະຫຍາຍວິທີແກ້ໄຂເຊັ່ນ: ເຄືອຂ່າຍຟ້າຜ່າໄດ້ຮັບການ ( ເຄືອຂ່າຍ Bitcoin ທີ່, ທີ່ອະນຸຍາດໃຫ້ຜູ້ໃຊ້ສາມາດເຮັດໃຫ້ຈໍານວນບໍ່ຈໍາກັດຂອງ micropayments - ໃນທາງທີ່ດີ), ຜົນປະໂຫຍດ bitcoin ຂອງເພີ່ມຂຶ້ນຢ່າງຫລາຍຄຽງຄູ່ກັບລາຄາຂອງຕົນ. ຄໍາຖາມທີ່ແທ້ຈິງແມ່ນວ່າມັນຈະເປັນ bitcoin 'ລະບົບຕ່ອງໂສ້ຕົ້ນຕໍ’ ທີ່ມີຄວາມກ້າຫານທີ່ຈະນໍາມາໃຊ້ຍົກລະດັບການເຫຼົ່ານີ້ຫຼືມັນຈະເປັນລະບົບຕ່ອງໂສ້ຄື Bitcoin ເງິນສົດອີກ?”
ການພັດທະນາຕະຫຼາດ cryptocurrency
7 ການຝຶກອົບຮົມການພັດທະນາທີ່ດີທີ່ສຸດ Blockchain, ຫລັກສູດແລະການຮັບຮອງ


text:
ທ່ານນາຍົກລັດຖະມົນຕີ ຫງວຽນຊວນຟຸກ ຢ້ຽມຢາມ ແລະ ເຮັດວຽກກັບກອງບັນຊາການທະຫານເຂດ 5
ຕອນເຊົ້າວັນທີ 11 ກຸມພາ, ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ໄດ້ລົງຢ້ຽມຢາມ ແລະ ເຮັດວຽກກັບກອງບັນຊາການທະຫານເຂດ 5.
ທ່ານນາຍົກລັດຖະມົນຕີ ຫງວຽນຊວນຟຸກ
ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ຍ້ອງຍໍຊົມເຊີຍ ແລະ ຕີລາຄາສູງບັນດາຜົນງານທີ່ຍິ່ງໃຫຍ່ໃນທຸກດ້ານຂອງກຳລັງປະກອບອາວຸດທະຫານເຂດ 5 ໃນປີ 2017. ທ່ານນາຍົກລັດຖະມົນຕີ ຫງວຽນຊວນຟຸກ ຮຽກຮ້ອງໃຫ້ເບິ່ງແຍງດູແລດ້ານຊີວິດການເປັນຢູ່ໃຫ້ພະນັກງານ, ນັກຮົບຢູ່ເຂດຫ່າງໄກສອກຫລີກໃນໂອກາດບຸນປີໃໝ່ປະຈຳຊາດ. ທ່ານນາຍົກລັດຖະມົນຕີກ່າວວ່າ:
“ຂ້າພະເຈົ້າມີຄວາມເບີກບານມ່ວນຊື່ນທີ່ສຸດ ຍ້ອນບັນດາສະຫາຍມີການເບິ່ງແຍງດູແລບຸນເຕັດໃຫ້ທະຫານ, ເປັນຕົ້ນແມ່ນພະນັກງານ, ນັກຮົບຢູ່ເຂດຫ່າງໄກສອກຫລີກ, ເຂດທຸກຍາກ, ເຂດຖືກໄພພິບັດທຳມະຊາດ ເຊິ່ງມີທະຫານເວນຍາມ. ບັນດາສະຫາຍຄວນເອົາໃຈໃສ່ເບິ່ງແຍງດູແລຊີວິດການເປັນຢູ່ທາງດ້ານວັດຖຸ ແລະ ຈິດໃຈໃຫ້ບັນດາກຳລັງກອງທັບໃນບໍລິເວນ. ມື້ນີ້ແມ່ນວັນທີ 26 ເດືອນ 12 ໄລ່ຕາມຈັນທະປະຕິທິນ, ຂ້າພະເຈົ້າຂໍອວຍພອນບຸນເຕັດກອງບັນຊາການ, ການເມືອງ, ບັນດາກົມກອງຂຶ້ນກັບ. ບັນດາສະຫາຍທະຫານເຂດ 5 ຕ້ອນຮັບປີໃໝ່ດ້ວຍຄວາມສູ້ຊົນ, ຝຶກຝົນຫຼໍ່ຫຼອມ ສຳເລັດໜ້າທີ່ການງານຊຶ່ງພັກ, ກອງທັບມອບໝາຍໃຫ້ເປັນຢ່າງດີ.
”
(ແຫຼ່ງຄັດຈາກ VOV)


text:
ວົງການນັກຊ່ຽວຊານລັດເຊຍ,ອີຣານ,ຕວກກີຈັດກອງປະຊຸມປຶກສາຫາລືກ່ຽວກັບຊີຣີ
(VOVWORLD) -ວັນທີ 08 ສິງຫາ, ຜູ້ຕາງໜ້າ 3 ປະເທດອີຣານ, ລັດເຊຍ ແລະ ຕວກກີ ເລີ່ມຈັດກອງປະຊຸມຂັ້ນນັກຊ່ຽວຊານຢູ່ນະຄອນຫຼວງເຕເຮຣານ ຂອງ ອີຣັກ ເພື່ອແນໃສ່ຍົກອອກໂຄງການດຳເນີນງານຂອງການເຈລະຈາສັນຕິພາບກ່ຽວກັບຊີຣີ
ເຊິ່ງໃກ້ຈະດຳເນີນຢູ່ນະຄອນຫຼວງ Astana ປະເທດ ກາຊັກສະຖານ. ທີ່ກອງປະຊຸມ, ບັນດາຜູ້ແທນໄດ້ແລກປ່ຽນທັດສະນະກ່ຽວກັບຂໍ້ຕົກລົງຢຸດຍິງທີ່ພວມດຳເນີນໄປ ແລະ ເລື່ອງສ້າງຕັ້ງບັນດາເຂດຮອງຮັບເພື່ອຫຼຸດຜ່ອນຄວາມເຄັ່ງຕຶງຢູ່ຊີຣີ.
ເຂົ້າຮ່ວມການເຈລະຈາສັນຕິພາບກ່ຽວກັບຊີຣີ ຄາດວ່າ ຈະດຳເນີນຢູ່ Astana ຈະມາເຖິງ ມີຜູ້ຕາງໜ້າຂອງອີຣານ, ລັດເຊຍ, ຕວກກີ, ລັດຖະບານຊີຣີ, ບັນດາກຳລັງຝ່າຍຄ້ານຊີຣີ, ກໍຄືບັນດານັກສັງເກດການຂອງສະຫະປະຊາຊາດ. ໃນການເຈລະຈາສັນຕິພາບຜ່ານມາ ຢູ່ Astana, ລັດເຊຍ, ຕວກກີ ແລະ ອີຣານ ໄດ້ເຫັນດີສ້າງຕັ້ງກຸ່ມປະຕິບັດງານລວມເພື່ອແນໃສ່ສ້າງຕັ້ງບັນດາເຂດຫຼຸດຜ່ອນຄວາມເຄັ່ງຕຶງຢູ່ຊີຣີ.


text:
ທ່ານຮອງນາຍົກລັດຖະມົນຕີຟ້າມບີງມີງພົບປະກັບລັດຖະມົນຕີການຕ່າງປະເທດນອກແວແລະໄອແລນ
(VOVWORLD) -ໃນຂອບເຂດກອງປະຊຸມລັດຖະມົນຕີການຕ່າງປະເທດຄັ້ງທີ 13 ຂອງເວທີປາໄສການຮ່ວມມື ອາຊີ - ເອີລົບ (ASEM) ຢູ່ Nay Pyi Taw ປະເທດ ມຽນມາ, ວັນທີ 21 ພະຈິກ, ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຫວຽດນາມ ຟ້າມບີງມີງ ໄດ້ພົບປະກັບລັດຖະມົນຕີການຕ່າງປະເທດ ນອກແວ ແລະ ຕ້ອນຮັບລັດຖະມົນຕີການຕ່າງປະເທດ ແລະ ການຄ້າ ໄອແລນ.
ເມື່ອພົບປະກັບລັດຖະມົນຕີການຕ່າງປະເທດ ນອກແວ Ine Eriksen Soreide, ທ່ານຮອງນາຍົກລັດຖະມົນຕີ ຟ້າມບີງມີງ ສະເຫນີ: ນອກແວ ສືບຕໍ່ຫນູນຊ່ວຍຫວຽດນາມ ຫັນເປົ້າໝາຍພັດທະນາສະຫັດສະວັດໃຫ້ປະກົດຜົນເປັນຈິງ ພິເສດແມ່ນດ້ານສາທາລະນະສຸກ, ການສຶກສາ, ນ້ຳສະອາດ ແລະ ອະນາໄມສິ່ງແວດລ້ອມ. ສ່ວນທ່ານລັດຖະມົນຕີ ການຕ່າງປະເທດ ນອກແວ Ine Eriksen Soreide ຖືເປັນສຳຄັນການພົວພັນຮ່ວມມືກັບຫວຽດນາມ ແລະ ຢືນຢັນ: ຈະສືບຕໍ່ເພີ່ມທະວີການຮ່ວມມືໃນບັນດາຂົງເຂດການເດີນທະເລ, ຕໍ່ກຳປັ່ນ, ພະລັງງານຜະລິດຄືນໃຫມ່, ນ້ຳມັນອາຍແກສ, ລ້ຽງປູກສິນໃນນ້ຳ.
ທີ່ການຕ້ອນຮັບລັດຖະມົນຕີການຕ່າງປະເທດ ແລະ ການຄ້າ ໄອແລນ Ciaran Cannon, ທ່ານຮອງນາຍົກລັດຖະມົນຕີ ຟ້າມບີງມີງ ສະເຫນີ ກະຊວງການຕ່າງປະເທດສອງປະເທດ ສົມທົບກັນຢ່າງແຫນ້ນແຟ້ນເພື່ອຜັນຂະຫຍາຍຍຸດທະສາດການຮ່ວມມືໄລຍະ 2017-2020.


text: (vovworld) – ວັນທີ 31/3, ທ່ານ Donald Tusk, ປະທານສະພາ ເອີລົບ (ອີຢູ) ປະກາດແຜນການເບື້ອງຕົ້ນກ່ຽວກັບວິວັດການເຈລະຈາ Brexit - ອັງກິດ ຖອນອອກຈາກ ອີຢູ, ໃນນັ້ນຢັ້ງຢືນ 27 ປະເທດສະມາຊິກ ກຽມພ້ອມໃຫ້ຂໍ້ຕົກລົງຂ້າມຜ່ານ ພາຍຫຼັງ ອັງກິດ ຖອນອອກຈາກອີຢູ ອາດຈະແມ່ນໃນເດືອນ 3/2019. ທ່ານ Donald Tusk ກໍ່ປະຕິເສດຂໍ້ສະເໜີຂອງທ່ານນາງນາຍົກລັດຖະມົນຕີ ອັງກິດ Theresa May ກ່ຽວກັບດຳເນີນບັນດາການເຈລະຈາຮ່ວມກ່ຽວຂ້ອງເຖິງ Brexit ແລະ ຊຸກຍູ້ການພົວພັນໃນອະນາຄົດລະຫວ່າງ ອັງກິດ ແລະ ອີຢູ. ແຜນການເບື້ຶ້ອງຕົ້ນຂອງປະທານສະພາເອີລົບ ທີ່ສົ່ງເຖິງ 27 ປະເທດສະມາຊິກ ໄດ້ຊີ້ແຈ້ງວິວັດການເຈລະຈາກ່ຽວກັບ Brexit ລະຫວ່າງ ອັງກິດ ແລະ ອີຢູ ຕ້ອງບັນລຸໄດ້ “ຄວາມກ້າວໜ້າລະອຽດ” ກ່ອນທີ່ 2 ຝ່າຍດຳເນີນການເຈລະຈາສ້າງຕັ້ງການພົວພັນຄູ່ຮ່ວມມືໃໝ່ໃນອະນາຄົດ. ແຕ່ເຖິງຢ່າງໃດກໍ່ຕາມ, ກ່ອນທີ່ 2 ຝ່າຍອາດຈະບັນລຸໄດ້ຂໍ້ຕົກລົງເສລີ, ອັງກິດ ຕ້ອງປະຕິບັດຕາມທຸກໆຂໍ້ກຳນົດຂອງ ອີຢູ. ໃນກໍລະນີ ອັງກິດ ຍັງຄົງຮັກສາສະພາບການແມ່ນພາກສ່ວນໜຶ່ງຂອງກຸ່ມຕະຫຼາດລວມ ເອີລົບ ໃນໄລຍະຫຼັງ Brexit, ລອນດອນຕ້ອງປະຕິບັດບັນດາຂໍ້ກຳນົດກ່ຽວກັບຄວາມເສລີໃນການໄປ ມາພາຍໃນກຸ່ມ. ທ່ານ Tusk ກໍ່ເຕື້ອງເຖິງບັນຫາບຸລິມະສິດໃນວິວັດການເຈລະຈາລະຫວ່າງ ອັງກິດ ແລະ ອີຢູ ແມ່ນສ້າງກົນໄກຖືກຕ້ອງຕາມກົດໝາຍໃຫ້ບັນດາກຳມະກອນ ອີຢູ ພວມດຳລົງຊີວິດ ແລະ ເຮັດວຽກຢູ່ ອັງກິດ ແລະ ບັນດາປະເທດ ເອີລົບຢ່າງຈະແຈ້ງ; ພ້ອມກັນນັ້ນ, ກໍ່ກ່າວເຕືອນວ່າ ອັງກິດ ຕ້ອງປະຕິບັດທຸກໆຄຳໝັ້ນສັນຍາ ແລະ ພາລະໜ້າທີ່ການເງິນ ຕິດພັນກັບຖານະບົດບາດສະມາຊິກຂອງ ອີຢູ ກ່ອນທີ່ປະຕິບັດສຳເລັດການ “ອຳລາ” ກັບກຸ່ມຕະຫຼາດລວມນີ້.


text:
ຈີນ-ອາຊຽນ ປະກາດຍົກລະດັບການຮ່ວມມມື ຫລັງເປັນຄູ່ເຈລະຈາກັນຄົບ 25 ປີ
ຈາກາຕາ 11 ເມສາ: ສຳນັກຂ່າວຊິນຮົວຂອງທາງການຈີນລາຍງານວ່າ: ຈີນ ແລະ ບັນດາປະເທດສະມາຊິກອາຊຽນ ປະກາດເດີນໜ້າພັດທະນາການເປັນຫຸ້ນສ່ວນທາງດ້ານຍຸດທະສາດ ເນື່ອງໃນໂອກາດຄົບຮອບ 25 ປີ ໃນຖານະກຸ່ມປະເທດຄູ່ເຈລະຈາ.
ລາຍງານລະບຸວ່າ: ພັນທະສັນຍາດັ່ງກ່າວມີຂຶ້ນໃນກອງປະຊຸມຄະນະກຳມະການຮ່ວມວ່າດ້ວຍການຮ່ວມມື ຈີນ-ອາຊຽນ ຄັ້ງທີ 18 ເຊິ່ງຈັດຂຶ້ນຢູ່ສຳນັກງານເລຂາທິການອາຊຽນ ໃນນະຄອນຫລວງຈາກາຕາ ຂອງອິນໂດເນເຊຍ ໂດຍມີຕົວແທນຈາກທັງສອງຝ່າຍເຂົ້າຮ່ວມ. ທ່ານ ສາວີ ປູ້ ເອກອັກຄະລາຊະທູດຈີນປະຈຳອາຊຽນ ເຊິ່ງເປັນປະທານຮ່ວມໃນກອງປະຊຸມ ກ່າວວ່າ: ມູນຄ່າການຄ້າລະຫວ່າງ ຈີນ-ອາຊຽນ ເພີ່ມສູງຂຶ້ນບັນລຸ 452.200 ລ້ານໂດລາສະຫະ ລັດ ໃນປີຜ່ານມາ ເຮັດໃຫ້ຈີນກາຍເປັນປະເທດຄູ່ຄ້າໃຫຍ່ທີ່ສຸດຂອງອາຊຽນ. ຂະນະທີ່ອາຊຽນເປັນຄູ່ຄ້າໃຫຍ່ເປັນອັນດັບທີ 3 ລວມທັງເປັນຕະຫລາດສົ່ງອອກໃຫຍ່ອັນດັບ 4 ແລະ ນຳເຂົ້າໃຫຍ່ອັນດັບ 2 ຂອງຈີນ. ນອກຈາກນີ້ ການແລກປ່ຽນລະດັບປະຊາຊົນຍັງພັດທະນາໄປຫລາຍ, ອາຊຽນຈຶ່ງຍັງມີຄວາມສຳຄັນໃນດ້ານການທູດສຳລັບຈີນ. ຂະນະທີ່ຈີນກໍເປັນມິດແທ້ທີ່ພ້ອມຄຽງຂ້າງອາຊຽນ.
ທ່ານ ສາວີ ກ່າວອີກວ່າ: ຈີນພ້ອມຈະເຮັດວຽກຮ່ວມກັບອາຊຽນພາຍໃຕ້ຂອບການຮ່ວມມື 2+7 ແລະ ແຜນປະຕິບັດການວ່າດ້ວຍເລື່ອງການເປັນຫຸ້ນສ່ວນທາງດ້ານຍຸດທະສາດ ຈີນ-ອາຊຽນ ສະບັບທີ 3 ເພື່ອສົ່ງເສີມຄວາມໄວ້ເນື້ອເຊື່ອໃຈກັນໃນທາງຍຸດທະສາດ, ພັດທະນາການຮ່ວມມືໃນດ້ານຕ່າງໆ ເພື່ອສົ່ງເສີມການພົວພັນອັນດີລະຫວ່າງ 2 ຝ່າຍ ແລະ ຮ່ວມກັນສ້າງປະຊາຄົມ ຈີນ-ອາຊຽນ.
ສ່ວນຜູ້ແທນຖາວອນສິງກະໂປປະຈຳອາຊຽນ ກ່າວວ່າ: ທ່ານຮູ້ສຶກດີຕໍ່ຜົນສຳເລັດໃນຫລາຍໆເລື່ອງ ອັນເປັນຜົນມາຈາກການພັດທະນາການພົວພັນລະຫວ່າງ ຈີນ ແລະ ອາຊຽນ ລວມທັງການຮ່ວມມືໃນຫລາຍໆດ້ານໃນປີຜ່ານມາ. ທ່ານກ່າວອີກວ່າ: ອາຊຽນຍິນດີຈະໃຫ້ການສະໜັບສະໜູນການພັດທະນາອາຊຽນໃນໄລຍະຍາວ ແລະ ສະໜັບສະໜູນການສ້າງປະຊາຄົມອາຊຽນ.


text:
ທ່ານ ພົນໂທ ວິໄລ ຫຼ້າ ຄຳຟອງ, ເລຂາທິການສູນກາງ ພັກ, ຮອງລັດຖະມົນຕີກະຊວງ ປ້ອງກັນປະເທດ, ຫົວໜ້າກົມ ໃຫຍ່ການເມືອງກອງທັບ ໄດ້ລົງ ພົບປະໂອ້ລົມຄະນະນຳ, ພະນັກ ງານຫຼັກແຫຼ່ງ, ຄູອາຈານຢູ່ວິທະ ຍາຄານປ້ອງກັນຊາດ ໄກສອນ ພົມວິຫານ ໃນວັນທີ 9 ມັງກອນ 2018 ນີ້ ເຊິ່ງເຂົ້າຮ່ວມໃນໂອ ກາດນີ້, ໂດຍມີທ່ານພົນຈັດ ຕະວາ ຄຳຫຼ້າ ພັນໄຊຍະສຸກ, ກຳ ມະການຄະນະພັກກະຊວງປ້ອງ ກັນປະເທດ, ຫົວໜ້າການເມືອງ ແລະ ທ່ານພັນເອກ ປະລິນ ຍາເອກ ແກ້ວສຸວັນ ອິນທະວົງ ສາ, ຫົວໜ້າການທະຫານ
ວິທະ ຍາຄານປ້ອງກັນຊາດ ໄກສອນ ພົມວິຫານ, ມີພະນັກງານຫຼັກ ແຫຼ່ງ ແລະ ບັນດາຄູອາຈານທົ່ວ ວປກ ເຂົ້າຮ່ວມ.
ໂອກາດນີ້ ທ່ານພົນໂທ ວິໄລ ຫຼ້າຄຳຟອງ ໄດ້ສະແດງ ຄວາມຢື້ຢາມຖາມຂ່າວ, ສະ ແດງຄວາມຮັກແພງສາມັກຄີ ອັນອົບອຸ່ນ ແລະ ສະໜິດສະໜົມ ພ້ອມທັງສະແດງຄວາມຊົມເຊີຍ ຕໍ່ ວປກ ທີ່ໄດ້ຕັ້ງໜ້າບຸກບືນຮັບ ຜິດຊອບສູງໃນການຊີ້ນຳ-ນຳ ພາ ແລະ ສ້າງສາພັດທະນາ ວປກ ເຮັດໃຫ້ ວປກ ມີຄວາມ ເຕີບໃຫຍ່ເຂັ້ມແຂງທາງດ້ານ ການຈັດຕັ້ງ ໂດຍຈັດຕັ້ງປະຕິ ບັດແນວທາງປ້ອງກັນຊາດ, ສ້າງສະພາບແວດລ້ອມແຫ່ງ ຄວາມສະຫງົບ, ເປັນລະບຽບ ຮຽບຮ້ອຍໃນສັງຄົມເພື່ອຮັບ ປະກັນໃນຂົງເຂດ ວປກ ມີ ຄວາມ ອຸ່ນອ່ຽນທຸ່ນທ່ຽງໃນການດຳ ລົງຊີວິດ-ທຳມາຫາກິນ, ສ້າງ ສາພັດທະນາບ້ານເມືອງ ແລະ ສ້າງຄວາມເຊື່ອໝັ້ນໃຫ້ແກ່ພໍ່ແມ່ ປະຊາຊົນທີ່ດຳລົງຊີວິດໃນຂອບເຂດຄວາມຮັບຜິດຊອບຂອງ ວປກ ແລະ ສາມາດຍາດໄດ້ຜົນ ງານທີ່ພົ້ນເດັ່ນຫຼາຍດ້ານ. ພ້ອມ ນັ້ນຍັງໄດ້ຍົກໃຫ້ເຫັນສະພາບ ສາກົນ, ພາກພື້ນທີ່ສືບຕໍ່ຜັນແປ ໄປຢ່າງສັບສົນ ເຊິ່ງບໍ່ສາມາດ ຄາດກະລ່ວງໜ້າໄດ້ເພື່ອໃຫ້ຜູ້ ເຂົ້າຮ່ວມຮັບຮູ້ເຂົ້າໃຈຖືກຕ້ອງ ແລະ ຍົກສູງສະຕິລະວັງຕົວຮັບ ມືກັບທຸກສະພາບການທີ່ຈະເກີດ ຂຶ້ນ, ເຊິ່ງຕອນທ້າຍສະຫາຍຍັງ ໄດ້ເນັ້ນໜັກໃຫ້ຄະນະນຳ ວປກ ເປັນເຈົ້າການໃນການຊີ້ນຳ-ນຳ ພາປັບປຸງກໍ່ສ້າງ ວປກ, ຮັກສາ ຄວາມສາມັກຄີເປັນເອກກະ ພາບ, ປະຕິບັດແບບແຜນວິທີ ເຮັດວຽກຕາມຫຼັກການລວມ ສູນປະຊາທິປະໄຕ, ນຳພາເປັນ ໝູ່ຄະນະ, ມອບໝາຍໃຫ້ບຸກຄົນ ຮັບຜິດຊອບຢ່າງຈະແຈ້ງ, ສືບຕໍ່ ຈັດຕັ້ງລົງກໍ່ສ້າງຮາກຖານການ ເມືອງຕິດພັນກັບການພັດທະນາ ຊົນນະບົດຮອບດ້ານ, ປະຕິບັດ 4 ເນື້ອໃນ 4 ຄາດໝາຍ ແລະ ມະຕິ 3 ສ້າງທີ່ກົມການເມືອງສູນ ກາງພັກວາງອອກໃຫ້ເປັນຈິງ, ເອົາໃຈໃສ່ສຶກສາອົບຮົມການ ເມືອງແນວຄິດຂອງພະນັກງານ ນັກຮົບໃຫ້ເລິກເຊິ່ງທົ່ວເຖິງ, ກໍ່ ສ້າງພັກ-ພະນັກງານໃຫ້ຖືກ ຕ້ອງຕາມທິດນຳ ແລະ ຫຼັກການ ຂອງພັກ, ກໍ່ສ້າງກົມກອງປອດ ໃສປອດໄພປອດຄະດີຕິດພັນ ກັບການກໍ່ສ້າງກອງແຂງໜ່ວຍ ພັກຮູ້ນຳພາຮອບດ້ານໄປຄຽງຄູ່ ກັບການສ້າງພະນັກງານ 3 ຮຸ່ນ ໃຫ້ໄດ້ມາດຖານ, ກຳແໜ້ນໜ້າ ທີ່ການເມືອງຂອງກົມກອງ, ຂອງກອງທັບແຕ່ລະໄລຍະໂດຍ ອີງໃສ່ບັນດາໜ້າທີ່ໃຫຍ່ ແລະ ແຜນງານຈຸດສຸມຂອງກະຊວງ ປ້ອງກັນປະເທດວາງອອກເພື່ອ ຈັດຕັ້ງຜັນຂະຫຍາຍໃຫ້ເປັນ ແຜນການອັນລະອຽດ, ປົກປັກ ຮັກສາ ແລະ ເສີມຂະຫຍາຍມູນ ເຊື້ອອັນດີງາມຂອງ ວປກ, ເນັ້ນ ໜັກໃຫ້ບັນດາຄູອາຈານເປັນ ເຈົ້າການຍົກສູງຄວາມຮັບຜິດ ຊອບຕໍ່ໜ້າທີ່ຂອງຕົນ, ດຸໝັ່ນຄົ້ນ ຄວ້າບັນດາເອກກະສານ, ປັບ ປຸງເນື້ອໃນເອກກະສານໃຫ້ແທດ ເໝາະກັບຄວາມຕ້ອງການຂອງ ກອງທັບໃນເງື່ອນໄຂປັດຈຸບັນ, ສະແຫວງຫາຄວາຮູ້ຮອບດ້ານ ເພື່ອຍົກສູງລະດັບຄວາມສາ ມາດຮອງຮັບກັບໜ້າທີ່ວຽກ ງານອົບຮົມ-ກໍ່ສ້າງກຳລັງ, ເສີມ ຂະຫຍາຍຄວາມເປັນແບບຢ່າງ ດ້ານແນວຄິດທັດສະນະ ແລະ ເນັ້ນໜັກໃຫ້ບັນດາພະນັກງານ ໃຫ້ສຸມກຳລັງບັງຊາຂອງຕົນປະ ກອບສ່ວນປັບປຸງກໍ່ສ້າງ ວປກ, ຍົກສູງສະຕິເພິ່ງຕົນເອງກຸ້ມຕົນ ເອງ ແລະ ສ້າງຄວາມເຂັ້ມແຂງ ດ້ວຍຕົນເອງຕາມເງື່ອນໄຂ ແລະ ຄວາມສາມາດຕົວຈິງສືບຕໍ່ເອົາ ໃຈໃສ່ເພີ່ມທະວີເສີມຂະຫຍາຍ ສາຍພົວພັນສາມັກຄີມິດຕະ ພາບ, ຄວາມສາມັກ ຄີຮ່ວມມື ກັບບັນດາປະເທດເພື່ອນມິດຍຸດ ທະສາດ ແລະ ເພື່ອນມິດສາກົນ ທັງນີ້ກໍ່ເພື່ອສ້າງໃຫ້ ວປກ ມີ ຄວາມໜັກແໜ້ນເຂັ້ມແຂງ ແລະ ມີໃບໜ້າອັນໃໝ່.
ຂ່າວ: ໂລຊິນ
ພາບ: ສາວີວັນ


text:
ນາຍົກລັດຖະມົນຕີ ຕ້ອນຮັບຮອງປະທານ WB ພາກພື້ນ ອາຊີ - ປາຊີຟິກ ແລະ ຜູ້ອຳນວຍການບໍລິຫານ WEF
(VOVWORLD) - ທີ່ການຕ້ອນຮັບທ່ານນາງ Kwakwa, ທ່ານນາຍົກລັດຖະມົນຕີ ຫງວຽນຊວນຟຸກ ຫວັງວ່າ ການຮ່ວມມືກັບທະນາຄານໂລກ ໃນການສ້າງລະບອບນະໂຍບາຍເພື່ອຍົກສູງປະສິດທິຜົນດຶງດູດການລົງທຶນພາກເອກະຊົນ.
ຕອນເຊົ້າວັນທີ 7 ພະຈິກ, ຢູ່ດ່ານັ້ງ, ຢູ່ນອກກອງປະຊຸມສຸດຍອດກ່ຽວກັບການທຸລະກິດ ຫວຽດນາມ ໃນຂອບເຂດສັບປະດາຂັ້ນສູງ APEC, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ຕ້ອນຮັບທ່ານນາງ Victoria Kwakwa, ຮອງປະທານທະນາຄານໂລກ (WB) ເຂດອາຊີຕາເວັນອອກ ແລະ ປາຊີຟິກ; ທ່ານ Philipp Rosler, ຜູ້ອຳນວນການບໍລິຫານ, ເວທີປາໄສເສດຖະກິດໂລກ (WEF).
ທີ່ການຕ້ອນຮັບທ່ານນາງ Kwakwa, ທ່ານນາຍົກລັດຖະມົນຕີ ຫງວຽນຊວນຟຸກ ຫວັງວ່າ ການຮ່ວມມືກັບທະນາຄານໂລກ ໃນການສ້າງລະບອບນະໂຍບາຍເພື່ອຍົກສູງປະສິດທິຜົນດຶງດູດການລົງທຶນພາກເອກະຊົນ. ທ່ານນາຍົກລັດຖະມົນຕີ ຕີລາຄາສູງ WB ໃນການສ້າງຂອບຄູ່ຮ່ວມມືແຫ່ງຊາດ ຫວຽດນາມ 2017 – 2020. ທ່ານນາຍົກລັດຖະມົນຕີ ຊີ້ແຈ້ງວ່າ ຫວຽດນາມ ເອົາໃຈໃສ່ເຖິງບັນຫາສິ່ງແວດລ້ອມ, ຮັບມືກັບການປ່ຽນແປງຂອງດິນຟ້າອາກາດ, ພິເສດແມ່ນເຂດທົ່ງພຽງແມ່ນ້ຳຂອງ ແລະ ຫວັງວ່າ WB ໜູນຊ່ວຍ ຫວຽດນາມ ກ່ຽວກັບການເງິນ, ໃຫ້ຄຳປຶກສາບັນດານະໂຍບາຍຍຸດທະສາດເພື່ອແກ້ໄຂສະພາບການນີ້.
ກ່າວຄຳເຫັນທີ່ການຕ້ອນຮັບ ທ່ານ Philipp Rosler, ຜູ້ອຳນວນການບໍລິຫານ,ເວທີປາໄສເສດຖະກິດໂລກ (WEF), ທ່ານນາຍົກລັດຖະມົນຕີ ໃຫ້ຮູ້ວ່າ ລັດຖະບານ ຫວຽດນາມ ໄດ້ອະນຸມັດຜ່ານແຜນການຮ່ວມມືລະຫວ່າງ ຫວຽດນາມ ແລະ WEF ກ່ຽວກັບ “ການພັດທະນາພື້ນຖານເສດຖະກິດ ຫວຽດນາມ ສ້າງຄວາມເຂັມແຂງດ້ວຍຕົນເອງຕໍ່ອະນາຄົດ”. ກ່ຽວກັບກອງປະຊຸມ WEF – ASEAN 2018 ຢູ່ ຫວຽດນາມ, ທ່ານນາຍົກລັດຖະມົນຕີ ສະເໜີວ່າ WEF ສົມທົບກັບ ຫວຽດນາມ ເລືອກເຟັ້ນຫົວຂໍ້, ເນື້ອໃນເໝາະສົມ, ຕອບສະໜອງຄວາມເອົາໃຈໃສ່ ແລະ ຜົນປະໂຫຍດລວມຂອງປະຊາຄົມວິສາຫະກິດ ບັນດາປະເທດ ອາຊຽນ, ສະແດງບົດບາດຂອງ ຫວຽດນາມ ໃນ ອາຊຽນ ຢ່າງຈະແຈ້ງ.


text:
ອາເມລິກາ ໄດ້ແຕ່ງຕັ້ງຜູ້ຕາງໜ້າການຄ້າ ເຂົ້າຮ່ວມກອງປະຊຸມຂອງບັນດາລັດຖະມົນຕີ APEC
(VOVWORLD) - ວັນທີ 15 ພຶດສະພາ, ໂຄສົກທຳນຽບຂາວ Sean Spicer ໃຫ້ຮູ້ວ່າຜູ້ຕາງໜ້າການຄ້າຄົນໃໝ່ຂອງ ອາເມລິກາ Robert Lighthizer ຈະເຂົ້າຮ່ວມກອງປະຊຸມບັນດາລັດຖະມົນຕີ ຂອງບັນດາປະເທດ ທີ່ຂຶ້ນກັບເວທີປາໄສຮ່ວມມືເສດຖະກິດອາຊີ-ປາຊີຟິກ (APEC) ໃນອາທິດໜ້າຢູ່ຫວຽດນາມ. ກອງປະຊຸມຈະໄຂຂຶ້ນໃນວັນທີ 20-21 ພຶດສະພາ ຢູ່ຮ່າໂນ້ຍ, ຫວຽດນາມ ລະຫວ່າງລັດຖະມົນຕີກະຊວງການຄ້າຂອງບັນດາປະເທດ APEC,
ທ່ານ Lighthizer ຈະໄດ້ພົບກັບຄູ່ຮ່ວມຕຳແໜ່ງຫຼາຍຄົນ ຂອງບັນດາຝ່າຍເຊັນສັນຍາຄູ່ຮ່ວມມື ຂ້າມປາຊີຟິກ (TPP). ນອກຈາກນັ້ນ, ທ່ານ Spicer ໃຫ້ຮູ້ວ່າ ທ່ານ Lighthizer ຈະພົບປະກັບບັນດາຄະນະກຳມມທິການສຳຄັນ ທີ່ພົວພັນເຖິງການຄ້າຂອງສະພາແຫ່ງຊາດ ອາເມລິກາ ພາຍໃນອາທິດນີ້. ບັນດາການພົບປະນີ້ແມ່ນຄຳຮຽກຮ້ອງກ່ອນທີ່ຈະສົ່ງ ຈົດໝາຍເຖິງບັນດາ ສສຊ ເພື່ອປະກາດ. ເລີ່ມຕົ້ນວິວັດທະນາການເຈລະຈາສັນຍາການຄ້າເສລີອາເມລິກາເໜືອ (NAFTA)ຄືນໃໝ່, ເລີ່ມຕົ້ນການທາບທາມຄຳເຫັນແກ່ຍາວ 90 ວັນ ພາຍຫຼັງບັນດາການເຈລະຈາ ກ່ຽວກັບໜຶ່ງໃນບັນດາກຸ່ມການຄ້າໃຫຍ່ທີ່ສຸດໃນໂລກ ຊຶ່ງອາດຈະເລີ່ມດຳເນີນຢ່າງເປັນທາງການ.


text:
ລະຫວ່າງວັນທີ 7-10 ມິຖຸນາ 2018, ຄະນະສະຫະພັນແມ່ຍິງ (ສຍລ) ກະຊວງການຕ່າງປະເທດ ນຳໂດຍ ສະຫາຍ ນາງ ອາລຸນີ ກົມມະສິດ, ພັນລະຍາລັດຖະມົນຕີ, ປະທານກິດຕິມະສັກ ສະຫະພັນແມ່ຍິງກະຊວງການຕ່າງປະເທດ ສປປ ລາວ ໄດ້ຕ້ອນຮັບຄະນະແມ່ຍິງ ກະຊວງການຕ່າງປະເທດ ສສ ຫວຽດນາມ ນຳໂດຍ ສະຫາຍ ນາງ ຫງວຽນ ທິ ຫງວຽດ ຫງ່າ, ພັນລະຍາຮອງນາຍົກລັດຖະມົນຕີ, ລັດຖະມົນຕີກະຊວງການຕ່າງປະເທດ ສສ ຫວຽດນາມ ທີ່ເດີນທາງມາຢ້ຽມຢາມ ແລະ ພົບປະແລກບົດຮຽນ ກັບ ສຍລ ກະຊວງການຕ່າງປະເທດ ສປປ ລາວ ທີ່ ນະຄອນຫວງພະບາງ. ໃນການຢ້ຽມຢາມຄັ້ງນີ້, ຄະນະໄດ້ຮັບກຽດໃຫ້ການຕ້ອນຮັບຢ່າງອົບອຸ່ນ ຈາກ ສະຫາຍ ບົວທອງ ແພງສະຫວັນ, ຮອງເລຂາພັກແຂວງ, ປະທານອົງການກວດກາແຂວງຫຼວງພະບາງ, ສະຫາຍ ນາງ ບົວສອນ ໄຊຍະໄຊ, ຮອງປະທານສະຫະພັນແມ່ຍິງ ແຂວງຫຼວງພະບາງ ແລະ ສະຫາຍ ຫວຽນ ບາ ຮຸ່ງ, ເອກອັກຄະລັດຖະທູດ ວິສາມັນຜູ້ມີອຳນາດເຕັມ ແຫ່ງ ສສ ຫວຽດນາມ ປະຈຳ ສປປ ລາວ.
ໃນການພົບປະສອງຝ່າຍ ລະຫວ່າງສະຫະພັນແມ່ຍິງ ຂອງສອງກະຊວງການຕ່າງປະເທດ ສປປ ລາວ ແລະ ສສ ຫວຽດ ນາມ ທີ່ໄດ້ຈັດຂຶ້ນໃນວັນທີ 8 ມິຖຸນາ 2018, ຕາງໜ້າຝ່າຍລາວ ສະຫາຍ ນາງ ພິມພາ ແກ້ວມີໄຊ, ຄະນະບໍລິຫານງານສູນກາງສະຫະພັນແມ່ຍິງລາວ (ສສຍລ), ປະທານ ສຍລ ກະຊວງການຕ່າງປະເທດ, ຮອງປະທານຄະນະກຳມາທິການ ສົ່ງເສີມຄວາມກ້າວໜ້າຂອງແມ່ຍິງ ແລະ ແມ່-ເດັກ ກະຊວງການຕ່າງປະເທດ ແລະ ຕາງໜ້າຝ່າຍ ຫວຽດນາມ ສະຫາຍ ນາງ ເລ່ ທິ ຕວຽດ ມ່າຍ, ຄະນະບໍລິຫານງານສູນກາງແມ່ຍິງ ຫວຽດນາມ, ຮອງປະທານຄະນະກຳມະການເພື່ອຄວາມກ້າວໜ້າຂອງແມ່ຍິງ ກະຊວງຕ່າງປະເທດ ໄດ້ຜັດປ່ຽນກັນ ແຈ້ງໂດຍຫຍໍ້ ກ່ຽວກັບ ສະພາບ ແລະ ການເຄື່ອນໄຫວຂອງສະຫະພັນແມ່ຍິງ ກະຊວງການຕ່າງປະເທດຂອງລາວ ແລະ ຫວຽດນາມ ໃຫ້ກັນຊາບ. ພ້ອມນັ້ນ, ທັງສອງຝ່າຍຍັງໄດ້ແລກປ່ຽນບົດຮຽນ ກ່ຽວກັບ ກິດຈະກຳການເຄື່ອນໄຫວຂອງຕົນ ແລະ ວຽກງານສົ່ງເສີມຄວາມກ້າວໜ້າຂອງແມ່ຍິງ, ຊຶ່ງເປັນວຽກງານທີ່ມີຄວາມສຳຄັນ ເພື່ອຍົກສູງບົດບາດຂອງແມ່ຍິງໃນຂົງເຂດວຽກງານຄວາມສະເໝີພາບລະຫວ່າງ ຍິງ-ຊາຍ ແລະ ສະກັດກັ້ນການໃຊ້ຄວາມຮຸນແຮງຕໍ່ແມ່ ແລະ ເດັກ ເວົ້າລວມ, ເວົ້າສະເພາະ ໃນຂົງເຂດວຽກງານການຕ່າງປະເທດ. ນອກນັ້ນ, ຍັງໄດ້ຊົມເຊີຍຕໍ່ຜົນສຳເລັດການຮ່ວມມືຂອງແມ່ຍິງ ສອງກະຊວງການຕ່າງປະເທດ ໃນໄລຍະທີ່ຜ່ານມາ, ຊຶ່ງມີບາດກ້າວຂະຫຍາຍຕົວ ເປັນທີ່ໜ້າເພິ່ງພໍໃຈ.
ສອງຝ່າຍ ຕີລາຄາສູງຕໍ່ການຢ້ຽມຢາມພົບປະຄັ້ງນີ້, ສະແດງເຖິງການສືບຕໍ່ຜັນຂະຫຍາຍສາຍພົວພັນມິດຕະພາບອັນຍິ່ງໃຫຍ່, ຄວາມສາມັກຄີພິເສດ ແລະ ການຮ່ວມມືຮອບດ້ານລະຫວ່າງສອງຊາດ ເວົ້າລວມ, ເວົ້າສະເພາະ ແມ່ນການຮ່ວມມືຂອງແມ່ຍິງສອງກະຊວງການຕ່າງປະເທດ ລາວ-ຫວຽດນາມ ໃຫ້ສູ່ລວງເລິກ ແລະ ເປັນຮູບປະທຳ ນັບມື້ໜັກແໜ້ນຢ່າງຕໍ່ເນື່ອງ. ນອກນັ້ນ, ຄະນະຍັງໄດ້ຢ້ຽມຢາມສະຖານທີ່ຕ່າງໆ ເຊັ່ນ: ພະລາດຊະວັງ, ວັດຊຽງທອງ, ນ້ຳຕົກຕາດກວ້າງຊີ ແລະ ສູນຫັດຖະກຳແຜ່ນແພ ບ້ານຜານົມ, ຊຶ່ງເປັນເມືອງມໍລະດົກໂລກ, ສະຖານທີ່ທ່ອງທ່ຽວປະຫວັດສາດ, ວັດທະນະທຳ ແລະ ທຳມະຊາດ ທີ່ມີຊື່ສຽງຂອງ ສປປ ລາວ ກໍຄືຂອງໂລກ.
ຂ່າວຈາກ: ກົມການຂ່າວ, ກະຊວງການຕ່າງປະເທດ


text:
ໃນລາຍການສາລະຄະດີອາທິດແລ້ວນີ້, ເພື່ອນໄດ້ຮັບຟັງບົດກ່ຽວກັບການຄົ້ນຫາອາຫານການກິນຢູ່ເຫ້ວ, ທີ່ເປັນເອກະລັກ, ຍອດຍິ່ງ ແຕ່ກໍ່ບໍ່ນ້ອຍໜ້າຄວາມ, ລຽບງ່າຍ, ພື້ນເມືອງ, ບໍ່ໂອ້ອວດເກີນໄປ, ມີຄວາມລະອຽດອ່ອນ ແລະ ສວຍງາມທັງຮູບການ ແລະ ລົດຊາດ.
ອາຫານເຫ້ວທັງແຊບ ທັງງາມຕາ
ໃນລາຍການສາລະຄະດີພາກນີ້, ພວກຂ້າພະເຈົ້າຂໍແນະນຳເຖິງພວກເພື່ອນວິທີທີ່ຊາວເຫ້ວ ພວມ ແລະ ຈະປະຕິບັດເພື່ອແນໃສ່ການແຜ່ຂະຫຍາຍ, ແນະນຳຄຸນຄ່າດ້ານອາຫານການກິນ ເຫ້ວ ເຖິງເພື່ອນມິດທັງຢູ່ພາຍໃນ ແລະ ສາກົນ.
ຢູ່ແຂວງເທື່ອທຽນເຫ້ວ, ບັນດາຄະນະ, ຂະແໜງການຕ່າງໆພວມຜັນຂະຫຍາຍລາຍການຈຸດສຸມກ່ຽວກັບການພັດທະນາການທ່ອງທ່ຽວ - ການບໍລິການໃນບໍລິເວນແຂວງ, ໃນນັ້ນມີແຜນການໂຄສະນາ “ເຫ້ວ - ເມືອງຫຼວງແຫ່ງອາຫານການກິນຂອງ ຫວຽດນາມ” ໄລຍະ 2018 -2020. ຈຸດປະສົງຂອງແຜນການແມ່ນເພື່ອແນໃສ່ອະນຸລັກຮັກສາ ແລະ ເສີມຂະຫຍາຍຈຸດຍອດຍິ່ງໃນອາຫານການກິນເຫ້ວ, ສ້າງເຄື່ອງໝາຍການຄ້າ “ເຫ້ວ - ເມືອງຫຼວງແຫ່ງອາຫານການກິນຂອງ ຫວຽດນາມ” ແລະ ຍົກສູງພາບພົດຂອງອາຫານການກິນເຫ້ວຢູ່ໃນພາກພື້ນ ແລະ ຢູ່ໃນໂລກ, ປະກອບສ່ວນຢ່າງຕັ້ງໜ້າເຂົ້າໃນການພັດທະນາການທ່ອງທ່ຽວ ແລະ ເສດຖະກິດ - ສັງຄົມຂອງແຂວງ.
ຕາມແຜນການນີ້ແລ້ວ, ເທື່ອທຽນເຫ້ວ ຈະກໍ່ສ້າງ ແລະ ຄຸ້ມຄອງເຄື່ອງໝາຍການຄ້າຂອງບັນດາຮູບແບບອາຫານການກິນທີ່ເປັນເອກະລັກສະເພາະຂອງເຫ້ວ; ສ້າງເອກະລັກອາຫານການກິນເຫ້ວໃຫ້ເໝາະສົມກັບຮູບແບບການໂຄສະນາທີ່ແຕກຕ່າງກັນສ້າງບັນດາພັດຕະຄານ, ຮ້ານອາຫານບັນລຸມາດຖານຮັບໃຊ້ແຂກທ່ອງທ່ຽວຢູ່ເຫ້ວ. ແຂວງຈະເຕົ້າໂຮມບັນດາຜູ້ມີຈິດໃຈ, ມີຄວາມເກັ່ງກ້າສາມາດ, ມີລະດັບວິຊາຊີບ, ມີຄວາມຮູ້, ມີການໜູນຊ່ວຍດ້ວຍນະໂຍບາຍຟື້ນຟູໃຫ້ຖືກຕ້ອງຕາມຄຸນນະພາບບັນດາເຍື່ອງອາຫານທີ່ໄດ້ຮັບຖືວ່າແມ່ນມໍລະດົກກ່ຽວກັບວັດທະນະທຳອາຫານການກິນເຫ້ວ. ແຂວງກໍ່ເພີ່ມທະວີການຈັດຕັ້ງງານບຸນ, ກອງປະຊຸມສຳມະນາ, ການໂອ້ລົມສົນທະນາກ່ຽວກັບອາຫານການກິນເຫ້ວ ແລະ ບັນດາລາຍການບຳລຸງສ້າງ, ການປະກວດພໍ່ຄົວ, ແມ່ຄົວເກັ່ງ, ການແຂ່ງຂັນປຸງແຕ່ງເຍື່ອງອາຫານແຊບນົວຢູ່ເຫ້ວ. ໃນການຜັນແປນີ້, ກອງປະຊຸມສຳມະນາວິທະຍາສາດສາກົນຄັ້ງທີ 2 ກ່ຽວກັບອາຫານການກິນພະລາດຊະວັງ ແລະ ພື້ນເມືອງ ເຫ້ວ ດ້ວຍຫົວຂໍ້ວ່າ “ຍົກລະດັບ - ພັດທະນາ - ສົມທົບກັບການທ່ອງທ່ຽວອອກສູ່ໂລກ” ໄດ້ຮັບການຈັດຕັ້ງໃນຂອບເຂດ Festival ເຫ້ວ ໃນເດືອນເມສາ 2018.
ເທື່ອທຽນເຫ້ວ ກໍ່ພວມຄ່ອຍໆສ້າງຕັ້ງບັນດາລາຍການທ່ອງທ່ຽວຮັບປະທານອາຫານເຫ້ວຄື: ອາຫານການກິນຍາມຄ່ຳຄືນ, ອາຫານການກິນຢູ່ຕາມທ້ອງຖະໜົນ, ອາຫານເຂດໜອງບຶງ, ເຂົ້າໜົມ, ນ້ຳຫວານປະເພດຕ່າງໆຂອງເຫ້ວ, ພາເຂົ້າພື້ນເມືອງ ແລະ ອາຫານພະລາດຊະວັງ, ອາຫານເຈ…ພິເສດ, ເທື່ອທຽນເຫ້ວພວມຄ່ອຍໆສ້າງຕັ້ງຫໍພິພິທະພັນ ແລະ ສູນອະທິບາຍຂໍ້ມູນຂ່າວສານກ່ຽວກັບອາຫານການກິນຢູ່ເຫ້ວ ສົມທົບກັບການເຂົ້າຮ່ວມ ແລະ ຮັບປະທານອາຫານເຫ້ວ. ທ່ານ ຫວູຮ່ວາຍເຟືອງ, ຫົວໜ້າຄະນະອຳນວຍການວິທະຍາໄລທ່ອງທ່ຽວເຫ້ວ, ໃຫ້ຮູ້ວ່າ:
“ຂ້າພະເຈົ້າຖືວ່າມີຫຼາຍມາດຕະການຄົບຊຸດ. ທຳອິດຕ້ອງມີການຄົ້ນຄ້ວາ. ແລະ ໝາກຜົນຈາກການຄົ້ນຄ້ວານັ້ນຕ້ອງໄດ້ໝູນໃຊ້ ຫຼື ຕ້ອງໄດ້ຜັນຂະຫຍາຍ. ບົດບາດຂອງໂຮງຮຽນແມ່ນເຊື່ອມຕໍ່ການຄົ້ນຄ້ວາ ແລະ ພ້ອມກັນນັ້ນກໍ່ແມ່ນບ່ອນເສີມຂະຫຍາຍ, ດ້ວຍວິທີບຳລຸງສ້າງ. ໝາຍຄວາມວ່າ ເຮົາບຳລຸງສ້າງໄດ້ແມ່ນເຮົາສາມາດຮັກສາໄວ້ໄດ້. ພວກເຮົາບຳລຸງສ້າງໄດ້ ແລະ ນຳບາງຜະລິດຕະພັນອາຫານການກິນເຂົ້າໃນການເຄື່ອນໄຫວທ່ອງທ່ຽວ ແລະ ພັດທະນາການທ່ອງທ່ຽວນັ້ນກໍ່ແມ່ນວິທີໜຶ່ງເພື່ອເສີມຂະຫຍາຍ.”
ນ້ຳຫວານເຫ້ວ
ພ້ອມກັບວຽກງານການຄົ້ນຄ້ວາວິທະຍາສາດ, ການບຳລຸງສ້າງນັກສິລະປະການ, ຮັກສາບັນດາຄຸນຄ່າດ້ານອາຫານການກິນເຫ້ວນັ້ນ, ບັນດາການເຄື່ອນໄຫວໂຄສະນາເຜີຍແຜ່ຕາມທິດເປັນອາຊີບ, ທັນສະໄໝ, ມີຈຸດສຸມ, ຮັບປະກັນປະສິດທິຜົນ ແລະ ຢັ້ງຢືນເຄື່ອງໝາຍການຄ້າອາຫານການກິນເຫ້ວ ກໍ່ຈະໄດ້ຮັບການເອົາໃຈໃສ່ຜັນຂະຫຍາຍປະຕິບັດ. ທ່ານ ເລເຕິນ, ຮອງປະທານທັງເປັນເລຂາທິການໃຫຍ່ສະຫະສະມາຄົມອາຫານການກິນ ຫວຽດນາມ ໃຫ້ຮູ້ວ່າ:
“ປະຈຸບັນ, ຮອດເວລາແລ້ວທີ່ຈະຕ້ອງຄິດເຖິງການເຊື່ອມຕໍ່ລະຫວ່າງລັດ, ນັກຄົ້ນຄ້ວາ ແລະ ວິສາຫະກິດ ເພື່ອຍົກລະດັບອາຫານຫານກິນເຫ້ວ. ຄືດັ່ງນັກຮຽນຮູ້ຊາວຕ່າງປະເທດປາດຖະໜາຢາກໃຫ້ ຫວຽດນາມ ກາຍເປັນເຮືອນຄົວຂອງໂລກ ແລະ ພວກຂ້າພະເຈົ້າ, ດ້ວຍຖານະເປັນສະມາຊິກຂອງສະຫະສະມາຄົມອາຫານການກິນ ຫວຽດນາມ ນັ້ນ, ກໍ່ຢາກໃຫ້ ອາຫານການກິນຈະແມ່ນເຄື່ອງໝາຍການຄ້າລະດັບຊາດ. ວັດທະນະທຳອາຫານການກິນເຫ້ວຈະກາຍເປັນການກຳນົດທິດ ນັ້ນແມ່ນການພັດທະນາມີການສົມທົບກັບການທ່ອງທ່ຽວ ເພື່ອພັດທະນາອອກສູ່ໂລກ ຕາມຄວາມມຸ່ງຫວັງຂອງລັດຖະບານ”
ລາຍການ “ເຫ້ວ - ເມືອງຫຼວງແຫ່ງຂອງອາຫານການກິນຂອງ ຫວຽດນາມ” ຈະໄດ້ຮັບການປະຕິບັດໃນເວລາ 3 ປີ (2018 - 2020) ດ້ວຍງົບປະມານຂອງລັດ ແລະ ແຫຼ່ງເງິນຈາກການອຸປະຖຳຈາກສັງຄົມປະມານ 12,4 ຕື້ດົ່ງ. ບັນດາຂະແໜງການ, ຂັ້ນຕ່າງໆຢູ່ ເທື່ອທຽນເຫ້ວ ພວມມານະພະຍາຍາມຜັນຂະຫຍາຍປະຕິບັດລາຍການເພື່ອແນໃສ່ນຳອາຫານການກິນ ເຫ້ວ ໃຫ້ກາຍເປັນຜະລິດຕະພັນເປັນເອກະລັກສະເພາະຂອງການທ່ອງທ່ຽວ ຫວຽດນາມ ໂດຍໄວ.
(ແຫຼ່ງຄັດຈາກ VOV)


text:
(ທ່ານເລຂາທິການໃຫຍ່, ປະທານປະເທດ ສປປ ລາວ ຈູມມາລີ ໄຊຍະສອນ
ຕອນຮັບເລຮົ່ງແອງ, ຜູ້ປະຈຳການຄະນະເລຂາສູນກາງພັກກອມມູນິດຫວຽດນາມ)
ໂດຍຮັບຄຳເຊີນຂອງພັກ, ລັດລາວ, ຄະນະຜູ້ແທນຂັ້ນສູງພັກ, ລັດ ຫວຽດນາມ ໂດຍທ່ານ ເລຮົ່ງແອງ, ຜູ້ປະຈຳການຄະນະເລຂາສູນກາງພັກກອມມູນິດຫວຽດນາມ, ນຳໜ້າ ໄດ້ໄປລາວເຂົ້າຮ່ວມບັນດາການເຄື່ອນໄຫວສະເຫຼີມສະຫຼອງ 40 ປີ ແຫ່ງວັນຊາດ ປະເທດ ສປປ ລາວ (2/12/1975-2/12/2015). ວັນທີ 1/12, ຢູ່ນະຄອນຫຼວງວຽງຈັນ, ທ່ານເລຂາທິການໃຫຍ່, ປະທານປະເທດ ສປປ ລາວ ຈູມມາລີ ໄຊຍະສອນ; ທ່ານນາຍົກລັດຖະມົນຕີ ທອງສິງ ທຳມະວົງ; ທ່ານນາງຮອງປະທານສະພາແຫ່ງຊາດ ປານີ ຢາທໍ່ຕູ້ ໄດ້ໃຫ້ການຕ້ອນຮັບຄະນະ.
ທີ່ການພົບປະຕ່າງໆ, ທ່ານເລຮົ່ງແອງ ໄດ້ອວຍພອນບັນດາຜົນງານອັນໃຫຍ່ຫຼວງ ເຊິ່ງພັກ, ລັດ ແລະ ປະຊາຊົນ ລາວຍາດມາໄດ້ໃນ 40 ປີຜ່ານມາ, ພິເສດແມ່ນໃນ 30 ປີ ແຫ່ງການດຳເນີນພາລະກິດປ່ຽນໃໝ່ປະເທດຊາດ, ເນັ້ນໜັກວ່າ, ບັນດາໄຊຊະນະອັນໃຫຍ່ຫຼວງນັ້ນ ແມ່ນປະຖົມປັດໃຈອັນໝັ້ນຄົງເພື່ອນຳພາລະກິດປ່ຽນໃໝ່ຢູ່ລາວກ້າວ ເຂົ້າສູ່ໄລຍະພັດທະນາໃໝ່, ພ້ອມທັງປະກອບສ່ວນຢ່າງຕັ້ງໜ້າເຂົ້າໃນການປັບປຸງ ແລະ ເພີ່ມທະວີສາຍພົວພັນສາມັກຄີແບບພິເສດຫວຽດນາມ - ລາວ, ປະກອບສ່ວນຮັກສາສັນຕິພາບ, ສະຖຽນລະພາບ, ການຮ່ວມມື ແລະ ພັດທະນາຢູ່ພາກພື້ນ ແລະ ຢູ່ໃນໂລກ. ທ່ານເລຮົ່ງແອງ ຢືນຢັນວ່າ, ສາຍພົວພັນສາມັກຄີແບບພິເສດ ແລະ ການຮ່ວມມືຮອບດ້ານລະຫວ່າງຫວຽດນາມ - ລາວ ແມ່ນຊັບສົມບັດອັນລ້ຳຄ້າຂອງ 2 ຊາດ, ບໍ່ວ່າໃນສະພາບໃດ, ຫວຽດນາມ ກໍຈະເຮັດຈົນສຸດຄວາມສາມາດຂອງຕົນພ້ອມກັບລາວ ປັບປຸງ ແລະ ພັດທະນາການພົວພັນມິດຕະພາບທີ່ເປັນມູນເຊື້ອ, ຄວາມສາມັກຄີແບບພິເສດ ແລະ ການຮ່ວມມືຮອບດ້ານລະຫວ່າງຫວຽດນາມ ລາວ ໃຫ້ເລິກເຊິ່ງ, ກວ້າງຂວາງ.
ທ່ານເລຂາທິການໃຫຍ່, ປະທານປະເທດລາວ ຈູມມາລີ ໄຊຍະສອນ; ທ່ານນາຍົກລັດຖະມົນຕີ ທອງສິງທຳມະວົງ; ທ່ານນາງປະທານສະພາແຫ່ງຊາດ ປານີ ຢາທໍ່ຕູ້, ຢືນຢັນວ່າ, ພັກ, ລັດ ແລະ ປະຊາຊົນລາວ ຍາມໃດກໍຮັກສາການພົວພັນສາມັກຄີແບບພິເສດລະຫວ່າງຫວຽດນາມ - ລາວ ແລະ ພ້ອມກັບຫວຽດນາມ ເພີ່ມພູນຄູນສ້າງສາຍພົວພັນສາມັກຄີແບບພິເສດນີ້ໃຫ້ຂຽວສົດງົດງາມ, ໝັ້ນຄົງຂະໜົງແກ່ນໄປຊົ່ວກາລະນານ.
(ແຫຼ່ງຄັດຈາກ VOV)


text:
FTA ຫວຽດນາມ - ສະຫະພັນເສດຖະກິດ ອາຊີ - ເອີລົບ : ບາດກ້າວບຸກທະລຸດ້ານເສດຖະກິດການຄ້າ
ສັນຍາການຄ້າເສລີ ລະຫວ່າງຫວຽດນາມ ແລະ ສະຫະພັນເສດຖະກິດ ອາຊີ - ເອີລົບ ໄດ້ຮັບການລົງນາມເມື່ອຕອນຄ່ຳວັນທີ 29/5
ສັນຍາການຄ້າເສລີ ລະຫວ່າງຫວຽດນາມ ແລະ ສະຫະພັນເສດຖະກິດ ອາຊີ - ເອີລົບ ໄດ້ຮັບການລົງນາມເມື່ອຕອນຄ່ຳວັນທີ 29/5 ຢູ່ແຂວງ ບູຣາບາຍ ປະເທດ ກາຊັກສະຖານ, ໂດຍມີການເຂົ້າຮ່ວມຂອງທ່ານນາຍົກລັດຖະມົນຕີຫວຽດນາມ ຫງວຽນເຕີ້ນຢຸງ ພ້ອມກັບນາຍົກລັດຖະມົນຕີຂອງ 5 ປະເທດ: ລັດເຊຍ, ເບລາຣຸດ, ກາຊັກສຖານ, ອັກເມເນຍ, ກິຣກິດສະຖານ ແລະ ປະທານຄະນະປະຈຳຄະນະກຳມາທິການເສດຖະກິດ ອາຊີ - ເອລົບ. ກ່າວຄຳເຫັນທີ່ຢູ່ທີ່ນີ້, ທ່ານນາຍົກລັດຖະມົນຕີຫງວຽນເຕີ້ຢຸງ ກ່າວວ່າ :
“ ສັນຍານີ້ສະແດງໃຫ້ເຫັນວິໄສທັດຍຸດທະສາດຂອງສະຫະພັນກ່ຽວກັບການພັດທະນາການຮ່ວມມືກັບພາກພື້ນອາຊີ - ປາຊີຟິກທີ່ຂະຫຍັນຂັ່ນເຄື່ອນ, ຊຶ່ງແມ່ນກຳລັງໜູນຂອງການເຕີບໂຕເສດຖະກິດທົ່ວໂລກ. ດ້ວຍໂຄງປະກອບເສດຖະກິດ, ສິນຄ້າທີ່ເພີ່ມເຕີມໃຫ້ກັນລະຫວ່າງຫວຽດນາມ ແລະ ບັນດາປະເທດສະມາຊິກສະຫະພັນ, ສັນຍາການຄ້າເສລີຈະປະກອບສ່ວນສຳຄັນໃຫ້ແກ່ການພັດທະນາເສດຖະກິດຂອງແຕ່ລະປະເທດ, ເພີ່ມທະວີການແລກປ່ຽນການຄ້າ, ການບໍລິການ, ການລົງທຶນ 2 ຝ່າຍ ແລະ ເປີດກ້ວາງການພົວພັນຮ່ວມມືໃນພາກພື້ນ. ຫວຽດນາມຈະມານະພະຍາຍາມເພື່ອໃຫ້ສະຫະພັນເສດຖະກິດ ອາຊີ - ເອີລົບເປີດກ້ວາງການພົວພັນກັບອາຊຽນ ”.
ກ່ອນໜ້ານັ້ນ, ທ່ານນາຍົກລັດຖະມົນຕີຫວຽດນາມ ຫງວຽນເຕີ້ນຢຸງ ໄດ້ມີການພົບປະກັບ ນາຍົກລັດຖະມົນຕີຂອງ 5 ປະເທດ: ລັດເຊຍ, ເບລາຣຸດ, ກາຊັກສຖານ, ອັກເມເນຍ, ກິຣກິດສະຖານ. ທ່ານນາຍົກລັດຖະມົນຕີຫວຽດນາມ ຫງວຽນເຕີ້ນຢຸງ ຢືນຢັນວ່າ ຫວຽດນາມຊົມເຊີຍ ແລະ ພ້ອມແລ້ວທີ່ຈະສ້າງເງື່ອນໄຂສະດວກໃຫ້ບັນດານັກລົງທຶນທີ່ມາຈາກສະຫະພັນເສດຖະກິດ ອາຊີ - ເອີລົບ ໃນບັນດາຂົງເຂດທີ່ມີຄວາມສາມາດບົ່ມຊ້ອນຄື: ຂຸດຄົ້ນແຮ່ທາດ, ປຸງແຕ່ງແຮ່ທາດ, ພະລັງງານ, ທາດເຄມີ, ທ່ອງທ່ຽວ. ທ່ານນາຍົກລັດຖະມົນຕີຫວຽດນາມ ຫງວຽນເຕີ້ນຢຸງ ເນັ້ນໜັກວ່າ ຫວຽດນາມຫວັງຍູ້ແຮງ ແລະ ເປີດກ້ວາງການລົງທຶນໄປຍັງບັນດາປະເທດສະມາຊິກສະຫະພັນເສດຖະກິດ ອາຊີ - ເອີລົບໃນບັນດາຂົງເຂດທີ່ມີທ່າແຮງ…
ໃນວັນດຽວກັນ, ທ່ານນາຍົກລັດຖະມົນຕີຫວຽດນາມ ຫງວຽນເຕີ້ນຢຸງ ໄດ້ມີການພົບປະກັບທ່ານນາຍົກລັດຖະມົນຕີ ກາຊັກສຖານ Karim massimov , ທ່ານນາຍົກລັດຖະມົນຕີຫວຽດນາມ ຫງວຽນເຕີ້ນຢຸງ ຢືນຢັນວ່າ ຫວຽດນາມຍາມໃດກໍເອົາໃຈໃສ່ພັດທະນາການພົວພັນມິດຕະພາບທີ່ເປັນມູນເຊື້ອລະຫວ່າງ 2 ປະເທດ ແລະ ຖືປະເທດນີ້ແມ່ນຄູ່ຮ່ວມມືທີ່ສຳຄັນຢູ່ອາຊີກາງ.
ແລະ ກໍໃນຕອນຄ່ຳວັນທີ 29/5, ທ່ານນາຍົກລັດຖະມົນຕີຫວຽດນາມ ຫງວຽນເຕີ້ນຢຸງ ໄດ້ມີການພົບປະກັບນາຍົກລັດຖະມົນຕີ ກິຣກິດສະຖານ Sariev . ທ່ານນາຍົກລັດຖະມົນຕີຫວຽດນາມ ຫງວຽນເຕີ້ນຢຸງ ຢືນຢັນວ່າ ຍາມໃດຫວຽດນາມກໍຖືປະເທດນີ້ແມ່ນຄູ່ຮ່ວມມືທີ່ສຳຄັນຢູ່ອາຊີກາງ ແລະ ຫວັງຢາກພັດທະນາການພົວພັນຮ່ວມມືຫຼາຍດ້ານກັບ ກິຣກິດສະຖານ.
(ແຫຼ່ງຄັດຈາກ VOV)